**Politikai eszmék és pártrendszer**

**(kormánypárt, közjogi ellenzék, agrármozgalmak, világnézeti pártok)**

**a dualizmus kori Magyarországon**

**A magyarországi pártstruktúra kezdetei**

A Bach-rendszer 1859-től kezdődött átalakítási kísérlet (1860. októberi diploma, majd az 1861. évi februári pátens) nyomán **Ferenc József 1861 áprilisában összehívta a magyar parlamentet** azzal a céllal, hogy az **elfogadja a Habsburg Birodalom új, centralizált politikai struktúráját,** amely szerint a felállítandó birodalmi Képviselőházban a Magyar Királyság képviselői erős kisebbségben lettek volna.

A **Budán összeült magyar országgyűlés** azonban egyhangúlag **elutasító álláspontra helyezkedett**, a képviselők két nagy csoportja között a különbség az volt, hogy az elutasítást milyen módon adják az uralkodó tudtára:

* A **Teleki László** (majd Tisza Kálmán, Madarász László) vezette úgynevezett **Határozati párt,** mivel **nem ismerte el Ferenc Józsefet törvényes uralkodónak** és alapvetően a magyar függetlenséget tartotta az egyedüli lehetséges tárgyalási alapnak, ezért az **álláspont határozatban** történő közlését javasolta

* A **Deák Ferenc** (és Andrássy Gyula, Lónyay Menyhért) vezette úgynevezett **Felirati párt** a Pragmatica Sanctio alapján **elismerte az uralkodót**, igyekezett fenntartani a párbeszédet, így **feliratot kívántak megfogalmazni**

Teleki László öngyilkossága után végül a **feliratiak győzedelmeskedtek**, de a Ferenc Józsefnek küldött feliratba belekerült az uralkodó trónigényének a megkérdőjelezése, amely után az **uralkodó feloszlatta az országgyűlést,** amelyet majd csak 1865-ben hívott össze újra

Az **1865-ben összeült, a kiegyezést előkészítő országgyűlésen** négy nagyobb politikai csoport, párt jelent meg:

* **Deák párt** (Felirati párt utóda): a legnagyobb létszámú, a **kiegyezést támogató kormánypárt** Andrássy Gyula vezetésével
* **Konzervatívok:** a Deák pártot jobb oldalról támogatók
* **Balközép párt** (Határozati párt utóda): Tisza Kálmán vezetésével, pusztán csak egy perszonáluniót szerettek volna Ausztriával
* **Szélsőbal párt** (a Határozati párt radikális képviselőiből): Teleki László programját, azaz a függetlenségi törekvést hirdették, elutasították a kiegyezést.

A kormánypártnak ezek után **úgynevezett közjogi ellenzékét** képezték azok a pártok a dualizmus alatt, **amelyek** programjukban **megkérdőjelezték vagy át akarták erőteljesen alakítani a dualista berendezkedést**

**A kiegyezést követő párstruktúra és kormányok**

A kiegyezést követő pártstruktúra és pártprogramok (1867-75):

* A kiegyezést (Deák Ferenccel a háttérben) az Andrássy Gyula vezette **Deák párt** hozta létre és védelmezte az 1867 utáni parlamentben:
  + **Heterogén társadalmi rétegek** jelentek meg benne: nagybirtokos arisztokraták, kiegyezéspárti középnemesség, pesti nagypolgárság, konzervatív főpapság
  + Fő programja: a **kiegyezés rendszerének stabilizálása és fenntartása**
  + A kialakított rendszerben fontos volt, hogy a kiegyezést elutasító ellenzék ne kerülhessen hatalomra
* A **legnagyobb ellenzéki párt, a Tisza Kálmán vezette Balközép párt** volt:
  + **Homogénabb társadalmi bázis**: tiszántúli protestáns középbirtokosok
  + Programja az **1868-ban közzétett „bihari pontok”:** elutasították a közös ügyeket, önálló magyar hadsereget, pénz- és kereskedelemügyet, diplomáciai képviseletet követeltek (azaz csak **perszonáluniót** Ausztriával)
* A **Szélsőbal vagy ’48-as párt** Madarász József vezetésével elvileg ’48-as alapon (áprilisi törvényekben megszabott kapcsolat Ausztriával) állt, azonban a gyakorlatban ’49-es (függetlenségi) politikát vitt

Az **Andrássy-kormány (1867-71) idején**

* **1868-ban** megtörtént a **magyar-horvát kiegyezés**, megszületett a **nemzetiségi törvény és a népiskolai törvény**
* A kormány igyekezett megteremteni a **modern polgári államaparátust**, a közteherviseléshez szükséges **adórendszert**, kezdetét vette az **állami vasútépítés**

**Politikai változás** kezdődött 1871-től:

* A heterogén **Deák párt** – miután vezetője, Andrássy Gyula 1871-től közös külügyminiszter lett és így elvesztette vezetőjét, illetve az 1873-as gazdasági válság is sok problémát okozott, eközben Deák is visszavonult betegsége miatt – **elkezdett felbomlani**
* A Balközép párt vezetője, **Tisza Kálmán felismerte**, hogy a meghirdetett kiegyezés-ellenes programmal **nem fog tudni hatalomra jutni**
* **1875-ben Tisza Kálmán vezetésével megtörtént a Deák párt és a Balközép párt egyesülése**

(„fúzió”):

* + Létrejött a **Szabadelvű (Liberális) párt**, amely 1875-től töltötte be a **kiegyezéspárti kormánypárt** szerepét
  + A fúziót ellenző Balközép pártiak már 1874-ben egyesültek a Szélsőbal – 48-as párttal és **megalakították a 48-as Függetlenségi pártot**, amely a **baloldali közjogi ellenzéke** volt a kormánypártnak úgy, hogy általános választójogot, a nemzetiségeknek tényleges egyenjogúságot ígért a programjában. **1884-től Függetlenségi és Negyvennyolcas Párt** néven működött **Irányi Dániel** vezetésével
  + A Deák párt konzervatív része pedig megalakította a **Konzervatív pártot**, amely további csatlakozókkal **1878-tól Egyesült Ellenzék** néven alkotta a **jobboldali közjogi ellenzéket**: elfogadták ugyan a kiegyezést, de a magyar érdekek erősebb érvényesítését kívánták a hadsereg és a gazdaság területén. A pártot az 1880-as években már gróf **Apponyi Albert vezette**

**Tisza Kálmán miniszterelnöksége (1875-90):**

* Tisza Kálmán **a „generális” kemény kézzel vezette pártját** és kormányát, fegyelmet tartott a kormánypárti képviselőcsoportokban is, nem tűrte, hogy a szabadelvű képviselők a kormány ellen szavazzanak („ti csak ne gondolkozzatok, hanem szavazzatok”)
* A szilárd kormánypárti háttér és a kedvező, békésebb külpolitikai helyzet **a jogalkotásban, a gazdaság fejlesztésében, a modernizációban** komoly **eredményeket** hozott:
  + **1877-ben és 1887-ben is sikerült** néhány, Magyarország számára kedvező változtatással **megújítani a gazdasági kiegyezést**
  + **1878-ban** létrehozták dualista alapon a közös jegybankot: az **Osztrák-Magyar Bank** ezután kétnyelvű pénzt adott ki
  + **1878-tól életbe lépett a Csemegi-kódex**, a modern büntetőtörvénykönyv
  + **Állami támogatást kapott a gyáripar**, megkezdődött a **magánvasutak államosítása**
  + Folytatódott a **közigazgatás korszerűsítése**, megtörték a megyék hagyományos autonómiáját, bevezették a virilizmus rendszerét.
* Tisza kormányai alatt több mozgalom, ellentét is megjelent vagy felerősödött
  + **Agrár-merkantil ellentét**: az 1870-es évekre az Európában érkező egyre olcsóbb amerikai gabona komoly versenyt jelentett a Monarchia piacán a magyar gabonának – az **agrárius erők követelni kezdték a piacvédő agrárvámok emelését**, az elidegeníthetetlen nagybirtokok (hitbizományok) és a kisebb birtokok támogatását, **amivel a kereskedelmi és ipari körök nem értettek egyet**, mert az élelmiszerárak növekedését vonja maga után. Az agrárius érdekek védelmében már a reformkorban tevékenykedő **Országos Magyar Gazdasági Egyesület (OMGE)** mellett megalakult 1896-ban a Magyar Gazdaszövetség, a merkantil nagytőke és a polgárság érdekvédelmi szervezete lett a **Gyáriparosok Országos Szövetsége** (**GYOSZ**, 1902) és az Országos Magyar Kereskedelmi Egyesülés (OMKE, 1904)
  + **Antiszemitizmus:** az izraeliták polgári és politikai egyenjogúsítását (1867) követően, az 1873-as gazdasági válság után erősödött fel a politikai antiszemitizmus
  + **Munkásmozgalom:** a gyáripar fellendülése magával hozta a munkásmozgalom felerősödését is

**Tisza Kálmán bukásához végül az úgynevezett véderő-vita vezetett**: Tisza – az uralkodó szándékának megfelelő – javaslata a közös hadsereg létszámnöveléséről nagy ellenzéki tüntetéseket és parlamenti vitát eredményezett, amely után a miniszterelnök lemondott

**A századforduló új pártjai és viharos politikai történései:**

A XIX. század utolsó évtizedében és a XX. Század elején a közjogi alapon szerveződő ellenzék mellett megjelentek egyes mozgalmakhoz kötődő, programjukban már nemcsak a kiegyezés rendszerét megváltoztatni szándékozó, hanem **szociális kérdéseket, a politikai élet demokratizálását** (választójog kiszélesítése) meghirdető világnézeti pártok is:

* Az antiszemitizmus felerősödése nyomán szerveződött meg Istóczy Győző vezetésével **az Országos Antiszemita Párt**, amely az 1880-as években parlamenti képviselettel is rendelkezett, majd hamarosan megszűnt
* A **munkásmozgalom fellendüléséhez** kapcsolódott az ipari és a mezőgazdasági munkásokat képviselő szervezetek (munkásegyletek, önsegélyező egyesületek) és pártok megjelenése:
  + 1878-ban jött létre a Nemválasztók Pártja és a Magyarországi Munkáspárt, majd **1890-ben** a szakszervezetekre alapozó, a nagyipari munkásságot megszervező **Magyarországi Szociáldemokrata Párt**, amely az első modern tömegpárt volt Magyarországon (országos szervezettel, párttagkönyvvel)
  + 1897-ben jött létre az **agrárszocialista irányzatú Független Szocialista Párt**
* Az **agrárius-merkantil ellentét** felerősödése hozta magával a kisbirtokos parasztság érdekeit képviselő **Függetlenségi 48-as Országos Gazdapárt** megalakulását. Alapítója a kisgazda mozgalom egyik vezéregyénisége, Nagyatádi Szabó István volt, aki a vidéki lakosság helyzetének javítását, a választójog kiterjesztését, a szövetkezeti mozgalom támogatását, öregségi biztósítás bevezetését, progresszív adózást, a nagybirtokokból kisbérletek létrehozását javasolta állami támogatással

Tisza Kálmán lemondása után, 1892-ben lett miniszterelnök **Wekerle Sándor** (1892-95), **az első magyar származású kormányfő Magyarországon**, aki elfogadtatta azokat az **egyházpolitikai törvényeket**, amelyek nyomán bevezették a polgári házasság és anyakönyvvezetés intézményét.

* A katolikus egyház visszaszorítására tett kísérletként, a magyarországi kultúrharcként is értelmező kormányzati lépésekre válaszul, az 1891-ben XIII. Leó pápa által kiadott Rerum Novarum. C. enciklika szellemében szerveződött meg 1895-ben a **Katolikus Néppárt Prohászka Ottokár**, későbbi székesfehérvári püspök **kezdeményezésére**. A keresztényszocialista elveket valló párt, Gr. Zichy Nándor vezetésével az **egyházpolitikai törvények felülvizsgálata** mellett szorgalmazta a **munkások és a kistulajdonosok védelmét** a nagytőkésekkel és a nagybirtokosokkal szemben
* A városi polgárság pártjaként szerveződött meg a Vázsonyi Vilmos vezette **Polgári Demokrata Párt** (1900), amely a keresztényszocialistákhoz hasonlóan, a polgári szabadságjogok kiterjesztése mellett a szociális kérdéseket tekintette elsődlegesen fontosnak

A **Bánffy Dezső vezette kormány** (1895-99) a felerősödött munkásmozgalmat, a mozgolódó nemzetiségieket **kemény eszközökkel** (fokozott ellenőrzés, perek, helyenként erőszak) igyekezett visszaszorítani, ugyanakkor az 1896-ban, a magyar honfoglalás 1000 éves évfordulóját (**Millennium**) igyekezett látványosan megünnepelni:

* A **millenniumi ünnepségek központja Budapest volt** (Andrássy út, földalatti kéregvasút, millenniumi kiállítás a Városligetben), de emlékműveket emeltek pl. a munkácsi várhegyen, a brassói Cenk-hegyen, a dévényi Várhegyen is
* Két új Duna-híd, 900km vasút, 400 új népiskola és múzeumok is épültek erre az alkalomra

A **századfordulótól ismét felerősödtek a közös hadsereg korszerűsítése, megerősítése kapcsán a viták,** amely kormányválsághoz, majd a Szabadelvű Párt bukásához vezetett:

* A Bánffyt váltó **Széll Kálmán kormánya (1899-1903)** 1903-ban a közös hadsereg és a magyar honvédség létszámát emelő javaslatot terjesztett a parlament elé, amire az ellenzék követelésekkel állt elő (magyar vezérnyelvi nyelv bevezetése), amit nem teljesítettek, ezért az ellenzék széleskörű obstrukcióba kezdett.
* Egy átmeneti kormány után az uralkodó **Tisza Istvánt** (Tisza Kálmán fiát) nevezte ki miniszterelnöknek (1903-05), aki 1904-ben a hírhedt **„zsebkendőszavazás” -al, nem törvényes módon fogadtatta el a házszabály módosítását** az obstrukció letörésére – verekedés tört ki az ülésteremben, majd berekesztették az ülést.
  + Az ellenzéki pártok koalícióra léptek, és csatlakoztak hozzájuk a kormánypártból kilépő politikusok is (pl. Apponyi Albert, ifj. Andrássy Gyula)
  + **A Szabadelvű Párt elveszítette az 1905-ben megtartott választásokat**, ami után Ferenc József egy parlementen kívüli hivatalnokkormányt nevezett ki Fejérváry Géza, a darabont testőrség parancsnokának vezetésével
* **A „darabont kormány”-al szemben az ellenzék nemzeti ellenállást hirdetett**, mire a kormány az általános választójog ígéretével igyekezett a Szociáldemokrata Párt támogatását elnyerni. **Az SZDP viszont ezen felháborodva 1905 szeptember 15-re egy óriási tüntetést szervezett Budapesten** („vörös péntek”)
  + A zűrzavaros helyzetben végül **a darabont kormány lemondott, az ellenzéki koalíció pedig feladva eredeti programját, vállalta a dualista rendszer változatlan formában történő fenntartását** annak érdekében, hogy **kormányt alakíthasson**

**Az ellenzéki koalíció élén Wekerle Sándor alakított ismét kormány (1906-10)**

* Kormányában helyet kapott Apponyi Albert, ifj, Andrássy Gyula és a Függetlenségi Párt vezetője, Kossuth Lajos fia, Kossuth Ferenc is. Azonban azzal, hogy feladták eredeti programjukat, **elveszítették hitelességüket a közvélemény szemében.**
* Több területen Wekerle kormánya **fel tudott mutatni sikereket** (ipari és kereskedelmi alkalmazottak kötelező baleseti és betegségbiztosítása, Budapest környékén munkáslakótelpek építése, állami ipartámogatás növelése, adóreform), **azonban a nemzetiségi kérdés**, az erőszakos magyarítás (1907: Apponyi oktatás törvényei, a csernovai sortűz) problémája, **a választójogi reform sikertelensége**, illetve a Függetlenségi Pártot megosztó **önálló magyar nemzeti bank kérdése** kormányválsághoz vezetett, végül Wekerle lemondott

A széthullott Szabadelvű Pártot **Tisza István vezetésével Nemzeti Munkapárt néven újjászervezték és győzött is az 1910-es választásokon:**

* 1912-ben Tisza István lett az országgyűlés elnöke – ismét megpróbálkozott az obstrukció letörésével, most eredménnyel (bár megpróbálták megölni Tiszát az ülésteremben, de ez nem sikerült)
* Az ellenzék egy része ezután bojkottálta az üléseket, de ennek ellenére Tisza sikerrel fogadtatta el a hadsereg fejlesztéséhez szükséges védőtörvényt

**Tisza István második kormánya (1913-17)**

* Kísérletet tett a nemzetiségek megnyerésére, de csak kevés eredménnyel, csak a horvátokkal sikerült javítani a viszonyon.
* A pártstruktúra is módosult:
  + A **Nemzeti Munkáspárt** erős kormánypártként működött
  + A megosztott függetlenségi ellenzéki frakciók 1913-ban **gróf Károlyi Mihály vezetésével Egyesült Függetlenségi és Negyvennyolcas Párt** néven egyesültek
  + A progresszív polgári értelmiség pártjaként alakult meg 1914-ben a **Polgári Radikális Párt, Jászi Oszkár** vezetésével

A XX. Század elején **tartós politikai problémák** jellemezték a Monarchia és Magyarország politikai működését:

* A **gazdasági kiegyezés megújítása** nem sikerült hosszú időn keresztül
* Folyamatosan jelen volt a **választójog kiszélesítésének** igénye, azonban a vezető elit, liberális felfogása ellenére elzárkózott ettől, mert a reform megvalósítása veszélyeztette volna a magyarság hegemóniáját
* A **véderővita** többször megbénította a magyar országgyűlés munkáját és a kor kihívásaihoz képest nem sikerült sem költségvetésben, sem létszámban versenyképessé tenni a monarchia hadseregét
* Felerősödtek a dualista rendszer átalakitását kivánó **trialista** (Ausztria-Magyarország-délszláv állam) **elképzelések**, a magyarországi nemzetiségek autonómiát vagy teljes önállóságot szerettek volna elérni