**Wass Albert: Adjátok vissza a hegyeimet!**

[**https://www.youtube.com/watch?v=8uMWNqADC1s&t=1306s**](https://www.youtube.com/watch?v=8uMWNqADC1s&t=1306s)

(1908-1998) Regényíró, publicista, költő, meseíró

Arisztokrata családban született Válaszúton, Kolozsvár mellett, a mai Románia területén.

Tanulmányait Kolozsváron, Debrecenben, Stuttgartban és Párizsban végezte. Gazdasági és erdészeti végzettséget szerzett. Kétszer is Baumgarten-díjat kapott.

A két világháború között újságot szerkesztett, publikált. A református egyház főgondnoka volt.

A 2. világháborúban a Magyar Királyi Honvédségben szolgált, bátorságáért Vaskeresztet kapott.

Németországba, majd az USA-ba emigrált. Irodalomszervező tevékenységet folytatott, tanított, publikált. Halálra ítélték Romániában háborús bűnök miatt, de az USA nem adta ki, mert semmiféle bizonyíték nem volt ellene. Az erdélyi magyarság ügyéért tevékenykedett. 1998-ban öngyilkos lett.

**Adjátok vissza a hegyeimet!**

**regény**

1949

**Téma**

Egy korán árvaságra jutott magyar fiú élettörténete a 20. századi Erdélyben.

háború borzalmai, a háborúnak csak vesztesei vannak

egyéni és társadalmi következmények

családi tragédia

kommunista terror

A főszereplő tragédiája, földönfutóvá válása az összes kisebbségben élő magyar sorsával párhuzamba állítható.

**Cím**

A cím és az előszó egy felkiáltás a világ uraihoz Felhívó, kérő és követelő is. A regény címe és a hegy motívuma többször megismétlődik.

Hegy motívum = szabadság, otthon, haza

**Szerkezete**

Keretes szerkezetű. Az előhang és a zárlat retorikus (kérés, felkiáltás)

Keretbe foglal egy epikus szöveget, amely lineáris, időben egyenesen előrehaladó.

**Cselekmény** nagyon röviden (órán a részletes vázlatot fénymásolatban megkaptad)

Nehéz gyermekkor: anya halála, szegénység. Bojtárkodás, szénégetés, szerelem (Anikó), fegyver (Durdukástól) + vadászatok, apa halála. Kisebbségi helyzet.

Boldogság 2 éve: jó állás (vadőr), házasság, gyermek, házépítés.

Háború: katonaság, harcok, gyilkolás, sebesülés, éhezés. Civilek szenvedése, nők gyalázása, halálesetek, szegénység. Anikó és Andriska meghal.

További katonáskodás.

Fogság, szökés. Bujdosás a hegyekben, rablás. Emigrálás nemes céllal: a magyarság támogatása. Érdektelenséget talál, csalódás.

**Helyszín**

középpontjában Észak-Erdély

harcok helyszínei: Ukrajna, a jelenlegi Magyarország egyes részei

fogolytábor

büntetőtábor - bánya

hegyi menedék

emigráció

**Narráció**

E/1 - énregény

visszatekintő nézőpont

névtelen narrátor

Wass Albert és a narrátor között párhuzamok

gyermekkorában Erdély Románia része lett ( - ő román állampolgár)

ifjúkorában Magyarországhoz csatolták (- magyar állampolgár lett)

katona lett

emigrált

A regény dokumentumjellegű és fiktív egyszerre. Valós történelmi eseményeket mutat be egy elképzelt férfi életén keresztül.

**Stílusa**

realista naturalisztikus elemekkel

**Műfaj**

regény: nagy terjedelmű epikus mű. Több helyszínen játszódik, több szereplőt vonultat fel. A cselekményidő hosszú. (Többnyire) prózai szöveg.

Kisregény: rövidebb terjedelmű

Több regénytípus létezik.

Az Adjátok vissza hegyeimet! nemcsak egy típusba sorolható. Lehet:

Történelmi regény

Énregény (E/1)

Utazási regény, mert a főhős kényszerű utazásai révén szerez tapasztalatokat.

Fejlődési vagy nevelődési regény, mert a főhős számára egyre jobban kinyílik a világ.

Beavatási események sorozata rajzolódik ki belőle.

Kalandregényekhez is hasonlít, mivel a főhős különleges képességekkel rendelkezik: háromszor is megszökik a fogságból, minden túlél, hősies.

**Értékek**

hazaszeretet

családszeretet, szerelem

tisztesség

kereszténység

**Szereplők**

(Jól használható a tankönyvi felosztás. Némileg átírtam, hogy érthetőbb legyen.)

### **TÚLÉLŐK ÉS A SZENVEDÉS MIATT ARCUKAT VESZTŐ FIGURÁK**

A hőst sérült személyiségű alakok veszik körül. A narrátor által megjelenített – főleg tetteikből, megszólalásaikból – kirajzolódó portréik egyben példázatok: a háború, a folyamatos szenvedés következtében a halandó elveszítheti „emberi arcát”.

A főhős öccse

Kiégett ember. Több csapás éri. Árvaként nyomorog, fiatalon besorozzák, a románok bántalmazzák. Nem hisz a különböző nemzetiségek békés egymás mellett élésében. Elítéli húga házasságát. Kommunista lesz, üldöz másokat, majd őt üldözik, feleségét távollétében megölik. Ő is emigrál, gyermekét elhagyja. Kijelenti, hogy náci lett.

Durdukás, a főszereplő barátjának apja

Érdekember, képmutató, aki mindig olyan zászlót tesz ki, ami hasznos neki. Nem gonosz, de nem is igaz ember. A főszereplőt segíti. Mikor Julikát megerőszakolják, nem lép fel ellene.

Hévízi kovács

Hisz az oroszok felmentésében, ezért segíti őket. Az oroszok viszont megölik feleségét és gyermekeit elhurcolják, mert elmentek templomba. Bosszúálló lett.

Komisszár

Ő is áldozat és bűnös egyben. Addig bántalmazták a kommunisták, amíg elérték, hogy kegyetlenkedjen. Csak úgy képes életben maradni, hogy iszik. Öngyilkos lesz.

Doktorkisasszony

Megőrült a kegyetlenségek és vőlegénye elvesztése következtében. A férfit keresi és várja rendületlenül.

### **SZEREPLŐK, AKIK KÉPESEK REMÉNYT SUGÁROZNI**

Orvosszázados  
A háború értelmetlenségét fejtegeti. Azt tanácsolja a sebesült főhősnek, hogy menjen haza.

Örmény malmos

Az emberséges, bölcs malmos búzaszem példázatával hitet tesz amellett, hogy az ember, a világ a jó példa hatására megváltoztatható, a jó győzhet a rossz felett.

Példázata: *„Ez itt rossz gabona* […] *félrebillenti a mérleget. De ha a túlsó serpenyőbe elkezdem önteni a tiszta búzát* [...]*, akkor lassan elkezd a mérleg nyelve visszafelé... látod?* […] *most csak egyetlen egy búzaszem kell* [...]*Ezt most beteszem a többi közé* […] *Látod a mérleg nyelvét? Ez az egy búzaszem elég volt* […] *és a jó győzött a rossz fölött* [...].*”*

Pap

reményt ad a szenvedőknek, bízik a jobb jövőben. Az ő hatására emigrál a főhős, hogy megtalálja nyugaton az “apostolokat”, akik a magyarokat felemeli.

Bujdosó asszony

Eszét vette a szenvedés, amit az ember embernek okozott: az oroszok megerőszakolták, nemi betegséget szerzett tőlük, amiért kegyetlen bosszút állt.

Neki jutott eszébe a hegyi menedékbarlangban, hogy karácsony van. Énekelni kezdett, a többiek csatlakoztak hozzá.

A főhős kapcsolata más nemzetek képviselőivel

A bölcs örmény malmossal baráti kapcsolatot ápol. Az örmény megvásárolja a szenet tőle és testvéreitől, hogy segítsen rajtuk, pedig a szén igen rossz minőségű. Amikor bujdosnia kell, élelemmel támogatja.

Amikor a frontra utazik,lerongyolódott ukránokkal találkozik. Rokonnak érzi őket, ugyanúgy szenvednek a háborútól. Egy szegény asszonynak és beteg gyeremekeinek odaadja a kenyerét.

A fronton gyilkossá válik. Az első orosz, akit megöl, szánalmat kelt benne. A hadifogságból úgy tud megszökni, hogy az orosz őr ezt megengedi. Később egy orosz katonával együtt ejtenek el egy szarvast.

Emellett az orosz katonák az erdélyi civileket bántalmazzák, gyalázzák, ölik, kirabolják. Anikót és Andriskát is megölik.

A németeknek semmi sem drága a főhős otthonában: az csak harctér, az ő hazájuk messze van. A háború után kirabolják a magyarokat, mindent elvisznek, ami mozdítható.

Az amerikaiak a bombázóikkal elpusztítják a civileket is, miközben azt mondják, hogy fel akarják szabadítani az országot.

A románok és a magyarok között ellentét feszül. A magyarok másodrendű állampolgárok Romániában, nem viselhetnek fegyvert, a nyelvüket sem használhatják korlátlanul.

De a főhős barátja, a román Durdukás mindig segíti a őt, amikor tudja, Julikát pedig elveszi feleségül. Ezt a főhős természetesnek, öccse viszont bűnnek véli.

<https://prezi.com/p/updrnnsfexbx/wass-adjatok-vissza-2024/>