**Katona József - Bánk Bán**

**Katona József élete (1791-1830)**

* 1791-ben született Kecskeméten
* a kecskeméti, szegedi, majd a pesti piaristáknál végezte a középiskolát
* joghallgató, majd ügyvéd Pesten majd színész drámaíró a második magyar színtársulatnál
* viszonzatlan szerelem Déryné Széppataki Róza iránt
* Kecskemét alügyésze, majd főügyésze; szorgalmazta, hogy a város építsen színházat
* 1830-ban halt meg Kecskeméten

Jelentős további műve egy röpirat az állandó magyar színház szükségessége mellett: Mi az oka, hogy Magyarországban a játékszíni költőmesterség lábra nem tud kapni?

**Bánk Bán**

**Műfaja:** tragédia, konfliktusos és középpontos dráma

**A téma feldolgozásai Katona drámája elött**

A Bánk Bán valóságos történelmi eseményt, II. András magyar király német származású feleségének meggyilkolását dolgozza fel

A királynégyilkosság **európai vándortéma** (XVI. századtól több német nyelvű dráma született A Bánk témából. Magyar nyelven XVI. századi históriás énekben, történeti krónikákban, XVIII. századi iskolai színjátszás darabjaiban felbukkan a téma)

**Katona műve annak ellenére eredeti alkotás, hogy a főbb konfliktusokat, szereplőket nem ő dolgozta ki**

**A Bánk Bán keletkezése**

Az **Erdélyi Múzeum** című folyóirat **1814-es drámapályázata** egy történelmi tárgyú magyar drámáról**.** Erre készítette el Katona 1815-ben a Bánk Bán első változatát.

Amikor értékelték a beérkezett pályaműveket, Katona munkáját meg sem említették (nem tudni, hogy megkapták-e egyáltalán).

Katona **Bárány Boldizsár**t kérte, hogy nézze át a drámát, aki **Bánk bán rostája** címen alapos bírálatot készített. Katona a javaslatok alapján 1819-ben átdolgozta a Bánk Bánt.

A cenzúra nem engedélyezte a színházi bemutatót. 1820-ban könyv formában jelent meg (visszhangtalan, 20 példány fogyott el belőle.)

**A Bánk Bán színpadon**

* Több városban játszották
* Az áttörő sikert a Pesti Magyar Szinház 1839-es bemutatója hozta meg
* A **reformkorban a Bánk Bán** népszerűségének oka: aktuális politikai tartalmakat is hordozott (az érdek egyesítés a nemzeti önállóság kérdésköre). Ezért játszották **1848 március 15-én közkívánatra a Bánk Bánt a Nemzeti Színházban**
* 1861-ben mutatták be **Erkel Ferenc operaváltozat**át (az opera szövegkönyvét Egressy Béni készítetté)

**A Bánk bán cselekményszerkezete**

**1. Expozíció (Előversengés, Első szakasz)**

**Cselekmény:** Az országjárásból titokban hazatérő Bánk bán a királyi udvarban áldatlan állapotokat talál. A magyar nemesek titkos összeesküvéseket szerveznek a királyné ellen. Bánk feleségét, Melindát a királyné öccse készül elcsábítani, Biberarch segédeszközöket ad Ottónak (szerelmi hevítő port Melinda, altatót Gertrudis számára). Megjelenik Tiborc, aki a jobbágyok nyomorúságos helyzetéről beszél. Az expozíció az összezavarodott, határhelyzetbe sodródott Bánk nagymonológjával zárul. Belső konfliktusának lényege: magánemberként, a király helyetteseként feloldhatatlannak tűnő szerep - és értékkonfliktusba kerül (a megalázott férj bosszúvágya a politikus felelőssége). Függetleníti magát az érzelmeitől, hogy tárgyilagosan, igazságosan tudja megítélni a helyzetet.

**Dramaturgiai megoldások:**

* Katona a cselekményt mozgásba hozó konfliktussal indít (Ottó Gertrudis)
* A dráma legfontosabb szereplőit fellépteti (Endre kivétel és csak az V. felvonásban jelenik meg)
* konfliktusrendszer bemutatása: magánéleti bonyodalmak (Melinda elcsábítása), a közéleti konfliktus (a magyarok sérelmei)
* Szokatlanul sok és kifejtett szerzői utasítás (a színpadi akció szerepe jelentős)
* A csel vígjáték hagyományait őrzi pl. az intrikus Biberarch (Ott van a haza, / Hol a haszon) vagy a hallgatózások mint a szereplők többlettudásának forrásai

**2. Bonyodalom, késleltetés (Második és Harmadik szakasz)**

**Cselekmény:** A pártütők Petur vezetésével lázadnak Gertrudis idegen uralma ellen, hiszen a merániak megfosztják a magyar nemeseket évszázados előjogaiktól.   
Petur az erőszakos megoldástól sem riadna vissza. Az éjszaka Petur házába látogató Bánk az összeesküvőknek érvekkel fejti ki nézeteit arról, hogy miért nem ért egyet Petur erőszakos terveivel. Lecsillapszik a hangulat, de a megjelenő Biberarch beszámol arról, hogy Gertrudis Melindát Ottó kedvéért hívatta az udvarba. Bánk „Fojtott tüze” újra fellángol, megkéri a békétlenkedőket, hogy maradjanak együtt. Melinda miután Ottó elkövette rajta az erőszakot és férje nem hisz neki, megörül. Tiborc panaszos beszéde a merániak kegyetlenkedéseiről, a nép nyomorúságáról. Ottó megöli Biberarchot.

**Dramaturgiai megoldások:**

* A homály, a sötétség az átláthatatlan és kilátástalan helyzet metaforája („setét boltozat Petur házában”)
* kibontakozó konfliktus: pl. Bánk Petur összeütközése; a nemzeti önállóság, függetlenség fontosságában egyetértenek, a merániak viselkedését mindketten elítélik, de eltérő nemzetfelfogásuk: Petur csak a magyar nemesek érdekeit veszi figyelembe, Bánk tágabban értelmezi a nemzetközösséget. (Parasztság éppúgy része, mint a nemesség)
* A Harmadik szakasz jelenetei Bánk és Gertrudis összecsapását késleltetik (feszültségkeltés)
* A meg nem értés, az egymás mellett való elbeszélés alakzatai (pl. feldúltsága miatt Bánk képtelen figyelni Tiborcra; párbeszédük inkább párhuzamos monológra hasonlít.

**3. Tetőpont (Negyedik szakasz)**

**Cselekmény:** Gertrudis felkavarja, hogy gyors egymásutánban értesül az általa eddig nem ismert eseményekről: Izidóra Ottó iránti szerelméről, Ottó csábításának sikeréről, Biberarch haláláról, Bánk visszatéréséről. Felindultság növeli, hogy Melinda és Mikhál fejére olvassák vétkeit. Bánkkal indulatos szópárbajt vív, Gertrudis tőrt emel a nádorra, de végül az végez vele. (Bánk a királyné iránt érzett gyűlölete ellenére nem gyilkos szándékkal érkezett, önfegyelme akkor törik meg, amikor belép Ottó. Hirtelen indulatból öl. Nem sikerült tartania magát kitűzött céljához, nem maradt tárgyilagos, igazságos bírája a helyzetnek.) Az országban elszabadulnak az indulatok.

**Dramaturgiai megoldások:**

* Egyre feszültebb jelenetek sora, a hősöket kiélezett lelkiállapotban mutatja
* Bánk gyilkossága tragikus vétség (egy jó szándék a visszájára fordul)
* Ottó elmenekülése (A Bánk Bán egyik dramaturgiai gyengesége, hogy a legsötétebb bűnöket elkövető, erkölcstelen Ottó nem nyeri el a büntetéseket, nem bűnhődik vétkeiért.)

**4. Megoldás (Ötödik szakasz)**

**Cselekmény**: Az udvarba visszatérő Endre gyászolja Gertrudist. Arra törekszik, hogy igazságos, a jogrendnek megfelelő ítéletet hozzon. Bánk vállalja a tettét. Petur kínhalált hal, utolsó szavaival megátkozza az „orozva gyilkolót” és Gertrudist, élteti Endrét. Tiborc hirt hoz Melinda haláláról. Bánk összeomlik. A királynak sikerül, amire Bánk képtelen volt: nem bosszú által vezérelve, hanem jogszerűen hozott döntést. Bánkot nem bünteti az igazságszolgáltatás eszközeivel, hiszen az égtől elnyerte már büntetését, a „végsemmiség” állapotát. Endrének sikerült kivonnia magát személyes felindultsága alól, erőskezű uralkodóként viselkedett, igy az ország megmenekült a polgárháborútól.

**Dramaturgiai megoldások:**

* Helyszín: a királyi palota fekete kárpittal bevont nagyterme, időpont: reggel játszódik. Metaforikus jelentés: a fekete szín a tragikus eseményeket, a reggel egy új kezdetet jelöl
* A Bánk Bán első négy színé konfliktusos dráma (értékrendek ütköznek), az utolsó felvonás a középpontos dráma jegyeit hordozza (Endre a középpont, mindenki hozzá viszonyul)

**A Bánk Bán szereplői**

Arany János egy Bánk Bánkról irt tanulmányában a szereplők három körét állapította meg. A kőröket, a dráma azon szereplői köré rendezte, akik képesek a nemzet egészét cselekvő módon befolyásolni:

* Bánk köre: Melinda (Bánk felesége), Soma (Bánk és Melinda gyermeke), Mikhál és Simon (Melinda testvérei), Petur (a lázadók felesége), Tiborc (paraszt)
* Gertrudis köre: Ottó (Gertrudis öccse), Biberarch – lézengő ritter (” Kóbor lovag”), Izidóra – thüringai leány
* Endre köre: Myska bán (a királyfiak nevelője), Solom mester

**A dráma nyelve**

verses forma: ötös jambusban irt sorok, a ritmus következetes betartása