**Babits Mihály**

**I. Élete**

* Szekszárdon született katolikus családban
* Középiskolai tanulmányok a ciszterci rendi gimnáziumban
* Magyar-Latin szakos egyetemista Budapesten
* Vidéki városokban tanár
* Az indulástól a Nyugat munkatársa
* Baumgarten-díj kurátora
* A háborúellenes versei miatt többször perbe fogják a világháború alatt
* **Felesége**: Tanner Ilona (művészneve: Török Sophie)
* Osvát halála után, szerkeszti a Nyugatot
* Megállapítják, hogy gégerákos, éveken át tartó kezelés
* Kitüntetik az olasz San Remo-díjjal Dante isteni színjátékának fordításáért
* Az MTA tagja
* 1941-ben meghal ezzel a Nyugat is megszűnik

**II. Alkotói korszakai**

**1. szakasz (1900 - 1916):**

**- A szecessziós, impresszionista és szimbolista** poétikai eljárások jellemzik ezt a korszakot

- Művészetfelfogása a francia szimbolistákéhoz hasonló: a művészet nem a valósághoz utánzása, hanem az isteni teremtéshez hasonló „világteremtés”

- **parnasszizmus**: távolságtartó, esztétizáló szemlélet. Aprólékos műgonddal készített versek, tartózkodás a közéleti témáktól

- **objektív, (tárgyias) líra:** a lírai alany, a személyesség háttérbe szorításával egy tárgyiasabb, eltávolító beszédmódót alkalmaz

**- Jelentős kötetek:** Levelek Írisz koszorújából; Herceg, hátha megjön a tél is

**2. szakasz (1916 - 1920):**

- A költői szerepfelfogás változása: az **etikai nézőpont megjelenése**. Visszaszorul a versbeli én objektiválása és a bölcseleti problematika

**- Fő téma:** **a humanitás békevágy**

- Az **expresszionizmus** hatása 🡪 dinamikus versbeszéd, elmozdulás a szabad vers irányába

- **Fontos művek:** Recitativ, Cigánydal, A csengettyűsfiú, Húsvét előtt, Fortissimo

**3. szakasz (1920 - 1941):**

**Megváltozott költőszerep**: új prófétaszerep. Nem aktuális üzeneteket közvetít, hanem az állandó értékek követésére szolit fel. Sokszor öniróniával párosul, pátosz és irónia összjátéka. A lírai megszólalás egyre inkább etikai állásfoglalásként értelmeződik

**Témák, motívumok:**

**önvizsgálat**

**ellenséges külvilág, sötét kor**

**értékőrzés** 🡪 múlt szerepének növekedése, mag metafora, a hagyomány statikus

felfogása

**öregedés, halál, betegség** 🡪 személyes létkérdések, Az elmúlással néz szembe

**a kimondás nehézségei**

**hit, Isten**

**közéletiség erősödése a húszas években**

**III. Jónás könyve**

Az életmű egyik záró darabja. Számadás igénye. Lírai önéletrajz a prófétaszerep problematikus voltáról (a költő = a szellem embere, kitérhet-e feladata elől? mi a küldetésének lényege?)

A bibliai Jónás próféta könyve nem próféciákat tartalmaz, hanem a próféta történetét meséli el. Babits témában és szerkezetben is követi az eredetit

**Műfaj: Elbeszélő költemény** (a romantikus műfaji hagyományt csak a cselekményességben követi, szabálytalanabb strófák, verssorok, tudatosan kötetlen ritmus, asszonáncok, ragrímek. Archaikus, biblikus beszédmód)

**Narráció, hangvétel**: A narrátor hangja a mesemondókéhoz, a biblikus történetmondókéhoz hasonló, **nyelvezete** könnyen érthető, ugyanakkor **hangnem keveredés:**

**archaizáló szó- és igealakok** („Az Úr pediglen készített vala…”)

**köznapi** (betámolygott)

**patetikus**

**ironikus** (az asszonyok Jónás „mord lelkét merengve szimatolták”)

**Értelmezési lehetőségek:**

**példázat** (parabola) a költői szerepvállalásról, világnézeti kiállás

**morális töprengés** a tanítás vágyáról, az igazságkeresés szenvedélyéről, a

küldetéstudat parancsáról

**szenvedélyes vallomás** (lírai önéletrajz, lelkiismeret-vizsgálat)

**a zárlat értelmezési lehetőségei:** Miért hallgat Jónás?

**beletörődés a sorsba? elmélyült a hite? belátta az isteni példázat igazságát?**

**a Jónás imája** című **versben van a magyarázat**:

„Hozzám már hűtlen lettek a szavak” (némán is prófétálni kell, életrajzi valóságreferenciák felől: Babits a gégerák miatti némaságban is prófétál)

**Összevetés a bibliai történettel:**

- Jónás alakja hétköznapibb, esendőbb (a Bibliában Jónás maga akarta, hogy tengerbe dobják)

- Jónás perlekedése Istennel látszólag indokolt (a Bibliában Ninive megtér a prófétálás

hatására, Babitsnál nem)

**A tök metafora példázatos jelentése** (a Bibliában enyhet adó bokor van, a „tök” Jónás panaszának lefokozása), Isten mindenható, bármit elvehet tőlünk, az emberi látószög, cselekvésképesség korlátoltsága, nem ismerhetjük az isteni akaratot.

**Keletkezésének a háttere:**

A Jónás könyvét súlyos operációja után a betegágyon vetette papírra, amikor némaságra ítélve csak beszélgető füzeteivel tartotta kapcsolatát, a külvilággal. A Nyugat 1938 szeptemberi számában jelent meg először. A Jónás könyve négyrészes elbeszélő költemény, mely egyben a bibliai történet mögé rejtett szellemi önéletrajz, lírai önvallomás is. A költő kívülről szemléli önmagát. Önarcképét Jónás személyében festette meg, de nem mindenben azonosította önmagát.

**Cselekménye:**

**I. rész:** Kapta a parancsot Istentől, hogy menjen és szóljon Ninive városának, mert túl sokat vétkeztek. Jónás “rühelli” a prófétaságot. Lázad a költői feladatvállalás ellen. Nem teljesíti Isten óhaját és Ninive helyett egy hajóra száll Tarsis felé. Isten ekkor vihart támaszt a tengeren. De Jónásban nem merül fel, hogy így jelzi Isten a bosszúállást. Lemegy a hajó aljára és el akar bújni a vihar elől. A hajós mikor meglátja, durván kezd el vele beszélni. Jónás ezt mondja:

“zsidó vagyok futok az Istentől, de mi közöm nekem a világ bűnéhez?”

Azt akarta, hogy kitegyék egy szigetre, ahol teljesen magányban tud élni, és ahol makk is van. A hajósok teljesen hülyének nézik, kidobják. Ezután megcsendesült a tenger és megjelent a szivárvány.

**II. rész:** Ekkor a cethal gyomrában vergődik Jónás. A cethal a büntetést jelképezi. Isten meg akarja Jónást leckéztetni, rá akarja ébreszteni a bűnére. 3 napig szenvedett. Nem döbben rá rögtön a bűnére, először lázadozik a cethal gyomrában. Testi fájdalmai is vannak. Majd később ráébred a bűnére: “Magányos gőgöm szarvait letörted”. Bízik abban, hogy Isten megmenti. 4. nap eljön a szabadulás.

**III. rész**: Itt három napon keresztül prédikál Ninive különböző részein.

1. nap: árusok terére érkezik. Kimondja rögtön a büntetést. Nem hisznek neki, kinevetik.

2. nap: színészek és mímesekhez érkezik. Itt már elmondja, hogy Isten küldte. Elmondja, hogy 39 nap van még a pusztulásig, ha nem javulnak meg és nem élnek bűnök között. Ők már érdekesnek találták.

3. nap: a királyi palotához jut el. Itt már várták, hallották hírét. Egy oszlop tetejére tették, és úgy hallgatták a prédikációját. Teljesen csúfot űztek belőle, cirkuszi mutatványnak fogták fel az egészet. Nagy megalázottnak érezte magát. Iszonyú átkot kiállt mindenkire. Elrohan mérgesen a pusztába. Kellemetlen pusztulást kíván Ninivének. Azt kéri Istentől, hogy pusztítsa el a várost.

Elvállalta a prófétaságot: “Harc és pusztítás prófétája lettem”.

De Isten nem pusztította el Ninivét.

**IV. rész**: itt jön a magyarázat, hogy Isten miért nem pusztította el a várost. Isten azt mondja, hogy egy két emberben kicsírázott a gondolat, és ez már önmagában is eredmény. Jónás lázad. “Isten hazudott” – istenkáromlás. Nagyon dühös Istenre. Azt mondja Isten, hogy a költő feladata: prédikálás, feladat vállalása, emberekre hatni.

“A szó a tied, a fegyver az enyém,

 Te csak prédikálj Jónás én cselekszem” – mondta neki az Úr.

A mű végére érezhetővé válik, hogy Babits nem fog többé meghátrálni a feladatvállalás elől. Rájött, hogy gyümölcsöztetnie kell az Isten adta talentumot. A költőnek ily módon kell hatnia az emberek erkölcsire, eszére és érzelmeire, hogy az Isten által kijelölt úton haladjanak.

**IV. Jónás imája**

Értelmezhető önmagában vagy a Jónás könyve című elbeszélő költeménnyel együtt is (a cím a Jónás könyve befejezetlenségére utal)

**lírai önvallomás**, számadás, létösszegzés, ima, ars poetica

**szerepvers**: a belső vívódások kihangosítására a lírai én azonosulása a prófétákkal (a Babits-életműben **más példák:** Dániel éneke, Holt próféta a hegyen, Mint különös hírmondó

**szerkezet**: a szöveg két versmondatból áll

**1-6. sor (első mondat)** a régi hang elvesztése miatti tanácstalanság („Hozzám már hűtlen lettek a szavak”). Két hasonlat a céltalanság, a magány érzékeltetésére („túláradt patak”, „tévelygő ár”) patak = beszédfolyam.

patak – tenger = kezdet – vég. Az igék hiánya, a jelzők vessző nélküli halmozása (a merengés, elmélkedés nyelvi megalkotása)

**7-27. sor (második mondat)** az ima hangvétele nem könyörgő, hanem alázatos, óhajtó. A versbeszélő az isteni akaratnak ér irgalomnak aláveti magát („Tőle volna szabva rím”). Várja a költői ihletet, a szavak újbóli megtalálását „mielőtt egy még vakabb és örök / Cethal szájában végkép eltünök”. Az életet és a költői munkát az isteni kegyelemre bízza („hogy beszéljek s meg ne haljak”), létezésének alapját a nyelvhez, a megszólaláshoz köti