**Herczeg Ferenc**

**I. Élete (1863-1954)**

* Franz Herzog néven Versecen (ma Szerbia) született, német nyelvű polgár családban
* Az iskolában tanult meg magyarul
* Tanulmányait Temesváron, Szegeden és Fehértemplomban végezte
* Budapesti egyetem, jogi kar
* Ügyvédjelölt, több lap tudósítója
* Egy halálos kimenetelű párbaj miatt fogházbüntetés során megírta Fenn és lenn című regényét
* Hírlapíró, szerkesztő, 1894-ben megalapítja az Új Idők című irodalmi, népszerű konzervatív hetilapot (a lap 1944-es megszűnéséig főszerkesztő)
* A századfordulótól országgyűlési képviselő (1927 és 1945 között felsőház tagja)
* A XIX. századi szerepéhez képest jelentőségét vesztett Kisfaludy Társaság alelnöke, az MTA tagja (1945 után, politikai okokból megfosztották tagságától)
* A Horthy-korszak konzervatív írófejedelme, a Magyar Revíziós Liga elnöke
* Az 1948 utáni hatalomra kerülő kommunista rezsim nyilvánvalóan politikai-ideológia okokból elhallgatta
* 1954-es haláláig visszavonultan élt államosított hűvösvölgyi villájának számára kijelölt lakrészében

**II. Az élet kapuja**

**A regény tere, ideje:** a reneszánsz, épülőben lévő Róma, 1512-1513 (Drámai sűrítés, gyors cselekményvezetés)

hiányoznak a részletes környezetleírások, a világról nem kapunk leírásokat (szükség van a történelmi tudásra)

**Téma:** Magyarországért vívott élet-halál küzdelem, Magyarország eljátszott egy történelmi esélyt. Bakóczot nem választják meg így a magyar érdekeket figyelmen kívül hagyják.

**Cím értelmezései:**

* A kapu a regényben egy konkrét építmény
* A magyarság életbe maradását ábrázolja (Magyarország ekkor ténylegesen az élet és halál közötti kapuban állt)
* Kapu = határhelyzet 🡪 szereplőknél is jelen van:
  + II. Julius az élet és a halál kapujában áll.
  + Bakócz törekvése a nemzeti megmaradás ígéretét kínáló pápaság vagy az önállóság elvesztésének drámai konfliktusát rejti

**Műfaja, szerkezete:**

* **Drámai regény** 🡪 sűrített, jelenetező szerkesztésmód miatt
  + **Alaphelyzet**: Bakócz Rómába vonulása
  + **Bonyodalom**: II Julius pápa, Bakócz ellentéte
  + **Kibontakozás**: küzdelem a pápai trónért, Fiametta és Vértesi szerelme
  + **Tetőpont**: árulás
  + **Megoldás** Bakócz bukása
* **Történelmi regény** 🡪 téma miatt, valós történelmi kor, létező személyeket mozgat
* **Kalandregény** 🡪 fiktív elemekkel dúsított, fordulatos cselekményvezetés

**Szereplők** (nincs átfogó jellemrajz, a szereplők egy-két jellemvonással megjelenített karakterek)

* **Bakócz Tamás**: jobbágysorból lett a katolikus egyház feje, vagyonát a török elleni küzdelemre kívánja költeni, pápaválasztói stratégiája (a megvesztegetés) erkölcstelen (a pápa a szimónia bűne miatt marasztalja el)
* **Vértesi Tamás**: Bakócz unokaöccse, naiv, az eszményei világban él, vakon hisz Fiamettának
* **Chigi Agostino**: a Vatikán vagyonos bankárja, az ókori Római kincseinek gyűjtője
* **Cardulo**: követ, már járt Magyarországon, a magyarokkal szemben kritikus
* **II. Julianus (Gyula) pápa**: a haldokló, majd a regényidő során elhunyt pápa, aki Rómában óriási építkezéseket visz véghez
* : őt választják Bakócz helyett pápává (ő a pápai befolyást és vagyonát arra használja, hogy folytatja II. Julius építkezéseit, az antik Róma kincseinek megmentését, Róma felvirágoztatását)

**A zárlat értelmezése**: Dózsa György nevének említése az olvasó történelmi tudása miatt **világossá teszi**: a jó szándékú **Bakócz érsek újabb vállalkozása is bukásra van** ítélve (a jó akarat nem elég a történelmi sikerekhez)

**Narráció: mindentudó elbeszélő**; a narrátor hol az olvasónak, hol a szereplőknek biztosít többlettudást. – pl. az olvasói kíváncsiság felkeltése érdekében a regény első két fejezetében nem hangzik el Bakócz neve, mindenki csak a konstantinápolyi pátriárkaként, Strigonioként emlegeti. (A 3. fejezetben derül ki, hogy az olasz személynév Esztergom latin nevének – Strigonium – képzett alakja)

**A regény cselekménye:**

Róma a pápai címre pályázó **Bakócz Tamás esztergomi érsek** fogadására készül, mivel **II. Julius (Gyula) pápa** beteg, haldoklik. A hetvenéves Bakócz érsek azért szeretne pápa lenni, mert abban bízik, hogy a pápai hatalommal meg tudja állítani a Magyarországot támadó törököket. Bakócz Rómában támogatókat keres magának. A haszonleső **Cardulo** követ felajánla neki a segítségét, arra biztatja, hogy fizesse le a pápaválasztó kardinálisokat. Vértesi Tamás (Bakócz ifjú rokona) beleszeret Fiamettába, a szép kurtizánba, aki Chigi Agostinónak, a Vatikán bankárának kitartottja. Tamás megosztja Fiamettával nagybátyja titkos pápaválasztási stratégiáit. Fiametta, Chigi és Cardulo azonban tőrbe csalták Vértesit; a tőle megtudott információkat továbbították a Vatikánba. A haldokló pápa elítéli Bakócz megvesztegető viselkedését. Az árulás Vértesi számára is világossá vált, ezért elutsítja a bocsánatáért esedező Fiametta közeledését. A Bakócz számára sikertelen pápaválasztás után a magyar küldöttség távozik Rómából. Az érsek azonban nem üres kézzel tér haza: pápai felhatalmazást kapott arra, hogy keresztes háborút hirdessen a török ellen. Hadvezérnek Dózsa Györgyöt szánja.