**Herczeg Ferenc: Az élet kapuja**

**Életrajz (Néhány információt emelj ki belőle!)**

* 1863. Versecen született
* Német családban, német anyanyelvű
* Apja gyógyszerész, majd a város polgármestere
* Apja tudatosan neveli úgy fiát, hogy asszimilálódjon a magyar úri középosztályhoz
* Gimnáziumi évek Temesvár, majd Szeged – itt tanul meg magyarul
* Pesten elvégzi a jogot – joggyakornok lesz Pesten, majd Temesváron, Versesen
* Végül a családi takarékpénztár jogásza lett Versecen
* 1887. párbajban megölt egy katonatisztet - Négy hónap fegyházat kap
* A börtönben megírta első regényét – *Fenn és lenn*
* Gyorsan felfelé ívelő karrier:
  + A Kisfaludy Társaság Tagja
  + Az MTA tagja lett
  + Jókai halála után a Petőfi-Társaság elnöke
* 1894-től országgyűlési képviselő
* Horthyval és körével személyes jó kapcsolatot ápol
* A kormányzó és felesége nem egyszer vendégeskedett nála és fordítva: Herczeg és felesége nem egyszer a kormányzó vendége
* Komoly vagyont halmoz fel – jachtja van az Adrián, itteni élményeit írta meg a *Szelek szárnyában*
* A nácizmust és az ellenforradalom módszereit elítéli, de Horthysta elithez vonzódik
* Még nyolc évig élt és megírta visszaemlékezéseit

**Viszonylagos modernsége**

**Tudatos író volt:**

Az olvasóközönség érdeklődését felkeltő és ébren tartó tartalmi s formai elemek kiválogatása

A biztos kézzel történő szerkesztés

Történelmi regényeiben a nagy történelmi szereplők csak felbukkannak az események hátterében.

Bakócz is hamar háttérbe vonul *Az élet kapujában*

„Viszonylagos modernségről tehát beszélhetünk Herczeg (főleg korai) műveinél. Ez azonban nem egyezik meg a nyugatosok vagy előfutáraik modernségével.”

Sikerült széles olvasóközönséget teremtenie magának

**Két pályaszakasz:**

Első – kb. 1920 előtt

Lektűrszerző

Megfelelő témákkal

Irodalomtörténetileg előremutató teljesítmény

Második pályaszakasz:

A Horthy-rendszer reprezentatív írója

Ellenszenves politikai és irodalompolitikai szerep

Silányabb munkák

Erősen szemben áll a kortárs modern törekvésekkel

Elsősorban a regényről kell beszélned, tehát itt kezdődik a fontos rész.

**Az élet kapuja**

* Első megjelenés Új Idők 1919. január 5. – március 30.
* A magyar Nobel-díj bizottság háromszor is jelöli a díjra (De hiába)
* Egyértelmű párhuzam a Monarchia összeomlása és Mohács között
* 1920 után történelmi allegóriaként is értelmezhető. A nyugati államok 1918 után is közömbösen nézik a kelet-európai országok sorsát. (A regénybeli történések ideje: 1512 január – 1513 tavasz. Bakócz Tamás mindent megtesz, hogy pápává válasszák, országát csak ez mentheti meg a töröktől, de Itália mit sem törődik a magyarokkal.)
* A téma tehát -vesztes háború, bizonytalan jövő, meghiúsult remények- a kortárs olvasók többségének egyébként is könnyen átélhető és átérezhető volt.

Történelmi háttér:

A kisregény 1512–1513-ban játszódik, amikor a gyengélkedő uralkodó (II. Ulászló) helyett Bakócz Tamás esztergomi érsek, konstantinápolyi pátriárka az ország erős embere. Bakócz felismeri, hogy az országot és Európa határait a magyaroknak kell megvédeniük a török ellen, s látja azt is, hogy erre Magyarország egyedül nem képes. Ezért a pápai trón várományosaként egy nemzetközi törökellenes védelmi ligát akar létrehozni. A nagybeteg pápa, II. Gyula és kiszemeltje, a pápai trón másik várományosa, Giovanni de’ Medici bíboros azonban nem kér a barbárnak tartott magyar Bakócz Tamásból és törököktől fenyegetett keletiségéből. Ehelyett a reformmozgalmak megfékezését és a Szent Péter-bazilika befejezését tekinti fő céljának. 1513-ban végül X. Leó néven Medici lesz a pápa.

A cselekmény röviden:

A kisregény 1512 januárjától 1513 tavaszáig Rómában játszódik.

Két cselekményszál kapcsolódik össze benne. Bakócz Tamásnak a magyarságért folytatott harca, illetve Fiametta és Vértesi Tamás szerelmi története.

II. Gyula pápa haldoklik, és Bakócz pápa szeretne lenni, hogy létrehozza a keresztények ligáját a török ellen.

Csakhogy terve meghiúsul, amiben nagy része van annak is, hogy unokaöccse, Vértesi Tamás beleszeret az ünnepelt kurtizánba, Fiamettába, aki sorra kicsalja belőle az érsek terveit.

A hatalmas pompával és nagy reményekkel érkező magyar küldöttség végül csalódottan távozik.

A mű keserű zárlata egyben történelmi paradoxon is: a keresztény világ feje, a pápa érzéketlen, odadobja őket a töröknek, és az az államférfi, aki a menteni akarja a nemzetét és a kereszténységet, elbukik.

A mű felépítése: drámai.

Alaphelyzet: Bakócz Rómába vonul.

Bonyodalom, kibontakozás: Bakócz és II. Gyula, Vértesi és Fiametta kapcsolata.

Tetőpont (válság): Vértesi és Fiametta utolsó párbeszéde.

Megoldás (katasztrófa): Bakóczék kényszerű távozása.

A drámaiságot erősíti a párbeszédes jelenetek gyors váltakozása is, amelyeket számokkal választ el az író. Cselekménye látszólag néhány nap vagy néhány hét eseményeit öleli fel, valójában 2 évét.

Két cselekményszál vonul végig a regényen. A valós eseményeken alapuló történelmi és a fiktív szerelmi szál folyamatosan összekapcsolódik.

Fontos szerkezeti elem a címben kiemelt központi motívum: az **élet kapuja**, amely több jelentéssel is rendelkezik, attól függően, hogy melyik szereplőhöz, illetve milyen konfliktushoz kapcsolódik.

A kapu átvitt értelemben egy átjáró két állapot között. Ha átlépünk egy kaput, akkor szintet, környezetet, központot, élethelyzetet váltunk.

(Jelentheti a keresztény megvilágosodást is. Jézus: *Én vagyok a kapu. Aki rajtam keresztül megy be, üdvözül.)*

* Bakócz számára a pápává válást, és a vele megvalósítható, nemzeti megmaradást is jelentő törökellenes ligát jelenti,
* Vértesi Tamás esetében a beteljesült szerelmet és a fejlett kulturális térbe való belépést is magában foglalja.
* A magánéleti boldogság (igaz szerelem) lenne az élet kapuja Fiametta számára is.
* II. Gyula úgy véli: az élet kapuja a keresztény kultúra, és ezt védi a Bakócz által megtestesített barbár erőktől. Ha magyar pápa követi őt, a török elleni harcra fogják fordítani a pénz a itáliai művészetpártolás helyett. Ezen kívül van egy másik kapu Gyula esetében, a halál kapuja, amin át is lép.
* Medici bíboros lesz az új pápa, ő belép a kívánt kapun.
* Porta de Popolo -valódi kapu, Róma egyik építménye, a regénybeli magyarok ezek át érkeztek reményekkel telve, és távoztak csalódottan

.

A legfontosabb szereplők:

* Bakócz Tamás esztergomi érsek, akinek célja nemes (Magyarország és Európa megmentése a töröktől), ám ezt főként megvesztegetéssel, gátlástalan költekezéssel akarja elérni. Erős, ravasz és józan, de hibázik.
* Unokaöccse, Vértesi Tamás derék, művelt fiatalember, a Fiametta iránti szerelme azonban kiszolgáltatottá teszi. Ostobán viselkedik: amikor szerelme vele akarja tölteni az éjszakát, kiábrándul belőle, később pedig belebetegszik a szerelmi bánatba, és abba, hogy akarata ellenére elárulta Bakócz tervét.
* Fiametta, egy előkelő kurtizán eleinte kitartójának, Chigi Agostinónak az eszköze (elárulja Tamást), később őszintén beleszeret Tamásba, ám amikor az visszautasítja, bosszút áll, meg akarja öleti a fiút. Ellentmondásos karakter, a regény végén saját halálát kívánja a bánat miatt (mert elveszíti Tamást).
* Bakócz római ellenlábasai, II. Gyula pápa, Cardulo kardinális, Chigi Agostino a Nyugat fényűzésének és önzésének mámorában lenézik a Keletet, és nem képesek együttérezni a magyarsággal. Ők a keresztény kultúrára hivatkoznak, de alárendelik önös céljaiknak a hitet.