Modilitás = a beszélő viszonya a valósághoz

**Mondatfajták:**

Kijelentő: állít valamit

Óhajtó: vágyat fejez ki

Felszólító: kérés parancs

Kérdő:

Eldöntendő: igen nem

Kiegészítendő: információt szeretne kapni

Felkiáltó: érzelmet, hangulatot fejez ki

Az **egyszerű mondatok egy tagmondatból állnak, egy állítás**t tartalmaznak. **Az összetett mondatok** esetében **több tagmondat kapcsolódik egymáshoz.**

**Egyszerű mondatok**

**Tagolt mondatok:**

Az egyszerű mondatok **két fő csoportja** a szerkezet szerint a **tagolt** és **tagolatlan mondatok** csoportja. A tagolt mondatokban van állítmány (pl. *János tanul*.), vagy a szövegösszefüggésből kiegészíthető ezzel (pl. *– János tanul. – Meddig? – Egész nap.* [ti. tanul János]). Ha a **tagolt mondat csak az állítmányt és a kötelező vonzatokat tartalmazza** (pl. *A sünök szúrósak. Tavaszodik. Peti tanácsot ad Palinak.*) akkor **minimális mondat**ról beszélünk, ha **szabad bővítmény is szerepel** benne, akkor **bővített mondat**ról (pl. *Az ijedt sünök nagyon szúrósak. Peti tanácsot ad a félszeg Palinak.*).

**Tagolatlan mondatok:**

**A tagolatlan mondatok** esetében a mondatban **nem szerepel** állítmány, és nem is **egészíthető ki ezzel.** Ennek két típusát különböztetjük meg, a **szerkesztett**(pl. *Azt a kiskésit neki!*) és a **szerkesztetlen** (pl. *Ó!*) mondatokat.

**Összetett mondatok:**

Az **összetett mondatok**ban két vagy több tagmondat kapcsolódik össze. Az összetett mondat **szervetlen**, ha tagmondatai között van tagolatlan mondat (pl. *Á, dehogy! Jaj, ott egy őz!*). **Szerves**, ha a tagmondatok mindegyike tagolt mondat (pl. *Szép az idő, és süt a nap. Balázs gondolt rád, ő küldte a csokrot.*).

**Feladat megoldás:**

**Esik az eső.:** Kijelentő, egyszerű, tagolt, tő, teljes

**Jaj, ebből most már elég!:** Felkiáltó, összetett, szervetlen

**Jössz holnap moziba?:** Kérdő, eldöntendő, egyszerű, tagolt, bővített, teljes

**Mikor kezdődik a szünet?:** Kérdő, kiegészítendő, egyszerű, tagolt, bővített, teljes

**Most.:** Kijelentő, egyszerű, tagolt, bővített, hiányos

**Ne add fel ilyen könnyen!:** Felszólító, egyszerű, tagolt, bővített, teljes

**De jó lenne, ha a hétvége lenne ötnapos!:** Óhajtó, összetett, szerves, alárendelő

**Vásárolj be, de ne költs sokat!:** Felszólító, összetett, szerves, mellérendelő, ellentétes