**Alap fogalmak:**

**Többjelentésű szavak:**

Ha egy **hangsorhoz több összefüggő, egymásból levezethető jelentés** kapcsolódik, **többjelentésűség**ről, azaz poliszémiáról beszélünk. A többjelentésű szavak (poliszémák) alapjelentése ilyenkor többnyire metaforákkal bővül, erre utalunk, mikor azt mondjuk, hogy átvitt (görögül *meta fora*) értelemben használjuk (pl. *csiga, levél, körte, kormány, toll*).

**Azonos alakú szavak:**

Mikor **két szó hangalakja azonos**, viszont **jelentésük különbözik**, de nincs köztük összefüggés, csupán véletlen egybeesés eredményei, **azonos alakúság**nak, azaz homonímiának nevezzük. Az ilyen szavak gyakran eltérő szófajúak is (pl. *fog, sírok, török, nyúl, verem, vár, ég*).

**Rokon értelmű szavak:**

A rokon értelmű kifejezések, vagyis szinonimák esetében a **két eltérő hangalakú szónak hasonló a jelentése** (pl. *fut – szalad, bicikli – kerékpár*). Közöttük vannak látszólag azonos jelentésűek (pl. *kukorica – tengeri, eb – kutya*), ha azonban szövegkörnyezetbe helyezzük őket, látszik a különbség: *Velem te ne  kukoricázz! Befizetted a  ebadót?* Egyes szinonimák jelentése fokozat- vagy hangulatbeli különbséget fejez ki (pl. *fut – szalad – rohan, mond – szól – beszél)*.

**Alakváltozatok:**

Az alakváltozatok egymás nyelvjárási variánsai, közöttük csak használatbeli eltérés mutatkozik (pl. *repül – röpül; Kimentem a  repülőtérre.*)

**Alakpárok:**

Az alakpároknál a jelentés is eltér, úgynevezett jelentésmegoszlás figyelhető meg (pl. *fáradtság – fáradság; helyiség – helység*).

**Az ellentétes jelentésű szavak**

Az ellentétes jelentésű szavak vagy más néven antonimák olyan szópárok a tudatunkban, melyek **egymással** szemben álló fogalmakat **jelenítenek meg.** Ilyen például az *unalmas – izgalmas, életteli – vérszegény, hideg – meleg, nő – férfi.*

**A hangutánzó szavak**

A hangutánzó szavak a különböző eredetű és természetű **hanghatásokat** (például az állathangokat, zörejeket) **próbálják motivált jelek formájában visszaadni** (pl. *sistereg, cincog, zümmög, kuruttyol, fütyül, dadog, dörög, kakukk*).

**A hangulatfestő szavak**

A hangulatfestő szavak a **fogalmi jelentésen túl hangzásuk által stílusbeli többletet** hordoznak. Ezek gyengébben motiváltak, mint a hangutánzók (pl. *cammog, tutyimutyi, bamba, punnyad*).

**A jelentésmező**

A szavak használatuk során **jelentésmezőt** képeznek, melyben azok a **fogalmak tartoznak** össze, amelyek **egymással alá-, fölé- vagy mellérendelt viszonyban** vannak. Ez lehet logikai (pl. hely, idő, ok-okozat, rész-egész) vagy fogalmi viszony.

**Feladat megoldása:**

* **harmincegy**: egyjelentésű szó --> egy hangalakhoz egy jelentés tartozik
* **nyúl:** Azonos alakú szavak --> nem kapcsolodnak egymáshoz a jelentések
* **kutya – eb:** rokonértelmú szavak --> egy jelentéshez több hangalak tartozik
* **körte:** többjelentésű szavak --> alakban hasonlitanak egymásra
* **cincog:** hangutánzó szó --> hangalak alapján utal a jelentésre
* **veder – vödör:** hasonló alakú szavak (paranimák) --> alakváltozatok
* **egyelőre – egyenlőre:** hasonló alakú szavak (paranimák) --> alakpárok
* **tutyimutyi:** hangulatfestő
* **kicsi – nagy:** ellentétes jelentésű szavak