Szia, anyu! Megjöttem a boltból. Hoztam tejet, ahogy kérted. **Miért nézel ilyen nagy szemekkel?1** Azt hiszed, mást nem vettem? Minden van, amit kértél.

Képzeld, találkoztam több ismerősünkkel! **Attila bácsi teljesen fekete ruhát viselt**2, én persze nem mertem rákérdezni, vajon miért.

Azért is jöttem egyébként ilyen későn haza, mert a **hűtő előtt sokáig toporogtam**3, hogy eldöntsem, melyik tejfölt vegyem.

Két osztálytársam is ott vásárolt. **Amikor megpillantottam őket, én már a sor végén álltam, ezért csak integettem nekik, nem beszélgettünk**4. Fura volt látni, hogy **Lili és Gergő nagyon szorosan egymás mellett álltak**5, miközben édességet válogattak. Az viszont vicces volt, ahogy **Lili a fejét rázta, és elhúzta a száját, amikor Gergő a savanyú cukrokra mutatott.**6

A fizetés elég gyorsan ment, ennek ellenére biztosan nem állok többet ahhoz a pénztároshoz, akihez ma. Olyan **halkan beszélt**7, hogy nem értettem, amit kérdezett, és még **egy mosoly sem volt az arcán**8. Amikor elköszöntem, nem is reagált.

1: mimika

2: emblémák

3 gesztus

4: térközszabályozás 🡪 távolság köztük + gesztus 🡪 integetés

5: térközszabályozás

6: mimika 🡪 fej rázása

7: vokális jel 🡪 halkan beszélt

8: mimika 🡪 mosolygás hiánya

**Nem nyelvi jelek:** tájékoztatnak a résztvevők érzelmeiről, lelkiállapotáról, a partnerhez való viszonyról

**Mimika:**

* Arcmozdulatok + tekintet
* Lelkiállapot kifejezése, figyelem jelzése, a partnerhez és az üzenethez való viszonyt is tükrözi

**Embléma:** öltözék, a személyiség kifejezése + viselője üzenhet vele

Térközszabályozás:

* a kommunikáció résztvevő milyen távol helyezkednek el
* ha nem megfelelő, akkor távolságtartást/bizalmaskodást fejezhet ki

**Gesztus:**

* a fej a kezek és a karok mozdulatai + testtartás
* lelkiállapot kifejezése, figyelem jelzése, a partnerhez és az üzenethez való viszonyt is tükrözi