**Csokonai Vitéz Mihály**

**I. Élete**

* Debrecenben született, polgári családban
* a Debreceni Református Kollégiumban tanult. Kimagasló szellemi tehetsége volt, ő vezette a kollégium poétaosztályát
* egy kötelező kollégiumi igehirdetés után engedély nélkül Pestre utazott, a pénzzel nem tudott elszámolni 🡪 kizárták a kollégiumból
* Sárospatakon tanult, de tanulmányait nem fejezte be
* 1796 végén Pozsonyban, az országgyűlés idején kiadja a Diétai Magyar Múzsa című verses hetilapját
* 1797-ben Komáromban megismerte Vajda Juliannát (Lilla), megkérte a lány kezét, de apja férjhez adta, amíg Csokonai állást keresett a Dunántúlon
* fél évig Csurgón tanított
* 1801-ben személyesen is találkozott Kazinczyval, rengetek művészi terve volt
* a debreceni tűzvészben leégett a családi házuk 🡪 szegényes körülmények között élt
* Nagyváradon halotti búcsúbeszédként felolvasta a Halott versek című lételméleti versét
* megfázott, hónapokig betegeskedett, 1805 januárjában meghalt

**II. Alkotói korszakok**

**1. szakasz (1793 - 1800) – Csokonai költészete a boldogság filozófia jegyében**

A pályakezdő Csokonai az anekreóni hagyományra építve fogalmazza meg a boldogságfilozófiáját (lényege: az egyéni boldogság az egész emberi jólétéhez vezet).

**Az élet anyagi jellegű, pillanatnyi örömei fontosak, az erkölcs és az élvezet nem egymást kizáró kategóriák** 🡪 a boldogságfilozófiához tartozó alkotói program: **a „víg poéta” költőszerepe**, a rokokó könnyed-játékos és a szentimentalizmus érzékeny versnyelve (ezt fejti ki a Vidám természetű poéta című vers, 1793)

Ennek jegyében sokféle műfajban, témában és hangvételben születtek versek az első pályaszakaszában:

* A **beteljesült boldog**ságot, a boldogság törékenységét tematizáló rokokó dalok 🡪 Tartózkodó kérelem, A boldogság
* A **Lilla-szerelem csalódásélményé**nek hatására az elveszett boldogságot, a veszteségélményt, a választott magányt tematizáló elégiko-odák (A Magánossághoz, A Reményhez, A tihanyi Ekhóhoz)
* **A felvilágosodás eszméit középpontba állító gondolati költemények** (Az estve, Konstancinápoly)
* Az özvegy Karnyóné és a két szeleburdiak (komédia)
* Dorottya, vagy a dámák diadala a Fársángon (vígeposz, eposzparódia)

**2. szakasz (1800 - 1805) – Nemzeti, népies és bölcseleti irányok a Csokonai-lírában**

* 1800 után Csokonai új költészeti irányokat jelöl ki maga számára
* előkészíti korábbi verseinek kiadását (Anakreóni dalok és Lilla címen kötetbe rendezi addigi életművét; a kötetek csak halála tán jelennek meg)
* második pályaszakaszában három új költői irány jelentkezett:
* a művelt, tudós költő szerepe (poeta doctus), a világértelmező-lételméleti kérdések középpontba helyezése (ezt a költői törekvést Az ember a poézis első tárgya cimű ars poeticájában fogalmazza meg) 🡪 kiemelkedő bölcseleti költeménye a Halotti versek (témája: a halál utáni lét)
* a nemzet múltját megéneklő bárdköltői szerep lehetősége is foglalkoztatta (tervezett egy honfoglalás eposzt, az Árpádiászt)
* a korai népiesség jegyében fogant népies dalok felhasználják a folklór motívumait és formai megoldásait (Szerelemdal a csikóbőrös kulacshoz, Szegény Zsuzsi a táborozáskor)

**III. Művei:**

**Tartózkodó kérelem**

**téma: (rokokó) udvarló vers** (a „tartózkodó” jelző a versbeszélő bátortalanságára utal, ennek ellentmond a szövegben a (feltehetően) testi élvezetekre, csókra, ölelésre való unszolás

**stílus: rokokó** jellegét a **hétköznapi témaválasztás**, a **derűs hangnem**, **a képek** finom erotikája, a formai **díszítettség**, a részletek (a női tekintet, a női ajak), a miniatűr, a kedves („gyönyörű kis tulipánt”) megjelenítése a virtuóz **zeneiség adja**

**képhasználat:**

* **tűz metafora** (a szerelmi szenvedély toposza) 🡪 a tűz kettős természetű

(„megemésztő tűzre” – pusztító erő; a szemek ragyogása, az „eleven, hajnali tűz” – enyhülést ígér)

* **hajnali tájkép** elemeiből összeálló komplex kép valaminek a kezdetét, a reményt sugallja (harmat 🡨🡪 megemésztő tűz)
* **a tulipán** a népdalok, a népművészet gyakori motívuma, a nőiség jelképe

**verselés, a szöveg szimultán ritmusa**: az ütemhangsúlyos kétütemű nyolcas és hetes és az időmértékes versrendszerek (iconicus a minore UU--; anapesztus UU-); tiszta rímek

**A reményhez**

**téma: a reménykedés és reményvesztettség lelkiállapota**

összetett műfaj: **elégiko-óda**; ritmusának könnyedsége a dal műfajával is rokonítja (sokáig népszerű a megzenésített változata)

**stílusszintézis**: a kor meghatározó stílus irányzatának ötvöződése: **a rokokó hangzásvilága és idillábrázolás, klasszicista kompozíció, szentimentalista témaválasztás**

**szerkezet:**

* **1. versszak**: a vers beszédhelyzetének tisztázása: a megszólított, istennőkre emlékeztető Remény allegorikus alakja a boldogtalan emberek képzeletének szüleménye,

hamis illúzió 🡪 a Reményhez való beszéd a vívódó ember belső párbeszéde

- a vers két középső versszaka a Remény kétarcúságát mutatja be (a biztató 🡨🡪

cserbenhagyó Remény viselkedése)

**2.szakasz**: a boldogság toposzai, kert (a lélek kertje, a beszélő egykori belső világa),

tavasz (az új kezdet szimbóluma), virágok, a méh (szerelmi jelképek)

**3. szakasz**: ugyanennek a (lélek)tájnak a kiüresedett állapota

- **a 4. versszak** az ember világtól való elidegenedését tematizálja (a hosszú versmondatokat rövid, érzelmileg telített, hiányos közlések váltják fel, így érzékeltetik a búcsú fájdalmát)

**verselés:** szimultán ritmus (ütemhangsúlyos 6/5 – 8/5 osztású sorpárok + időmértékes, trochaikus lejtés) 🡪 a játékos, könnyed rímek a súlyos tartalommal ellentétesek

**Szerelemdal a csikóbőrös kulacshoz**

**műfaj: népies hangulatú mulatóvers** (megidézi a bordal hagyományát, a lány- és asszonycsúfolók tipikus jegyeit)

**vershelyzet:** a feltehetőleg kicsi kapatos, **jókedélyű megszólaló a kulacsának udvarol**, becézgetve szólítja meg, méltatja, mintha egy számára kedves nő lenne („Drága kincsem, galambocskám”; „Édes a te danolásod”)

a szöveget a vershelyzeten kívül komikussá teszi a tartalom: a kulacs megjelenése, erényei felülmúlják a megidézett nőket (a kulacs szája kívánatosabb, mint Zsuzsié, a dereka és válla formásabb, mint Mancié); a beszélőnek ő a leghűségesebb társa

**népies jegyek:** ütemhangsúlyos verselés, szóhasználata, névválasztásai („orcácska”; „kincsem, violám, rubintom”, Manci, Trézi, Zsanám).

a vers néhány versszaka már Csokonai életében népdalszerű dallammal vált közismertté