**Homérosz - Iliász és Odüsszeia**

**I. Homérosz**

**Homérosz név jelentése**: szerkesztő

Maga a személye, illetve élete eléggé ködös, vitatott, hogy mely városból származott.

**Homéroszt 7 görög város vallotta magának**, de a legvalószínűbb az, hogy a kis-Ázsiai Khioszból származott. Ezt alátámasztja az egyik homéroszi himnusz.

Homérosz eredetileg aoidosz volt, epikus témákat rögtönözve megéneklő szent énekes, illetve a verseket maga költötte.

**A hagyomány a következő műveket tulajdonítja neki**: Iliász, Odüsszeia, Békaegérharc és a

Homéroszi himnuszok

**Nem Homérosz írta az Iliászt és az Odüsszeia-t?**

A következők szólnak az mellett, **hogy nem Homérosz a költő**:

- A két eposz világnézete közötti különbség

- Maga a Homérosz név is utalhat erre, ebből két elmélet született

Maga a név lehetett egy dalnokrendnek is a neve, és igy egy tanítvány is utánozhatta

Egyesek szerint Homérosz csak egybeszerkesztette a már meglévő történeteket (lásd neve jelentése)

**Ezeknek ellentmond az eposzok egységes stílusa, illetve a tudatos költői kompozíció**

Ezt a kérdést nevezzük **homéroszi kérdésnek**

**II. Eposz**

**Az Iliász és Odüsszeia műfaja eposz**

**eposz:**

* **nagyepikai műfaj**
* **hexameterben** írott költemény, melyben egy különleges képeségekkel rendelkező hős transzcendens segítséggel egy egész nép életére kiható változást hajt végre
* rendszerint egy **nép eredetéről vagy nagy vállalkozásáról** (pl. háború) **szól**
* **verselése**: időmértékes (**hexameter**) 🡪hosszú és a rövid szótagok szabályos váltakozásán alapul

**hexameter**: 6 verslábból álló sor

**III. Eposzi kellékek:**

* **invokáció** ’segélykérés’: A Múzsa segítségül kérése
* **propozició** ’tárgymegjelölés’: Rendszerint az invokációval együtt fordul elő. A közönség ismeri a történteket, az énekesnek tehát elég csak pár szóval utalni az eposz tartalmára
* **in medias res** ’a dolgok közepébe vágva’: A költő az események közepén kezdi a történet elbeszélését.
* **enumeráció** ’seregszemle’: A szemben álló hadak bemutatása
* **deus ex machina** ’isteni beavatkozás’, a cselekmény elején a tetőponton szokott történni.

**IV. Iliász története**

Apollón papjának lányát Agamemnón elrabolja, ezért dögvésszel bünteti az isten az akhájokat. Jóslat hatására Agamemnón visszaadja a lányt, de cserébe elveszi Akhilleusz rabnőjét, Briszéiszt. Akhilleusz mérges lesz, és nem harcol tovább. Sokan meghalnak. Az istenek rendre beavatkoznak a harcba. Patroklosz Akhilleusz fegyverzetében harcol. Megöli Hektór. Akhilleusz haragra gerjed, újra harcol. Megöli Hektórt, a holttestét meggyalázza. Hektór apja könyörög, ezért visszaadja a testet.

**V. Odüsszeia története**

Pénelopé lassan 20 éve hűségesen várja haza Odüsszeuszt Ithakában. Kérők ostromolják (108 kérő 3 éve), akik egyébként Odüsszeusz fiát, Télemakhoszt meg akarják ölni. Télemakhosz isteni sugallatra apja keresésére indul.

Közben Odüsszeusz Kalüpszó nimfa szigetén él. Zeusz parancsára a nimfának el kell engednie a hőst. Poszeidón haragszik Odüsszeuszra, vihart támaszt, ezért alig ért partot. A phaiák király udvarába érkezik, ahol elmeséli történetét:

Társaival együtt elindultak Trója ostroma után haza, de rajta kívül mindenki odaveszett.

Megpróbáltatások:

1. kikónok városa: asszonyokat és kincseket rabolnak, Odüsszeusz emberei, és közülük többen elesnek
2. *lótuszevők szigete: hárman elkábulnak, erőszakkal kell őket elvinni a szigetről*
3. *küklopszok szigete: Polüphémoszt, Poszeidón fiát megvakítják, hogy megmeneküljenek. Hat ember meghal.*
4. *Aiolosz, a szelek királya tömlőbe zárt szeleket ad Odüsszeusznak, de az emberei kapzsiságból kinyitják, ezért rossz irányba hajóznak.*
5. *A laisztrügónok, az emberevő óriások sziklákkal összezúznak több hajót. csak Odüsszeuszé marad ép, mert ő máshol kötött ki óvatosságból*
6. *Kirké szigete: az istennő 21 társat sertéssé változtat, majd Hermész segítségével O. megmenti őket. 1 évig maradnak itt.*
7. *alvilág: Teiresziasz, a vak jós tanácsokat ad O-nak. Találkozik Agamemnónnal, aki elmeséli, hogy a felesége és annak szeretője ölték meg. O elbizonytalanodik Pénelopé hűségében.*
8. *szirének: varázslatos énekükkel elcsábítanák és megölnék az utazókat, de O kikötteti magát az árbóchoz, társai pedig betömik a fülüket.*
9. *Szkülla (6 fejű szörny) megöl 6 embert, de megmenekülnek Kharübdisz (örvény) veszélyétől, ahol mindenki meghalt volna*
10. *Héliosz szigete: 6 napon át lakomáznak a napisten marháiból, ezért hajótörést szenvednek, és O kivételével meghalnak.*

A phaiákok hazaviszik Odüsszeuszt, akit Athéné koldussá változtat, hogy megvédje. Találkozik fiával, megtervezik a kérőkkel való leszámolást. A kérők gonoszul bánnak a koldus-Odüsszeusszal.A hőst a kutyája és a dajka ismeri csak fel. Íjászversenyt rendeznek, a győztesé lesz Pénelopé keze. Odüsszeusz győz, a kérőket megöli. Feleségével újra egymásra találnak. Békével zárul az eposz.

**Rövid összehasonlítás:**

|  |  |  |
| --- | --- | --- |
| **Iliász** | **Összehasonlítás szempontja** | **Odüsszeia** |
| A hagyomány szerint mindkét eposz szerzője Homérosz, a „vak énekmondó”. (A vakság feltehetően jelkép: a bölcsességre és a különleges képességekre utal.) A két eposzt a valóságban nem egy ember írta, ezt bizonyitja a szemléletbeli, szerkezeti különbségek | | |
| Az eposzi konvenciók alkalmazása mindkét eposzra jellemző: propozíció, invokáció, in medias res kezdet, deus ex machina, enumeráció  (az Odüsszeiában az Alvilágjárás hasonló szerkezetű, mint az Iliász seregszemléje) | | |
| Kr. e. VIII. sz.;  Klasszikus eposz | **Keletkezési idő,**  **az eposz fajtája (műfaja)** | Kb. 50-100 évvel az Iliász után  Klasszikus eposz |
| Epika | **Műnem** | epika |
| Trójáról szóló történet.  Ilion = Trója | **Cím** | Az eposz főhősére,  Odüsszeuszra utal |
| Az Istenek irányítják az eseményeket  Arisztokratikusabb | **Világkép** | Az istenek szerepe korlátozottabb, közvetettebb |
| Az arisztokrácia korát jeleníti meg. Eszménye a bátor, hírnevet szerző hős, aki életét is feláldozza a haza becsületének megvédéséért.  Cél: dicső halál bemutatása. | **Eszmény, Világnézet** | A poliszok korát mutatja be. Az ész és a lelemény eposza. A főhőst a kíváncsiság és a honvágy hajtja. Értékek: család, rend; törvénytelenség felszámolása.  Cél: életben maradni, a tudás bemutatása. |
| Sorsfordító küzdelem (a trójai háború egy fejezete; 10. háborús év 52 napját mondja el)  Téma: Akhilleusz haragja és enyhülése | **Téma, helyszín, idő** | Odüsszeusz hazatérése Ithakába a trójai háborúból. Tenger, szigetek, mitikus helyszínek. A cselekmény ideje 40 nap (Odüsszeusz visszaemlékezése a háborúra és a bolyongására 20 évre tágítja az elbeszélt időt)  Téma: Odüsszeusz bolyongása és hazatérése |
| Becsület, a hírnévvel szerzett halhatatlansás | **Központi értékek** | Evilági örömök, családi boldogság |
| Akhilleusz | **Központi hős** | Odüsszeusz |
| Fényes, gyorslábú, fürge, Zeusz-kedvelt | **Főhős állandó jelzője** | Leleményes, fényes, bölcs, sokattűrt, tarkaeszű, irgalmas, hősszívű |
| Erisz almája  Parisz elrabolja Helenét, Menelaosz feleségét | **Előzmények** | A trójai háború véget ér, Az akhájok győznek, a harcosok haza indulnak |
| Hérosz, a közösségért akár a hősi halált is vállaló, nagy testi erejű harcos | **Embereszmény** | Az életet élvező, cselekvő egyéniség |
| Lineáris elbeszélésrend, egy szálon futó cselekmény, egységes, zárt szerkezetű, mellékeseményeket is bemutat, 24 énekből áll. | **Elbeszélésmód, szerkezet** | Idősíkváltás, Lineáris, Retrospektív. Széttartóbb szerkezet (pl. kalandok laza egymásutánja, mellékcselekmények bemutatása), több szálon futó cselekmény ami a mű felénél összekapcsolódik (Télemakhosz-Odüsszeusz-szál),  24 énekből áll |