**Mikes Kelemen**

**- A magyar rokokó próza legjelentősebb képviselője**

- A barokkra jellemző nagyívű témaválasztás helyett Mikes figyelme a mindennapi, apró, lényegtelennek tűnő részletek felé fordul

- Leveleit mindenféle erkölcsi tanító célzat nélkül osztja meg az olvasóval 🡪 Ezek a levelek rokokó stílusirányzatba sorolhatóak

**I. Élete 1690-1761**

* Zágonban (Erdély), protestáns nemesi családban született, fiatalon áttért a katolikus hitre
* A Rákóczi-szabadságharc idején a fejedelem egyik apródja, íródeákja
* A szabadságharc bukása után Rákóczi kuruc emigrációjának tagjaként a fejedelemmel tartott az önkéntes száműzetésbe
* Törökországban, pontosabban Rodostóban élt
* Az utolsó kuruc bujdosók egyikeként halt meg

**Fő műve: Törökországi levelek**

**II. Törökországi levelek:**

- Mikes több mint **40 éven át írta 207 irodalmi levelet** tartalmazó levél gyűjteményét

**ezek a levelek fiktívek mivel nem létező személy a címzett**

**A levelek címzettje:** Édes néném-nek szólított nőalak, Mikes csak a monogramját adja meg (P. E grófnő)

A levélíró bensőséges, szeretetteli viszonyban áll vele

**A levelek többségének témája:**

* **A személyes élményanyag,** pl.: bujdosók hétköznapjainak, a török föld, szokások leírása
* **A levélíró érzelmei,** pl.: a szűnni nem akaró honvágy, vágyakozás a társra, boldogságra
* **A levélíró elmélkedései,** pl.: a nők helyzetéről, az anyanyelvi oktatás szükségességéről

a levelek íróját erős közlésvágy, szellemi nyitottság, más kultúrákra való kíváncsiság jellemzi

a levelek hangvétele: könnyed humora, kedélyessége tükrözi az élő nyelv spontán jellegét

Mikes rokokó prózanyelve díszített (dekoratív): gazdag jelzőhasználat, metaforák, stílusalakzatok, ismétlés, felsorolás, ellentét alkalmazása

**III. Pár levél tartalma**

**1. levél**

* az 1. levél Mikes és a fejedelem kíséretének Törökországba érkezését fejti ki
* az út megpróbáltatásairól (tengeri vihar, hosszas hajózás) kedélyes humorral számol be a levélíró
* a klasszikus levélformulák alkalmazása (megszólítás, a saját élmények elbeszélése, a címzett megdorgálása amiért régen nem irt, búcsú)

**37. levél**

* **az 1720-as levél tartalma:** Rodostó bemutatása: szőlőművelés, gyümölcsök, a város házai
* a rodostói magyarok hétköznapjai, szokásai (a fejedelem szigorú napirendje, az egyhangúság ellen űzött foglalatosságok: vadászat, vendégeskedés
* -a honvágy humoros megfogalmazása

**112. levél**

* II. Rákóczi Ferenchez Mikest feltétlen tisztelet fűzte, a fejedelem a száműzetésben való kitartásával, olvasásszeretetével, az írás iránti szenvedélyével mintává vált számára
* a 112. levél a fejdelem halálának leírása

Mikes Rákóczi halálát a krisztusi szenvedéstörténettel állítja párhuzamba (a fejedelem nagypénteken halt meg)

* a fejedelem alakját a bűnös emberekért mártírhalált szenvedett alakká emeli
* a levél szövegében azonban erősebb a személyes fájdalom hangja, mint a pátoszé