Homérosz: Iliász és Odüsszeia

Szerző: Homérosz

Homéroszi kérdések

* Ki volt ő?
* Élt-e egyáltalán, vagy a név költőt, énekmondót jelent?
* Egy vagy több szerző műve a két eposz?
* Vagy valaki összegyűjtötte a szájhagyomány útján terjedő történeteket?

A legújabb kutatások szerint két különböző szerző művéről van szó. A Iliász szerzőjét példaképének tekintette az Odüsszeia szerzője, utóbbi ismerte, és mértéknek tekintette az Iliászt, és a Homérosz nevet tiszteletből vette fel.

Eposz

Az eposz általában hexameterekben írt nagyepikai műfaj. Rendszerintegy nagyobb közösség történetét meséli el, főhőse rendkívüli ember vagy félisten.

Eposzi kellékek

invokáció: valamely istenség, pl., a Múzsa segítségül hívása

propozíció: témamegjelölés

In medias res: a dolgok közepébe vágó kezdése

enumeráció: seregszemle

csodás elemek

deus ex machina: isteni beavatkozás

állandó jelzők (epitheon ornans)

|  |  |  |
| --- | --- | --- |
|  | Iliász | Odüsszeia |
| műnem | epika | epika |
| műfaj | eposz | eposz |
| keletkezése | Kr. e. 8. sz. eleje | Kr. e. 8. sz. vége |
| eszmény, világnézet | Az arisztokrácia korát jeleníti meg. Eszménye a bátor, hírnevet szerző hős, aki életét is feláldozza a haza becsületének megvédéséért.  Cél: dicső halál bemutatása. | A poliszok korát mutatja be. Az ész és a lelemény eposza. A főhőst a kíváncsiság és a honvágy hajtja. Értékek: család, rend; törvénytelenség felszámolása.  Cél: életben maradni, a tudás bemutatása. |
| cím | Trójáról szóló történet. Ilion = Trója | Az eposz főhősére, Odüsszeuszra utal. |
| téma | Akhilleusz haragja és enyhülése | Odüsszeusz bolyongása és hazatérése |
| főhős | Akhilleusz. Félisten. Anyja Thetisz istennő, aki az örök élet vizébe merítette csecsemő fiát a sarkánál fogva, így csak ott sebezhető. Bátorság, harcbéli kiválóság, büszkeség jellemzi. Legfőbb érték: hírnév.  A hősi halált és a sosem múló hírnevet tudatosan választja. Magányos. Fékezhetetlen indulatú és makacs, akár társait is feláldozza. Jelleme változik. Bosszúból harcol, majd emberséges lesz. |  |
| állandó jelzője | fényes, gyorslábú, fürge, Zeusz-kedvelt | leleményes, fényes, bölcs, sokattűrt, tarkaeszű, irgalmas, hősszívű |
| előzmények | Erisz almája  Parisz elrabolja Helenét, Menelaosz feleségét | A trójai háború véget ér, Az akhájok győznek, a harcosok haza indulnak |
| az eposz cselekményének ideje | 52 nap | 40 nap |
| helyszín | Trója | görög szigetvilág, Ithaka |
| szerkezete | 24 énekből áll  Mellékeseményeket is bemutat  Lineális | 24 énekből áll  Mellékeseményeket is bemutat  Két szálon fut a cselekmény, a mű felénél összekapcsolódik  Lineáris + retrospektív (visszatekintő) |
| cselekmény | Apollón papjának lányát Agamemnón elrabolja, ezért dögvésszel bünteti az isten az akhájokat. Jóslat hatására Agamemnón visszaadja a lányt, de cserébe elveszi Akhilleusz rabnőjét, Briszéiszt. Akhilleusz mérges lesz, és nem harcol tovább. Sokan meghalnak. Az istenek rendre beavatkoznak a harcba. Patroklosz Akhilleusz fegyverzetében harcol. Megöli Hektór. Akhilleusz haragra gerjed, újra harcol. Megöli Hektórt, a holttestét meggyalázza. Hektór apja könyörög, ezért visszaadja a testet. | Pénelopé lassan 20 éve hűségesen várja haza Odüsszeuszt Ithakában. Kérők ostromolják (108 kérő 3 éve), akik egyébként Odüsszeusz fiát, Télemakhoszt meg akarják ölni. Télemakhosz isteni sugallatra apja keresésére indul.  Közben Odüsszeusz Kalüpszó nimfa szigetén él. Zeusz parancsára a nimfának el kell engednie a hőst. Poszeidón haragszik Odüsszeuszra, vihart támaszt, ezért alig ért partot. A phaiák király udvarába érkezik, ahol elmeséli történetét:  Társaival együtt elindultak Trója ostroma után haza, de rajta kívül mindenki odaveszett.  Megpróbáltatások:   1. kikónok városa: asszonyokat és kincseket rabolnak, Odüsszeusz emberei, és közülük többen elesnek 2. *lótuszevők szigete: hárman elkábulnak, erőszakkal kell őket elvinni a szigetről* 3. *küklopszok szigete: Polüphémoszt, Poszeidón fiát megvakítják, hogy megmeneküljenek. Hat ember meghal.* 4. *Aiolosz, a szelek királya tömlőbe zárt szeleket ad Odüsszeusznak, de az emberei kapzsiságból kinyitják, ezért rossz irányba hajóznak.* 5. *A laisztrügónok, az emberevő óriások sziklákkal összezúznak több hajót. csak Odüsszeuszé marad ép, mert ő máshol kötött ki óvatosságból* 6. *Kirké szigete: az istennő 21 társat sertéssé változtat, majd Hermész segítségével O. megmenti őket. 1 évig maradnak itt.* 7. *alvilág: Teiresziasz, a vak jós tanácsokat ad O-nak. Találkozik Agamemnónnal, aki elmeséli, hogy a felesége és annak szeretője ölték meg. O elbizonytalanodik Pénelopé hűségében.* 8. *szirének: varázslatos énekükkel elcsábítanák és megölnék az utazókat, de O kikötteti magát az árbóchoz, társai pedig betömik a fülüket.* 9. *Szkülla (6 fejű szörny) megöl 6 embert, de megmenekülnek Kharübdisz (örvény) veszélyétől, ahol mindenki meghalt volna* 10. *Héliosz szigete: 6 napon át lakomáznak a napisten marháiból, ezért hajótörést szenvednek, és O kivételével meghalnak.*   A phaiákok hazaviszik Odüsszeuszt, akit Athéné koldussá változtat, hogy megvédje. Találkozik fiával, megtervezik a kérőkkel való leszámolást. A kérők gonoszul bánnak a koldus-Odüsszeusszal.A hőst a kutyája és a dajka ismeri csak fel. Íjászversenyt rendeznek, a győztesé lesz Pénelopé keze. Odüsszeusz győz, a kérőket megöli. Feleségével újra egymásra találnak. Békével zárul az eposz. |
| Istenek szerepe | Jelentős, ők irányítják az eseményeket, akár a bűnöst is segítik. Az embereket játékszernek tekintik. | Kisebb, az ember is alakíthatja a sorsát. Az istenek egy tábort alkotnak. |
| verselés | időmértékes, 15700 hexameterből áll | időmértékes, 10110 hexameterből áll |