**Napóleoni háborúk és a bécsi kongresszus**

**A Direktórium időszaka (1794. július 28. – 1799. november 9)**

A jakobinus diktatúra után a Direktórium időszaka következett, a **Direktórium** 5 fős testülete gyakorolta a végrehajtó hatalmat

**Franciaország** folytatta azt a forradalmi háborút, amely még a francia forradalom korábbi időszakában kezdődött:

* 1796-ban Napóleon (1769-1821) hadjárata **Itáliába** sikeres volt, Ausztriát békére kényszerítette, (Campoformio, 1797). Franciaország megkapta Belgiumot és Lombardiát, a Franciaországi elleni 1. koalíció szétesett.
* 1798-ban Anglia megtörése érdekében Napóleon **Egyiptomra** támadt, legyőzte a mameluk seregeket, de miután Nelson admirális megsemmisítette a hajóit, Egyiptom foglya maradt
* **1799-ben Anglia ujjászervezte a (2.) koalíciót,** amelynek az oroszok, az osztrákok és Poroszország is tagja lett. A háború francia sikerekkel kezdődött, Svájcban legyőzték az oroszokat (zürichi csata, 1799), akik ki is léptek a koalícióból

**A konzulátus időszaka (1799. november 9. – 1804. december 2.)**

Napóleon – miután hazaszökött Egyiptomból – 1799. november 9-én (brumaire 18-án) **államcsínyt** hajtott végre, lemondtatta a Direktórium tagjait, és **első konzulként** átvette a hatalmat

1800-ban elindult **2. itáliai hadjáratára**: több csatában (Marengo, Hohenlinden) legyőzte az osztrákokat, akik megint békekötésre kényszerültek (Luneville, 1801).

Anglia ismét egyedül maradt és békét kötött Franciaországgal (Amiens, 1802)

Rövid békés időszak, Napóleon **belső reformjai**:

* **Banque de France** megalapítása, értékálló pénz verése, adórendszer korszerűsítése
* A **közigazgatás átszervezése**, új hivatalok (pl. rendőrminisztérium, élén Fouché) létrehozása
* **Konkordátum VII. Pius pápával** (1801): helyreálltak a katolikus egyház jogai, de a főkegyúri jog Napóleont illette
* Új **polgári törvénykönyv**: Code Civil (1804), később kereskedelmi és büntető törvénykönyv
* 1803-ban Louisianat eladta 15 millió dollárért az USA-nak
* 1804. május 18-án népszavazással, december 2-án koronázással **császárrá** tette önmagát

**A császárság időszaka (1804-1815)**

1805-ben megalakult a 3. koalicíó Anglia vezetésével:

* Napóleon fő terve az Anglia ellen invázió volt, de ezt lehetetlenné tette a **Nelson admirálistól elszenvedett tengeri vereség Trafalgarnál** (1805. október 19-21)
* **Szárazföldön azonban verhetetlen volt**: legyőzte az osztrákokat (Ulm bevétele, 1805), majd a „3 császár csatájában” az osztrák és az orosz főerőket **(Austerlitz, 1805. december 2.)**. A 3. koalíció is felbomlott, az osztrákok ismét békét kértek (Pozsony, 1805), és lemondtak Velencéről. 1806-ban II. Ferenc lemondott a német-római császári címről, ezzel megszűnt a birodalom, helyébe Napóleon létrehozta a Rajnai Szövetséget.

1806-ban létrejött a porosz-orosz megállapodáson alapuló 4. koalíció:

* Napóleon azonban legyőzte a poroszokat (Jéna és Aurestadt 1806. október 14.) és bevonult Berlinbe, ahol kihirdette a **kontinentális zárlatot** Anglia gazdasági megfojtására, ez azonban **nem törte meg a szigetországot**.
* Ezután az oroszok ellen indult, akiket 2 csatában győzött le (1807. február 8, Eylau: június 14., Friedland).
* Békekötés a poroszokkal és az oroszokkal **(Tilsiti béke): Napóleon hatalmának csúcspontja**

1807-ben elfoglalta Portugáliát, majd 1808-ban bevonult Madridba is

1809-ben egy angol-osztrák egyezménnyel megszerveződött az 5. koalíció

* Napóleon azonban ismét legyőzte az osztrákokat (Wagram, 1809. július 5-6), akik ezután békére kényszerültek (Schönbrunn, 1809)

Napóleon 1810-ben feleségül vette Habsburg Mária Lujzát, s ezáltal **kényszerszövetségessé tette Ausztriát**

**1812-ben megkezdte oroszországi hadjáratát**:

* Orosz taktika: felperzselt föld, rajtaütések
* Legjelentősebb összecsapás: Borogyinó (1812. szeptember 7.): döntetlen közeli eredmény, Kutuzov orosz tábornok visszavonult, de Napóleon hiába várt Moszkvában a cár békeajánlatára. Végül **ki kellett vonulnia Oroszországból.**

1813-ban megszerveződött a 6. koalíció: porosz-orosz-osztrák megállapodás

* Francia győzelem először (Drezda, 1813. augusztus 27)
* A döntő ütközetben, a **„népek csatájában”** már a szövetségesek győztek (Lipcse, 1813. október 16-19.)
* **Napóleon visszavonult**, a szövetségesek 1814. március 31-én bevonultak Párizsba, a császár **lemondott**, és Elba szigetére ment

**A „100 nap” (1815. március 18. - június 18)**

A Bourbonok visszatérése után, kihasználva a bécsi kongresszus vitáit és a francia nosztalgiáját, **Napóleon** 1815. március közepén **visszatért**

A visszatérés hírére megszerveződött a 7. koalíció

* A Wellington vezette angol seregek a Blücher vezetésével megérkező poroszok segítségével legyőzték Napóleont (**1815. június 18. Waterloo**), akit ezután Szent Ilona szigetére száműztek

**A bécsi kongresszus (1814. október – 1815 június)**

1814. május 30-án Franciaországgal megkötötték a párizsi békét: az 1792-es határokat állították vissza: jóvátételt nem kellett fizetnie, visszakapta gyarmatait

1814 októberében Metternich szervezésében összeült **a bécsi kongresszus. A nagyhatalmak céljai:**

* **Anglia**: tengeri főlény és a kereskedelmi pozíciók megtartása, egyensúly a kontinensen
* **Oroszország**: megszerezni egész Lengyelországot
* **Poroszország**: lemond lengyelországi területeiről, ha megkapja Szászországot
* **Ausztria**: egyensúly Európában, amelynek központi eleme egy erős Habsburg Birodalom

**A kongresszus határozatai**:

* 3 elv érvényesült:

1. **Dinasztizmus**: a régi dinasztiák visszanyerték hatalmukat (restauráció)
2. **Kontinentális egyensúly**: Franciaország és Oroszország között egy megerősödött Poroszország és Habsburg Birodalom
3. **Franciaország féken tartása**: Franciaország határainál ütközőállamok sora (Németalföldi Királyság, Poroszország a rajnai tartományokkal, semleges Svájc, Szárd-Piemonti Királyság)

* **Anglia** megszerezte Máltát és Ceylon szigetét. **Oroszország** megkapta Lengyelország nagy részét, továbbá megtartotta Finnországot és Besszarábiát. **Poroszország** megkapta a Rajna menti területeketm a Szász Királyság felét és svéd Pomerániát, **Ausztria** megkapta Velencét, Triesztet és Dalmáciát
* **2 új állam** is létrejött: Luxemburg és a Krakkói Köztársaság

**A nagyhatalmak együttműködése**

1815. szeptember 26-án **I. Sándor, I. Ferenc és III. Frigyes Vilmos** aláírt egy nyilatkozatot, amelyben kifejtették a vallás szent elveit és a testvéri összefogás szükségességét a politikában (Szent Szövetség)

1815. november 2-án orosz-osztrák-porosz-angol **„Négyes Szövetség”** létrehozása – az aláírók meghatározott időközben találkozókat rendeznek, ahol megtárgyalják és megoldják a felmerülő kérdéseket

**A Négyes (Ötös) Szövetség működése:**

A **Négyes Szövetség** tagjai egy pár évig a megállapodásnak megfelelően **tanácskoztak** és döntöttek:

* Első ülésük 1818. Aachen: **Franciaország** csatlakozik a szövetséghez
* Második ülésük 1819. Karlsbad: **német területek diákmozgalmainak** megfékezése
* 1820-21: Troppau és Laibach: **nápolyi alkotmányos mozgalom** megfékezése
* 1822. Verona: A **spanyol alkotmányos mozgalom** megfékezésére francia csapatokat küldtek

**Az 1820-as évek két felkelése:**

**Görög szabadságharc** (1821-30)

* 1821-ben kezdődött a görögök szabadságharca, amelyben a nagyhatalmak a görögök oldalára álltak, és segítségükkel a görögök győztek
* 1830-ban a londoni konferencián független királysággá nyilvánitották Görögországot

**Dekabrista felkelés** (1825) Oroszországban: I. Miklós kegyetlenül leverte