**A török kiűzése**

**I. Lipót és a rendek küzdelme**

A vasvári béke után a **magyar rendek** rájöttek, hogy **Habsburgokban nem bízhatnak** meg: megkezdődött a **Wesselényi-féle rendi szervezkedés** (1666-71)

* A vasvári béke miatti elégedetlenség okán **Wesselényi Ferenc nádor, Zrínyi Péter** (Zrínyi Miklós öccse) és **Nádasdy Ferenc** országbíró szövetkeztek egymással. Céljuk egy, a Habsburg Birodalomból kiszakadó, **Erdélyhez hasonló státuszú állam** megteremtése volt török és francia támogatással
* A szervezkedés még szinte el sem kezdődött, amikor Wesselényi nádor meghalt, viszont csatlakozott a mozgalomhoz **I. Rákóczi Ferenc** (Zrínyi Péter veje), illetve **Frangepán Ferenc** is
* A felkelést 1670-ben indították el, de **gyorsan kudarcba fulladt**, Zrínyi, Frangepán és Nádasdy is fel- és megadta magát, majd **1671-ben kivégezték őket**

A szervezkedésre Habsburg részről **I. Lipót nyílt abszolutizmusa** volt a válasz:

* A **jogeljátszás elméletére** hivatkozva **megszüntették a nádori tisztséget**
* Felállították helyette a **Guberniumot** (Kormányzóság – amely a rendektől független, a belügyi, vallási kérdésekben az uralkodói akaratot végrehajtó intézmény volt)
* Kemény **ellenreformációs intézkedéseket** hoztak – közel 800 protestánst lelkészt állítottak bíróság elé, sokukat halálra, majd az ítéletet enyhítve gályarabságra ítélték

Az **abszolutizmusra válasz: A Thököly-felkelés** volt:

* A bécsi udvar megtorló és protestánsellenes intézkedései elől sokan **Erdélybe** menekültek, ahol I. Apafi Mihály fejedelem befogadta őket. Ezek a **bujdosók**, akiket ekkortól **kurucoknak** kezdtek nevezni, seregeket szerveztek, majd Thököly Imre állt az élükre
* A **Thököly-felkelés** (1672-78: I. szakasz, még Thököly nélkül, **1678-81: II. szakasz** Thököly Imre vezetésével **sikeres volt, elfoglalták a felvidéki bányavárosokat**

A győzelmeket arató Thököly-felkelés hatására **I. Lipót 1681-ben Sopronba** országgyűlést hívott össze, és **enyhített az abszolutizmuson** megszüntették a rövid életű Guberniumot. **Thököly** azonban tovább folytatta harcát, 1682-ben **elfoglalta Kassát** és Füleket. Létrehozta a **Felső Magyarországi Fejedelemséget (1682-85):** rövid ideig így az **ország 4 részből állt.**

A török kiűzése

Thököly sikerei nyomán, illetve mert a Habsurgokat a franciák is szorongatták, **a törökök 1683 nyarán támadást indítottak Bécs ellen:**

* Kara Musztafa, IV. Mehmed nagyvezér sikertelenül ostromolta Bécset. Lotharingiai Károly és Sobieski János lengyel király legyőzte az ostromló török seregeket

**1684**: XI. Ince pápa szervezésében megalakult a **törökellenes Szent Liga** (Liga Sacra) a Habsburgok, Lengyelország és Velence részvételéven.

* Erdély óvatosságból nem lépett be a szövetségbe, ugyanakkor Oroszország később csatlakozott
* A pápa kezdeményezésére a Habsburgok és XIV. Laojos franci király fegyverszünetet kötöttek, megteremtve ezzel a törökök elleni fellépés lehetőségét
* 1684 nyarán sok is került Buda (első) ostromára, amely azonban sikertelenül végződött

**1684 szeptemberében a** Szent Liga seregei **Lotharingia Károly, II. Miksa Emánuel bajor választó és Sobieski János lengyel király** vezetésével – sikeres ostrom után – **visszafoglalták Budát**, amelyet az utolsó (sorban a 99-ik) budai pasa, Abdi Abdurrahman védett.

Az **ország felszabadításának szakaszai:**

**1686-90:**

* **1687: a nagyharsányi (második mohácsi) győztes csata** a török ellen (Lotharingiai Károly legyőzte Szulejmán nagyvezért)
* 1688: Bádeni Lajos sikeres déli hadjárata során elfoglalta **Belgrádot**

**1690-99:**

* 1690: miután a franciák megszegték a korábban a Habsburgokkal kötött fegyverszünetet és támadást intéztek a német területek ellen, **a törökök visszafoglalták Belgrádot, Lippát, Kanizsát**
* 1691-ben **Szalánkeménnél** zajlott le a felszabadító háborúk egyik legvéresebb csatája, ahol Bádeni Lajos legyőzte a török seregeket
* **1697**: a döntő jelenségű **zentai csatában Savoyai Jenő legyőzte a Tiszán átkelő törököket.** A csata után tárgyalások kezdődtek

**Békekötés: 1699 – karlócai békék**

* **Habsburg-török béke** (II. Musztafa és I. Lipót kötötte 25 évre): A Temes-vidék kivételével az **összes magyarországi terület, Erdély és Horvátország is a Habsburgok fennhatósága** alá került
* **Orosz-, lengyel-, velencei-török békék**: a törökök jelentős területeket veszítettek.