**A Jakobinus diktatúra**

**A francia forradalom egyes szakaszai**

|  |  |  |  |
| --- | --- | --- | --- |
| Államforma | Szakasz | Törvényhozó hatalom | Politikai erők |
| Alkotmányos  monarchia | Alkotmányos  monarchia  (1789. júl. 14 –  1792. aug. 10) | Alkotmányozó  nemzetgyűlés  (1789-91) | * Királypártiak (erős királyi hatalom, forradalom elutasítása) * Alkotmányos monarchisták * Radikálisok (köztársaságpártiak) |
| Törvényhozó Gyűlés  (1791-92) | * Alkotmányos monarchisták (La Fayette, Barnave: elért eredmények konzerválása) * Girondiak (Brissot, Roland, Condorcet: teljes politikai és gazdasági szabadság; forradalmi „keresztes háború” |
| Köztársaság | Girondista  Köztársaság  (1792. aug. 10 –  1793. jún. 2.) | Nemzeti Konvent  (1792-94) | * Girondiak (politikai és gazdasági szabadságjogok védelme) * „mocsár” (ingadozók, a pillanatnyi erőviszonyoknak megfelelően szavaztak) * Hegypárt (Danton, Robespierre, Marat: gazdasági és személyes jogok korlátozása) |
| Jakobinus Diktatúra  (1793. jún. 2. –  1794. júl. 27.) | * „mérsékeltek” („dantonisták”: a terror és a diktatúra mérséklése, a háború befejezése) * „centrum” (Robespierre, Saint-Just: a terror enyhítése) * „ultraforradalmárok” („veszettek”: a terror fokozása) |
| Thermidiori  Köztársaság  (1794. júl. 2. –  1799. nov. 9.) | Ötszázak és Vének  Tanácsa | * Királypártiak * Girondi jellegű csoport * jakobinusok |

**A jakobinus diktatúráig vezető út**

Az **alkotmányos monarchia uralkodót korlátozó jellege miatt** 1791 júniusában a király szökést kísérelt meg, azonban a határon elfogták és visszavették Párizsba. A fogságba esett király miatt a francia uralkodóval szolidáris osztrák és porosz király beavatkozással fenyegette meg Franciaországot (pillnitzi nyilatkozat, 1791. augusztus 27)

Az 1791. október 1-től ülésező **Törvényhozó Gyűlésben** az alkotmányos monarchia támogatói ellenezték a háborút, azonban **a király – bízva a külső beavatkozásban – a forradalom exportját hirdető, a háborút támogató girondista kormányt nevezett ki**, amely **hadat üzent** Ausztriának és Poroszországnak. A háborút – az alkotmányos monarchisták mellett ugyancsak – **ellenző jakobinusok, Robespierre vezetésével 1792. augusztus 10-én kirobbantottak egy felkelést**, amely a király elfogásához és bebörtönzéséhez vezetett.

**A girondista köztársaság (1792. augusztus 10 – 1793. június 2)** alatt:

* Megindult a poroszok támadása, elfoglalták Verdun-t, azonban **1792. szeptember 20-án Valmy-nál a franciák megállították őket**. Ezen a napon alakult meg az új alkotmányozó gyűlés, a **Nemzeti Konvent**, amely a **köztársaság kikiáltása** után sikeres ellentámadást indított a frontokon, illetve döntött a király perében is: a **királyt** bűnösnek találták és 1793. január 21-én **kivégezték**
* A hadiszerencse azonban megfordult, miután **megszerveződött a franciák elleni 1. koalíció** („királyok koalíciója”), továbbá élelmiszerhiány és a Vendée megyében kezdődő parasztfelkelés is gondokat okozott
* 1793 tavaszán a Konvent, illetve a központi végrehajtó szervként felállított **Közjóléti Bizottság** egyre több **rendkívüli intézkedést** hozott: forradalmi törvényszék felállítása, konventbiztosok küldése a lázadó vidékekre és a hadsereghez, bevezették az inflálódó, a pénzt helyettesítő assignáták kényszerfolyamát, maximalizálták a gabona és liszt árát
* A **girondiakat, akik ragaszkodtak a forradalom alapvető vívmányaihoz**, a politikai és gazdasági szabadságjogokhoz, keményen **támadták a politikai paletta balszélén elhelyezkedő, Robespierre, Danton, Marat és Saint Just vezette jakobinusokat**, akik a jogok átmeneti korlátozásával akartak úrrá lenni a katonai kudarcokon és a belső feszültségeken
* A jakobinusok vezette párizsi sans culotte-ok **1793. június 2-án** körbevették a Konvent épületét és 29 girondi képviselőt, köztük 2 minisztert letartoztattak – **a hatalom a jakobinusok kezébe került.**

**A jakobinus diktatúra**:

**Kezdetét vette a jakobinus diktatúra** (1793. június 2 – 1794 július 27)

* **Megújítottak a Közjóléti Bizottságot**, amelybe bekerült Robespierre, Saint-Just, Marat
* **Maximalizálták az élelmiszerárakat és a béreket**, vidéken sans culotte csoportok gyűjtötték be az élelmiszert a városi lakosság számára
* Hozzákezdtek az **emigránsoktól elvett földek felparcellázásához és kiárusításához**
* A hadsereg kiegészítéséhez kényszersorozást rendeltek el, áttértek a **hadigazdálkodásra**

**Fokozták a terrort** (= vélt, vagy valóságos ellenfelek megfélemlítésével és megsemmisítésével történő kormányzás) – indoka: külső és belső veszély elhárítása

* 1793. július 13-án egy, a girodiakhoz közel álló nemesi származású lány (Charlotte Corday) **meggyilkolta Marat-t**
* 1793. szeptember 17. után alkalmazni kezdték a „Gyanúsak elleni törvényt”, amelynek segítségével a Forradalmi Törvényszékek és a Konvent biztosai gyakorlatilag **bárkit kivégezhettek** (kivégezték Maria Antoinettet, megrendezték a girondiak perét stb.). A jakobinus terror áldozatainak száma 30-40 ezerre tehető, kb. egyharmada sans culotte volt („a forradalom felfalta saját gyermekeit”)

**Eredmények:**

* A Vendée-ből kiindult **parasztlázadást**, illetve a girondiak városi felkeléseit **leverték** és **megtorolták**
* A **frontokon** sikerült megállítani az angolokat és az osztrákokat, majd **1794-ben már ellentámadása mentek át a franciák** (1794 június 26-án belgiumi Fleurusnál legyőzték az osztrákokat)

**Az 1793-as „Jakobinus” alkotmány**

A Konvent 1793 júliusában elfogadta az úgynevezett **„Jakobinus” alkotmányt**.

* **Demokratikusabb** volt az 1791-es alkotmánynál (általános választójog, évente új választások, népszavazások rendszere – Rousseau nyomán így törekedtek a népszuverenitás szélesebb körű biztositására)
* Bevezetését elhalasztották a forradalom utánra, így soha nem került rá sor

**A mindennapi élet új keretei:**

Bevezették az új, **forradalmi időszámítást** (új hónapnevek, pl. thermidor – hőség hava; a naptár 1805-ig volt érvényben)

Bevezették („vallás-pótlékként”) a **Legfőbb Lény kultuszát** – főpapja Robespierre volt, de ceremóniái nevetség tárgyává váltak

**Belső harcok:**

A **terror és háború** kérdésében a jakobinusok megosztottá váltak:

* „**Veszettek**” (Hebert, Roux): a terror további fokozását, a vagyon eredetének kutatását, a sikeres háború folytatását akarták
* „**Centrum**” (Robespierre, Saint-Just): deklarálták a terror enyhítésének szükségességét
* „**Mérsékeltek**” (Danton, Desmoulins): a terror, a diktatúra befejezését, a háborúból való kilépés akarták

**Robespierre** először a mérsékeltekkel szövetségben az **ultraforradalmárokkal** („veszettek”) **számolt le** (1794. március**), majd a dantonistákkal** (1794. április 5. Danton és Desmoulins kivégzése)

**A jakobinus diktatúra bukása**

**Robespierre mindinkább elszigetelődött**, a terror további fokozásával akarta továbbra is kezében tartani az irányitást

1794. július 10-től léptek életbe az úgynevezett prairiali törvények: **eltörölték a szabályos tárgyalást,** csak felmentő és halálos ítéletet lehetett hozni

1794. július 26-án Robespierre újabb tisztogatásokat helyezett kilátásba a Konventben

1794- július 27-én (thermidor 9.) a megfélemlített konvent tagok Saint-Just-szel együtt **letartóztatták, és vád alá helyezték Robespierre-t,** majd másnap ítélet nélkül lefejezték

A **thermidori fordulat a jakobinus diktatúra végét jele**ntette, ezután megkezdődött a diktatúra és a terror felszámolása: visszavonták a diktatúra intézkedéseit.