**A nemzetiségek és a kisebbségek részvételének**

**(németek, szlávok, és zsidók) bemutatása a szabadságharcban és az azt követő megtorlás során**

**A nemzetiségek:**

A nemzetiségeknél is jelentkezett a **nemzetté válás** folyamata:

* Megteremtették **irodalmi nyelvüket**, sajtójukat, kulturális intézményeiket
* Fejlődésük **lassúságának** okai (kivéve horvátok, németek):
  + Magyarokétól rosszabb gazdasági helyzet
  + **Hiányos, csonka társadalom** (bizonyos társadalmi rétegek hiánya –

nemesség és/vagy polgárság)

* + Szétszórt területi elhelyezkedés
* A nemzetiségek a reformkorban kidolgozták **politikai programjukat** (ruszinok kivéve):
  + Egyenjogúsítás
  + Esetleg független, önálló állam létrehozása
* A magyarokkal való konfliktus fő okai:
  + A magyar államnyelvé tétele
  + Erőszakos magyarosítás (egy politikai nemzet koncepciója)

**A nemzetiségiek és a forradalom:**

A márciusi forradalom a **nemzetiségekben is lelkesedést** váltott ki, az áprilisi törvények rájuk is vonatkoztak:

Jogkiterjesztés

Jobbágyfelszabadítás

A nemzetiségi vezetők azonban megfogalmazták **nemzeti követeléseiket**: nyelvhasználat joga, autonóm terület, saját nemzetgyűlés. Ezeket azonban a magyarok elutasították.

* Ezek a követelések **nemzeti fejlődésükből adódtak**, és nem Bécs ármánykodása vagy pánszláv ügynökök izgatása nyomán álltak elő
* Ugyanekkor a **bécsi udvar sok ígérettel** halmozta el a nemzetiségieket, így is elmérgesítve a magyarokkal való viszonyukat
* A konfliktus leginkább Horvátországgal éleződött ki, pedig a magyarok viszonylag velük voltak a legengedékenyebbek

**Nemzetiségi elképzelések és követelések 1848-ban**

|  |  |  |  |  |
| --- | --- | --- | --- | --- |
| **Horvátok** | **Szerbek** | **Románok** | **Szászok** | **Szlovákok** |
| Márc. 22. Kossuth javaslata: belügyekben horvát nyelvhasználat  Már. 25. Zágrábban Ljudevit Gaj horvát felelős kormányt követelt. Jellasicsot kikiáltották bánná  Szept. 11. Jellasics serege átlépte a magyar határt | Márc. 19.  A pest-budai szerbek kérték nyelvük és nemzetiségük elismerését  Máj. 13-15. Karlócán Rajacic és Stratimirovic vezetésével összecsapás kezdődött a szereb és magyar csapatok között  Okt. 7-14  Karlócán már nem Magyarországon belüli, hanem az osztrák birodalomfélhez tartozó koronatartományt követeltek. A császárnak esküdtek hűséget. | Márc. 28.  Kolozsváron román értelmiségi fiatalok gyűlése, ahol román nyelvhasználatot követeltek  Máj. 15-17  Balázsfalván a románság erdélyi 4. nemzetként való elismerését, a román nyelvhasználatot és a jobbágyfelszabadítást követelték  Szept. 16-18.  Balázsfalván nem ismerték el az Uniót, csak a császárnak hajlandók engedelmeskedni | Ápr. 21.  Tiltakoztak az Unió ellen, sérelmezték privilégiumaik elvesztését | Máj. 10-10.  Liptószentmiklóson Ludovit Stur, Milan Hodza vezetésével nemzeti egyenjogúságot, önálló nemzeti gyűlést, arányos országgyűlési képviseletet és a parasztkérdés további rendezését követelték |

**Nemzetiségek a magyarokkal és magyarok ellen**

A **szabadságharc kibontakozásakor** a **nemzetiségek nagy része az osztrákok oldalára állt**, és mellettük harcolt

A **magyarországi németség** egy jelentős része – elsősorban a **szepességi polgárság** – **a magyarok mellé állt**, és a szabadságharc magyar hadseregében volt **3 német légió** is. A katonai vezérkarban, a tábornokok között is voltak német származásúak (pl. az aradi vértanuk közül Láhner György, Aulich Lajos, Leiningen-Westerburg Károly)

A **magyarországi zsidóság** nagyon nagy arányban állt a magyarok mellé a forradalom napjaiban, **annak ellenére, hogy zsidóellenes programok zajlottak le** több nagyvárosban. A szabadságharc hadseregében becslések szerint **8-10 ezer zsidó származású honvéd** szolgált. A hadsereg tábornoki és ezredesi karában nem volt ugyan zsidó származású tiszt (aminek az lehetett az oka, hogy a főtiszti kar szinte kizárólag a császári-királyi tisztek közül került ki, akik között csak elvétve volt zsidó származású), de a középszintű vezetésben (őrnagy) már találkozhattunk velük.

A **tavaszi hadjárat sikerei** nyomán beállt a katonai fordulat, illetve amiatt, hogy **Ferenc József nem teljesítette a nemzetiségeknek tett ígéreteit** (olmützi alkotmányban egyenjogúságot, saját közigazgatást ígért) - **megbékélési kísérletek** kezdődtek.

**Kossuth tárgyalásokat kezdeményezett** a szerbekkel és a románokkal:

* A **szerbekkel** elakadtak a tárgyalások, mert a magyarok továbbra is elzárkóztak a területi autonómiától
* A **románokkal** viszont létrejött egy megállapodás: **1849. július 14-én Kossuth és Nicolae**

**Balcescu** (Párizsban élő havasalföldi emigráns politikus) aláírta a **magyar-román megbékélési tervezetet**

A szegeden ülésező **országgyűlés 1849. július 28-án:**

* Elfogadta a **nemzetiségi törvényt** (széleskörű nyelvhasználat)
* **Kimondta a zsidók egyenjogúságát**

Mindezek a lépések azonban már **megkésve** történtek, a szabadságharc menetén, illetve a magyarok és a nemzetiségek kapcsolatán már érdemben nem változtattak és **nem is léptek érvénybe**.

**A nemzetiségek helyzete a szabadságharc után:**

A korabeli közvélemény azt tartotta, hogy a szabadságharc leverése után **a nemzetiségek azt kapták jutalmul, amit a magyarok büntetésül:**

* A Bach-rendszer **centralizációs és németesitő törekvései ugyanúgy sújtották a nemzetiségeket**, mint a magyarokat
* A kialakított új közigazgatásban **nem érvényesült a nemzetiségi elv és az önkormányzatiság**

A **szerbek** korábbi igényei szerint **ugyan létrejött a Szerb Vajdaság ás a Temesi Bánság**, azonban **önkormányzatot nem kapott**, élére nem vajda került, hanem Ferenc József „nagyvajdaként” irányította, központja nem Karlóca, hanem a német többségű Temesvár lett

A **horvátok**, bár aktívan segítették a bécsi udvart a szabadságharcban, mégis **elveszítették a közigazgatási és igazságszolgáltatási autonómiájukat:**

* A **horvát szábort nem hívták össze, a báni tanácsot feloszlatták**, így nemcsak a délszláv államokat horvát vezetéssel egyesítő „illír” koncepció nem valósulhatott meg, de a horvát különállást képviselő nemzeti mozgalom vezetői közül többeket (pl. Ljudevit Gaj) bebörtönözték, újságjaikat betiltották

**A magyarországi, erdélyi és bánsági románok** is csalódtak:

* **Nem kaptak területi önkormányzatot**
* Bécs elutasította a románság birodalmi szintű képviseletének javaslatait, a román ortodox egyház csak 1864-ben tudott önállósodni a karlócai szerv püspökségtől
* Avram Iancut, a „havasok királyát”, az érchegységi felkelők vezérét pedig fogságba vetették

A **szlovákok** sem kapták meg az igényelt koronatartományt

Az **erdélyi szászok** autonómiáját felszámolták

A birodalmi centralizáció jelképei, a „Bach-huszárok” (morvaországi, csehországi, galíciai hivatalnokok) a nemzetiségek lakta területekre érkeztek a legnagyobb számban, így megtestesítették pl. a **kárpátukránok, ruszinok** számára a németesítő abszolutista törekvéseket