**Az uralkodói hatalom és korlátai**

**(hűbériség, rendiség, rendi monarchia)**

**A Frank királyság**

A frank törzseket a Meroving családból származó **Klodvig** (482-511) egyesítette, és létrehozta a Rajnától a Loire-ig terjedő Frank Királyságot. Felvette a keresztséget és

„rex Francorum” -nak **címezte magát**.

Klodvig halála után fiai felosztották az államot egymás között, majd az állam három részre szakadt, amelyeket a gyenge királyok mellett majordomusok irányítottak.

* Az egyes részek majordomusai vetélkedtek egymással. Ebből 687.-ben Pippin került ki győztesen, akinek fia, **Martell Károly** (714-741) megerősítette saját, központi

hatalmát, **732-ben megállította az arab előretörést a poitiers-i csatában.**

* **Kis Pippin** (741-768), Martell Károly fia pedig 751-ben a római pápa hozzájárulásával letaszította az utolsó Merovingot a trónról, és **elnyerte a királyi címet**.
* Kis Pippin fia **Nagy Károly** hozta létre a Frank Birodalmat, és szerezte meg a

**császári** címet.

**Nagy Károly (768-814)**

* Több mint 50 hadjáratot szervezett: legyőzte a szászokat, longobárdokat, bajorokat, a Kárpát-medencei avarokat, meghódította az Ibériai-félsziget északi részét – birodalma az Atlanti-óceántól az Adriáig, a Duna vonaláig és az Odera torkolatáig terjedt
* 800-bam Rómában **III. Leo pápa császárrá koronázta** Nagy Károlyt.
* A Karoling Birodalom felépítése, szervezete:
  + Az **új főváros** Aachen lett, ahol császári palota épült
  + Felállították az oklevelek kiadására (írásbeli ügyintézésre) szakosodott hivatalt, a **kancelláriát**. Itt jól képzett hivatalnokok dolgoztak.
  + Nagy Károly a birodalmat **grófságokra** osztotta, a **határok mentén őrgrófságokat** (mark) létesített (pl. Breton, Dán, Spanyol, Ostmark)
  + A grófságok élén a gróf (őrgróf) állt, akinek a **feladata a helyi közigazgatás, igazságszolgáltatás és a hadak vezetése** volt. A gróf a helyben beszedett adók egyharmadával maga rendelkezhetett.
  + Nagy Károly számos új **kolostort** alapított: ezek a tudomány és a művészetek őrzői, ápolói lettek (kódexek másolása, évkönyvek, krónikák írása). **Alkuin**, yorki szerzetes a palotaiskolában bevezette a **7 szabad művészet oktatását**.

Nagy Károly utódja Jámbor Lajos (814-840) lett, aki alkalmatlan volt az uralkodásra. Fiai a **843-as verduni szerződésben** osztották fel egymás között a birodalmat.

* II. (Kopasz) Károly a birodalom **nyugati** területeit kapta
* Német Lajos (843-876) a Rajnától **keletre** fekvő területeket kapta
* Lothar (840-855) a birodalom **középső** területeit (Itália, Burgundia, Rajna-Meuse, Rhone folyó) és a császári címet örökölte. 855-ös halála után fiai felosztották a középső területeket is, majd mivel utód nélkül haltak meg, a terület központi részét, Lotharingiát a keleti frank király kapta meg (880-as ribemonti szerződés)

**A hűbériség**

**Hűbér:**

* Újfajta **birtoklási forma**, amely a germán vezérek adományaiból alakult ki
* Az adományok fajtái:
  + Először kötöttség nélküli, **ajándék**ként adott területek
  + Később jelent meg a **nem örökletes**, valamilyen pozícióhoz, **hivatalhoz kötött** birtokok, a **honor**
  + Nagy Károly idején, a VIII. század végétől jelent meg a híveknek **feltételekkel (hűség és katonai szolgálat), de nem örökletesen** adományozott földbirtok, a **benefícium**
  + A IX. századtól terjedt el a **feltételekkel adományozott örökletes hűbérbirtok, a feudum**

**A hűbéri viszony:**

* A földet adományozó személy (**senior-hűbérúr**) és a megajándékozott (**vazallus-hűbéres**) között személyes kapcsolat jött létre. A kapcsolat hűségeskü pecsételte meg: a vazallus hódolata jeléül hűbérura kezébe helyezte összezárt kezét, majd csókót váltottak és a hűbéres hűségnyilatkozatot tett.

**Mindkét félnek voltak kötelességei:**

* A **senior** kötelezettségei: védelem, igazságszolgáltatás, gondoskodás (birtokadomány), tiszteletben tartása (nem sérthette meg hűbéresét)
* A **vazallus kötelezettségei** – consilium et auxilium (tanács és segítség): részt kellett vennie a hűbérúr bíróságának működésében, az adminisztratív és politikai teendőkben, fegyveres szolgálat, pénzbeli helytállás (pl. váltságdíj kifizetése, hozzájárulás a zarándoklat vagy az esküvő költségeihez)

**A hűbéri lánc:**

A hűbériség rendszere a VIII-IX. században Európa nyugati felén uralkodóvá vált:

* A király kíséret ekkortól a vazallitáson alapult, **a király hűbéri esküt követelt a világi és egyházi nagyuraktól** (hercegek és püspökök), cserébe hűbérbirtokot kaptak.
* Az ország nagyjai ezután maguk is hűbérbirtokokat adtak vazallusaiknak
* Kialakult egy piramis-szerű hűbéri láncolat

**A hűbéri lánc:**

* **Alá-fölérendeltség viszony** jellemezte, csúcsán a legfőbb hűbérúr, az uralkodó állt
* **Az állam gyakorlatilag a hűbéri láncon keresztül működött**, a királyi akarat (amelyet csak a szokásjog és a keresztény tanításokon nyugvó erkölcsi parancsok korlátoztak) a vazallusi láncolaton keresztül érvényesült
* A hierarchikus láncolat szabálya**: „az én vazallusom vazallusa nem az én vazallusom”** – ez azt jelentette, hogy közvetlen, személyes kapcsolat csak a hűbéri lánc szomszédos szintjei között lehetett, azaz hiába volt az uralkodó elvileg a legfőbb hűbérúr, személyes hűséggel csak azok a nagyhűbéresek tartoztak neki, akik közvetlenül neki tettek esküt és tőle kapták a hűbérbirtokot:
  + A hűbéri lánc eme sajátossága adja meg a magyarázatot arra, hogy miért ment végbe az úgynevezett **feudális széttagolódás** az egykor Frank Birodalom utódállamaiban
  + A király nagyhűbéresei saját vazallusaikra támaszkodva irányították tartományaikat, a **király tényleges hatalma csak arra a területre korlátozódott**, ahol közvetlenül érvényesült földesúri hatalma

**Az egyes országok hűbéri láncolatai eltértek egymástól:**

* A francia hűbéri lánc 8 szintű volt:
  + 1. uralkodó, 2. herceg, 3. márki, 4. comte (gróf), 5. vicomte (algróf), 6. báró, 7. lovag, 8. egyszerű vazallus
* A német hűbéri lánc 7 szintű volt:
  + 1. uralkodó, 2. fürst (nagyobb fejedelem), 3. fejedelem, 4. báró, 5. lovag,

6. miniszteriális, 7. szabad ember

**A rendiség**

**A rendi monarchia:**

* Az az államforma, ahol a **király és a rendi gyűléseken ülésező rendek együtt gyakorolták a hatalmat** (rendi dualizmus)
* A **rendek igen széles jogkörrel** rendelkeztek:
  + Adómegajánlás
  + Háborúk esetén katonák megajánlása
  + Törvények előkészítése és elfogadása
* A **király és a rendek együttes kormányzásában**:
  + A **legfőbb szerv a rendi gyűlés** (országgyűlés, Angliában a parlament) volt
  + A **végrehajtó hatalom legfelsőbb szintje** (hadsereg, külügyek, pénzügyek irányítása) a **király ellenőrzése alatt** állt
  + **A középszintű igazgatás** (grófságok, megyék) a **rendek irányítása alatt** álló, önkormányzattal rendelkező testületek kezében volt

A **politikai rend** fogalma:

* **Azonos politikai kiváltságú, gazdasági helyzetű és érdekű, érdekeikért közösen fellépők csoportja**
* A rendi gondolat a X. század végétől alakult ki Nyugat-Európában. A társadalom VIII-X. században bekövetkezett vertikális tagplódása (hűbériség) után, a XIII. századtól megjelent az azonos szinten állók horizontális (rendi) összefogása is: kialakultak a politikai rendek és a rendi monarchia

A rendiség **elméleti alapjai:**

1. **A római jog továbbélése:**

* **„Ami mindenkit illet, azt mindenkinek jóvá kell hagynia”,**
* E régi római jogelv alapján a XII-XIII. században kidolgozták a közösségek elméletét. A kisebb közösségek (faluközösség, városi közösség, etnikai közösség, szakmai közösség [céh, egyetem]) mellett a királyságot is közösségként, az országlakosok közösségeként határozták meg

1. **Aquinói Szt. Tamás új államelméletet dolgozott ki:**

* **Szétválasztotta az egyház és az állam feladatait**, és magát az egyházat és az államot is. Igy azonban az uralkodók elveszítették hatalmuk istentől való eredeztethetőségét is
* A hatalom új legitimációja: az uralkodó a néptől nyeri hatalmát (népfelség elve)

Összegezve: **az uralkodó a néptől kapta hatalmát, és az országo**t, mint közösséget, a **népet képviselő tanáccsal (rendi gyűlés) együtt kell irányítania**