**Középkori kultúra   
(oktatás és tudomány, lovagi kultúra, szerzetesi létforma)**

##### **Az értelmiség és az egyetem születése**

* **A Karoling-kori** kolostori és püspöki központokban, valamint a paloták iskoláiban csupán az egyházi és világi vezetés utánpótlásáról gondoskodtak.
* Azaz ember, aki professzori, tudósi munkáját már hivatásból végezte, tehát aki egy új társadalmi réteg, **az értelmiség**tagja lett, **a városokkal együtt jelent meg.**
* A városi iskolák már kezdeti formájukban sem korlátozták magukat csak a tisztviselők és a papok képzésére.
* A szerzetesi, nemesi, paraszti, polgári eredetű diákok lázasan keresték a városokban a nekik megfelelő iskolát.
* A **XIII. században** a városi testületek – az önkormányzatok és céhek – kialakulásával, illetve megerősödésével párhuzamosan megszerveződtek a szellemi tevékenység műhelyei, testületei is.
* Az új intézményeket egyetemeknek nevezzük.
* **Az egyetemek –**akárcsak a városi önkormányza6tok – **az egyházi és a világi hatalom ellen folytatott küzdelemben nyerték el függetlenségüket.**
* A püspökök hagyományosan **egyházi feladatnak tekintették az oktatást,**s ezért a diákokra és a mesterekre úgy tekintettek, mint alattvalóikra. Párizsban a diákok és a magiszterek (iskolamesterek) mozgalma **1231**-ben elérte, hogy az egyetemet végleg kivonják a püspöki joghatóság alól.
* A királyi rendőrség ellen is sikerrel vették fel a harcot, s megakadályozták, hogy a királyi hatalom rájuk is kiterjessze hatalmát.
* **Oxford egyeteme** már **1214**-ben megszerezte első kiváltságait, **Cambridge** intézménye **1230**-ban.

##### **Arab közvetítés**

* A középkori értelmiség és egyetem születéséhez nagyban hozzájárult a felszínre került **görög-arab kulturális örökség.**
* Az ezt ránk hagyományozó kéziratok Keletről jutottak Itália és az Ibériai-félsziget kikötőibe.
* A forgalmazók között szép számmal voltak elarabosodott keresztények, akik a **bizánci császár egyházkormányzata elleni tiltakozásul** vállalták az arabokkal való együttműködést.

##### **A tananyag**

* A párizsi egyetem először alapképzést adott, majd a diákok választható egyetemi testületekben (fakultásokon) folytathatták a tanulást.
* Az egyetem vezetője az alapképzés élén álló Szabad Művészetek Karának rektora lett.
* **Az úgynevezett hét szabad művészetre épülő oktatás**alapelveit az V. században még Martianus Capella fektette le, amelyet a filozófus Boethius a VI. században két ciklussá szervezett.
* **Az első hármas csoportba (trivium)**tartozott a grammatika, retorika, dialektika, míg a **második négyes csoport (quadrivium)**az aritmetikát, az asztronómiát, a geometriát és a zenét foglalta magába.
* A szabad művészetek elsajátítása 6 évig tartott: általában 14 éves kortól 20 éves korig.
* Ezután az orvosi vagy a jogi tanulmányok elvégzése következett.
* Az egyetemen csak elméleti oktatás folyt.
* A „kétkezi” munkával összefüggő tudományok, mint például az orvosegyetemeken manapság gyakorolt sebészet, nem tartoztak a középkori egyetemen oktatandó tantárgyak közé.
* Az egyetemeken mind a tanár, mind a diák nehéz anyagi helyzetbe kerülhetett, ha nem biztosította magának a világi jótevők támogatását.

##### **A skolasztika**

* Az egyetemi tananyag legfelső szintjén elhelyezkedő **teológia volt a legkomolyabb tudomány.**
* A teológiaoktatás az értelmet is bevonta a hit dolgainak vizsgálatába.
* Amikor ezt tette, a Biblia felhívása szerint járt el: „ *Mindig készek legyetek megfelelni mindenkinek, értelemmel számot adni arról, ami a hit és a reménység által vagyon bennetek.”* (Pét. I. 3,15.)
* Ezt az egyetemeken kialakult új munkamódszert skolasztikának nevezzük.
* A skolasztika legjelentősebb képviselője, elméletének kidolgozója **Aquinói Tamás**(**1225-1274**) volt, aki **pontosan megjelölte az ész szerepét a teológiai vizsgálódásban:**„*A Szent tan nem a hit bizonyítására veszi igénybe az emberi észt, hanem mindannak a megvilágítására, amit ez a tanítás állít.”*

##### **Az első egyetemek kialakulása**

* Egyetemen, „universitas”-on a **hallgatók** és **magisterek** (mesterek) autonómiával – függetlenséggel, önkormányzattal – rendelkező **céhjellegű testületét** értették.
* Keletkezésük a **XII. század második felére**tehető, s jogszerű működésükhöz **pápai kiváltságlevél**kellett.
* Kezdetben az egyetemeket a város püspöke, a király vagy éppen maga a város is ellenőrizhette.
* A XIII. században azonban a pápák fokozott erőfeszítéseket tettek az egyetemi **autonómiáért**, ennek keretében elrendelték, hogy az egyházmegye fizesse a tanárokat és támogassa a szegénysorsú diákokat.
* Az első egyetemek a XII-XIII. században keletkeztek. Az egyik leghíresebb a **párizsi**(**1215**), amelyet IX. Lajos (**1226-70**) udvari káplánjáról, Robert de Sorbon-ról (rober dö szorbon) neveztek el. Az egyetem négy karra oszlott: a**septem artes** (hét szabad művészet), az orvosi, a teológiai és a kánonjogi karra. A septem artes karának élén a **rektor,**a többiek élén a **dékán** állt. A legnépesebb kar a septem artes volt, ezért a hallgatókat négy, ún. akadémiai nemzetre osztották. Ebből fejlődött ki a Sorbonne.
* Híres volt az **oxfordi, bolognai**(**1088**), **padovai, bécsi**egyetem. Közép-Európában a **prágai** egyetem az első (**1348**). A pápa **1367**-ben kelt bullája adott engedélyt I. (Nagy) Lajosnak, „hogy Pécs városában legyen és örök időkig fennmaradjon az egyetem”. A pécsi egyetem azonban valószínűleg csak néhány évtizedig működött) pontosabban működéséről **1373** után nincs adat, valószínűleg **1390**-ben megszűnt, illetőleg az **1400**-as évektől főiskolává alakult). **Krakkóban 1364**-ben III. (Nagy) Kázmér alapított egyetemet. A pécsi egyetemnél is rövidebb életű volt a Zsigmond alapította **óbudai egyetem**(**1389**), mely **1410**-ben újította fel tevékenységét (szintén néhány évtizedig működött).
* Az egyetemek kialakulásával új korszak vette kezdetét a műveltség elsajátításának történetében.
* A XII. században némelyik székesegyházi iskolában a nevesebb tanárok köré az ifjak tömegei sereglettek, hogy előadásait hallgathassák.
* Főleg azokat a tanárokat részesítették előnyben, akik - a kornak megfelelő - praktikus ismeretanyagot (diktámen, jog, orvoslás stb.) dolgozták fel.
* A fokozott érdeklődés a tanárok "kiválogatódását", s ezzel együtt a színvonal emelkedését eredményezte.
* Fokozatosan létrejött a hallgatók és **a tanárok szabad egyesülete**, az "universitas", azaz a mai egyetem őse.
* Az "**universitas**" szó a középkorban nem a tudományok egyetemességét, hanem a testület egységét jelentette: "universitas magistrorum et studiorum" (tanárok és hallgatók együttese). Az intézmény neve ekkor még: studium generale (vagyis "egyetemes tanulmányok"). Az első studium generale **Bolognában** jött létre **1088**-ban.
* **Párizsban** a XII. század első felében a Notre-Dame székesegyház és a Szent Genovéva-kolostor iskolájának összeolvadásából keletkezett az egyik legjelentősebb középkori egyetem, a **Sorbonne**. (Nevét IX. Lajos egyik udvari klerikusáról kapta, aki **1253**-ban 16 szegény teológus diák számára kollégiumot alapított.)
* A párizsi egyetemnek - ez tekinthető a középkori egyetemek "prototípusának" - négy kara (fakultása) volt: három felsőbb (teológiai, jogi orvosi) és egy alsóbb, a **facultas artium, a filozófiai kar.**
* Ez utóbbi előkészítő szerepet töltött be, itt sajátították el a hallgatók az alapvető tudományos műveltséget.
* Szükség is volt erre, mivel az Európa különféle országaiból egybesereglett tanulni vágyó fiatalok nem rendelkeztek egységes tudásanyaggal.
* **A középkori egyetemek nem kizárólag felsőoktatási intézmények voltak.**
* Az egyetem ellenőrzése alatt történt az alsó és középfokú oktatás jelentős része.
* A kollégiumokban a gyerekek már nyolcéves koruktól tanulhattak.

|  |  |  |
| --- | --- | --- |
| **orvosi kar** | **jogi kar** | **teológiai kar** |
| **filozófiai kar** | | |

**A középkori egyetemek fakultásainak egymásra épülését a következő ábra szemlélteti:**

**Jellemző sajátosságaik alapján a középkori egyetemek két típusba sorolhatók:**

1. **Párizsi típusú egyetem:** Az egyetem rektorát a tanárok választották, de az egyházi hatóság (az egyetem kancellárja) erősítette meg tisztségében. Ilyenek voltak a francia, az angol és a német egyetemek.
2. **Bolognai típusú egyetem:** Itt az egyetemi polgárok választottak maguk közül rektort egy-két évre. Rektor csak egyházi rendhez tartozó (klerikus) lehetett, olyan, aki "tisztes erkölcsű, megbízható, higgadt és igazságos", legalább 25 esztendős nőtlen férfiú volt. Tanítási jogot ő adományozhatott. Az itáliai és a spanyol egyetemek követték ezt a mintát, de ilyen volt a rend a krakkói egyetemen is.

**Angolszász típusú egyetem:**

* Az **angolszász típusú egyetemek** legrégebbi példája az **Oxfordi Egyetem** (**University of Oxford**).
* Az alapítás időpontja nem ismert, valószínűleg nem köthető egyetlen jól meghatározható eseményhez.
* **1096**-ban már biztosan folyt itt tanítás.
* Miután **II. Henrik** megtiltotta **1167**-ben az angol hallgatóknak, hogy Párizsban járjanak egyetemre**, Oxford nagyon gyorsan fejlődött**.
* A **Cambridge-i Egyetem (University of Cambridge)** a második legrégebbi felsőoktatási intézmény (Oxford után).
* A legenda szerint az egyetemet **1209**-ben az **Oxfordi Egyetemből** kilépett tudósok alapították az angol Cambridge nevű városban a helyiekkel való küzdelem után.

**Német egyetem:**

* Az első **német egyetemet** **1348**-ban, **Prágában** alapította **IV. Károly** császár.
* Ennek az a magyarázata, hogy Németország számos apró államra volt szétszaggatva, s nagyobb terület fölött csak két család uralkodott: **Luxemburgok és Habsburgok**.
* IV. Károly uralma alá tartozott Csehország is, s hatalmának és családja uralmának biztosítása volt célja az egyetem alapításával.

**Krakkói egyetem:**

* Ezután következik időrendben a **krakkói**egyetem, melyet **1364**-ben **Nagy Kázmér**, lengyel király alapított, majd egy évvel később, **1365**-ben, a **bécsi**, **IV. Rudolf** osztrák herceg alapítása.
* Érdekes, hogy a hallgatóság mindjárt alapításakor négy nemzetre oszlott: **az osztrák, szász, cseh és magyar nemzetiségre.**

**Pécsi egyetem:**

* Az egyetemek alapításának sorrendjében a bécsi egyetem után mindjárt a **pécsi**következik, megelőzve a mai külföldi egyetemek legnagyobb részét, mivel alapítólevelét **V. Orbán pápa** **1367. szeptember 1**-én, tehát 2 évvel a bécsié után, helybenhagyta.
* A pécsi egyetemet **Nagy Lajos** királykétségtelenül ugyanazon okokból alapította, mint amelyek IV. Károlyt a prágai, Nagy Kázmért a krakkói; s IV. Rudolfot a bécsi egyetem alapításánál vezették, ő is **függetleníteni akarta országát kulturális tekintetben a külföldtől**, emelni országa belső kulturális fejlődését, emelni a maga hatalmát, erejét, s erősíteni családjának uralmát országai fölött.
* Magyarország többi középkori egyeteméről nagyon kevés adatunk maradt fenn.
* Ezek: Zsigmond király **óbudai**egyeteme, melynek alapítási éve, s megszűnésének ideje is teljesen bizonytalan; a **pozsonyi** egyetem, melynek szervezője **Vitéz János** volt, már **1467**-ben megkezdte működését s ezt Mátyás király haláláig folytatta (**1490**). Mátyás király a pozsonyi egyetem mellett, vagy a helyett, Budán tervezett nagyszabású egyetemet.

##### **A** **szerzetesrendek**

* A szerzeteseket az különböztette meg a világi papoktól, hogy szigorúbb fogadalmakkal szegődtek Isten szolgálatába.
* Önként **lemondtak vagyonukról, és a szegénységet, az alázatos és önmegtartóztató életet választották**.
* A szerzetesek közösségben, kolostorokban éltek.
* Napjuk imával és a szőlőkben, szántókon végzett munkával telt el.
* A tehetségesebbeknél a fizikai munkát a könyvmásolás váltotta fel.
* **A szerzetesi közösségekbe elméletileg mindenki bejuthatott** (a jobbágyok számára sokáig ez jelentette szinte az egyetlen felemelkedési lehetőséget), ám a vagyonos családok fiait szívesebben látták.
* A szerzetessé válást **próbaidő** (**noviciátus**) előzte meg: a novícius még szabadon eltávozhatott a közösségből, ha nem találta megfelelőnek a szerzetesi életet, illetve szerzetestársai is elküldhették, ha alkalmatlannak ítélték erre.
* A szerzetest szegénységi, tisztasági (szüzességi) és a kolostor vezetőjével, az **apáttal** **szembeni engedelmességi fogadalom kötötte**.
* A különféle szerzetesrendek tagjai e három mellé egyéb fogadalmakat is tettek **(betegek ápolása, tanítás** stb.).
* A szerzetesi társadalom megosztott volt aszerint, hogy tagjai mit tartottak a mindennapi életben irányadó szabályoknak, s hogy milyen vallásgyakorlatot ítéltek követendőnek.
* Ám mindegyik szerzetesi közösség a **világi szokások elleni tiltakozásul jött létre**.
* Abban sem mutatkozott eltérés, hogy **valamennyis szerzetes egész életre szóló fogadalmat tett.**
* Sőt még az a meggyőződés is rokonította őket, hogy mindegyik közösség jobbnak tartotta magát a többinél.
* A szerzetesek a szegénységre, tisztaságra és engedelmességre tettek fogadalmat.
* Szigorú szabályok (regulák) szerint működő közösségben, **a világtól elvonulva éltek**.
* Ez volt a keresztényi élet legkívánatosabb válfaja.
* A szerzetesség az V. századtól indult virágzásnak, ekkor alkotta meg **Szent Benedek** a szerzetesi élet alapszabályait tartalmazó Reguláját.

##### **Szerzetesrendek**

A nyugati szerzetesség igazi megalapozójának **Nursiai Benedek**et tartják, aki **529** körül Róma és Nápoly között, **Monte Cassino** hegyén alapított kolostort. Nővére, Szent Skolasztika követte példáját, zárdát hozott létre a közeli **Piumarolában**.

**Benedek-rend:**

* Monte Cassino kolostorából rajzottak ki hosszú időn keresztül **a bencés** (azaz: Benedek-rendi) szerzetesek.
* Nursiai Benedek rendalapítása csak a kezdet volt.
* A nyugati keresztyénség friss szelleme az új szerzetesrendek egész sorát hozta létre.
* A legfontosabbak voltak az **1075** és **1125** között előtérbe került **ciszterciták**és **premontreiek,** akiknek főérdeme a pogánymisszió s az új keresztény népek kiművelése volt.
* A premontreiek a világi emberek gyakorlati szolgálatát (temetés, mise, iskolaügy, gyóntatás, betegápolás, papokról való gondoskodás) tartották különösen fontosnak.
* A ciszterciták pedig a Benedek-rendi szabályzat nevében fordult szembe a bencésekkel.
* Vissza akarták állítani az eredeti bencés regulát.
* Ezek a rendek, a nagyszámú többivel egyetemben, nagyon sokféle munkát végeztek.
* Elsősorban ugyan minden szerzetes a saját lelki üdvösségén munkálkodott.
* De a legtöbben nemcsak erre szorítkoztak.
* Ők folytatták tovább az ókori egyház nagy szeretetmunkáit. Kórházakat, vendégfogadókat rendeztek be.
* Továbbá már **a Benedek-rend iskolákat állított föl a klastromok falai közt.**
* A szerzetesek buzgón tanítottak; másolgatták a régi pogány klasszikusok és az ókeresztény írók munkáit; krónikákat írtak.
* De a gazdasági munkát sem vetették meg: az új népeknek ők adták a legjobb példákat a föld- és a szőlőművelésre, kertészetre, mocsarak lecsapolására, erdőirtásra, állat- és gyümölcsfajok nemesítésére.

**Betegeket ápoló rendek:**

* A korszakban igen elterjedtek voltak a szociális feladatokat ellátó, a betegeket ápoló rendek (PL. a **Lázár-rend** tagjai a leprásokat gondozták), majd a keresztes hadjáratok során létrejöttek az **egyházi lovagrendek**, amelyek a szerzetesi és a lovagi eszményt egyaránt tükröző fogadalmat tettek. (Ilyenek a **templomoso**k, a **johanniták** és a teuton lovagrend.)
* Az érett és kései középkor legmarkánsabb újdonsága a **koldulórendek** megjelenése volt.
* A városi szegénység elterjedése olyan új szociális problémákat vetett fel, amelyek megoldása mind a világi hatóságoknak (pl. felkelések), mind az egyházi vezetésnek (pl. **az eretnekmozgalmak radikalizmusa felé sodródás, az egyház világi hatalmának bírálata**) komoly nehézséget jelentett.
* Ezeknek a rétegeknek a megszólítása lett a kolduló rendek feladat, és ezt a küldetést jól teljesítették.
* A kolduló rendek már nem távol a világ zajától, hanem a településeken belül építették kolostoraikat.

**Ferencesek:**

* A **ferencesek**közösségét **Assisi Szent Ferenc** alapította a 13. század folyamán, híveinek száma pedig rohamosan nőt.
* Az alapító tanítványa volt Szent Klára, aki megszervezte a Ferenc-rend**női ágát, a klarisszák** rendjét.
* A ferencesek jelentős szerepet kaptak az oktatási intézmények, az egyetemek irányításában, munkájában is, betagozódtak a világi **egyházi hierarchiába** (pápa is került ki közülük).
* Ezek a változások is azt eredményezték, hogy a különböző irányzatok önálló rendekre váltak szét.

**Domonkosok**:

* A másik koldulórend - bár vannak, akik prédikáló testvéreknek hívják őket inkább - a **domonkosoké**.
* A közösséget **Guzman Domonkos**, egy kasztíliai pap alapította a 13. században.
* Sikerük a ferencesekéhez mérhető, bár kialakulásuk nem annyira az ősegyházi eszmékhez, mint inkább **az eretnekmozgalmakkal való szembeszállásnak tudható be**.
* A domonkosok rendjének alapja a szisztematikusan felépített hatalmas tudás, aminek a fontosságát, létjogosultságát az eretnekekkel való vitákban bizonyították.
* A **13. században** alakuló **egyetemeken a vezető tanárok javarésze közülük került ki** (pl. **Aquinói Szent Tamás**).
* Az eretnekek elleni harc újabb állomásaként, tapasztalatuk, rátermettségük elismeréseként inkvizíció megalakulása után ők látták el ennek az intézménynek az irányítását is.

**Karmeliták és Szerviták:**

* E században alakult még két kevésbé jelentős koldulórend: a karmelitáké és a szervitáké.
* A korszakban a szerzetesrendek olyan tömegben hozták létre új közösségeiket (különösen a női rendekre igaz ez), hogy az **1274**-es lyoni zsinaton már kimondták, hogy csak a pápa jóváhagyásával működhetnek ezek a közösségek.

**Lovagi kultúra**

* A kora középkorvégére kifejlődött a nehéz páncélos harcos, a lovag felszerelése.
* **Fegyverzete az egész testet befedő páncélzatból**, pajzsból, dárdából és hosszú, egyenes kardból állt.
* Fontos szerepe volt a nagy teherbírású lovaknak, melyeken a kengyel segítségével biztosan ültek a harcosok.
* Egy ilyen lovagi öltözet egy kisebb vagyonnal felért.
* A lovagoknak azonban nem pusztán fegyverekre voltszüksége.
* **Apródként** kezdte, s próbák teljesítése után kerülhetett csak a lovagok közé.
* A lovagok elsősorban a hűbéres viszonyban kialakult magatartásformákból merítették eszményeiket.
* A hűbérúr bőkezűsége, oltalmazásra mindig készviselkedése, az uradalom igazgatásában kiérlelt bölcsessége példaként lebegett mindannyijuk szeme előtt.
* **A hűbéres alázata, készsége a segítségnyújtásra úgyszintén befolyásolta gondolkozásukat.**
* A lovagok jellemzői közé tartozott a fájdalom, az esetleges elgyengülés álcázása is.
* Mindezek mellett termékeny hatást gyakorolt a lovagi jellemre a szerzetesi élet is.
* Az egyházi tanítás azt sugallta, hogy a szerzetesek és a lovagok tevékenysége sok rokon vonást mutat: a szerzetesek imájukkal, a lovagok a gyengék és a védtelenek gyámolításával és a hittérítéssel küzdenek a **társadalom fennmaradásáért.**
* Azaz mindannyian harcosok.
* A francia, német, spanyol nagyúri központokban, a **lovagi tornák** légkörében alakult ki a **lovagi eszmény**, mely a harcosok erényein, az erő, a bátorságon, ügyességen kívül (elsősorban egyházi indíttatásra) kiegészült a gyengék, a nők (**Mária-kultusz**), az elesettek védelmével.
* A „**lovagias viselkedés**” szabályai, ha csak ideálként is, nagy előrelépést jelentettek a kora középkori katonai eszmény, a nyers erőkultuszához képest.
* A lovagok a **lovagi tornákon** bizonyíthatták képességeiket, melyeknek nélkülözhetetlen kelléke volta lovagi költészet.
* A francia trubadúrok, a német **minnesängerek** énekeiben a harcok hősei és az imádott nő jelenik meg, ami a világi költészet színrelépését jelentette.