**Az eredet kérdése (nyelvészet, régészet, néprajz, genetika),**

**a magyar törzsszövetség az Etelközben**

**Tudományos kutatás**

A magyar őstörténet kutatásának alappillérei:

* **Nyelvészet:** élő nyelvek és nyelvrokonságok tanulmányozása, a nyelvemlékek elemzése – de a nyelvtörténet nem feltétlen azonos egy nép történetével
* **Régészet:** tárgyi és antropológiai emlékek, amelyek helyhez köthetők és ma már általában történelmi korhoz is – de nem feltétlenül és kizárólag pl. egy néphez
* **Genetika, antropológia:** a régészeti leletekben talált emberi és állati csontok tanulmányozhatók, fontos adatokat lehet kinyerni belőlük – de nem lehet pl. identitásra következtetni belőlük
* **Néprajz:** a népi hagyományok, a népzene jellegzetességei a régmúltban gyökerezhetnek és segíthetnek pl. a néprokonság felfedésében, igazolásában – de nem tekinthetők perdöntő bizonyitéknak
* **Történettudomány**: az írott források tanulmányozásán alapul – de ha forráshiányos egy korszak, akkor bizonytalanok a megállapításai

**Származáselméletek**

**Eredetmítoszok:**

A **Biblia** alakjaiban keresték a magyarság eredetét:

* Noé fia, Hám az „ősapa”: Kézai Simon krónikájában (1285 k.) található az az eredetmonda, mely szerint a magyarok Hám egyik fiától, **Nimródtól** származnak. Nimród ikerfiai, **Hunor és Magos**, akik a csodaszarvas űzve jutottak el Szkítiába, lettek a hun és a magyar nép ősei (lovasnomád eredetmítosz)
* Noé fia Jáfet az „ősapa”: ebben a keresztény eredetmítoszban Jáfet fiához **Magóghoz** kapcsolták a magyar, a hun és a szkíta („szittya”) népek eredetét. Magóg országában uralkodott a későbbiekben **Góg**

A magyarságot sokféle eredettel láttál már el: sumér, etruszk, baszk, japán, dravida srb. Ezek azonban tudományos eszközökkel nem támaszthatók alá.

**Tudományos koncepciók:**

* **Finnugor származás:** uráli (finnugor) nyelvcsaládba tartozik a magyar nyelv, útközben iráni és török eredetű népekkel keveredett
* **Török származás:** török eredetű a magyar nép, de a népvándorlás során nyelvcserével finnugor nyelvű lett.

**Őshaza – elméletek:**

Az a terület, ahol az uráli alapnyelv népessége, benne a magyarok elődei is éltek, őshazának nevezzük

**Nyelvészeti alapú őshazaelméletek:**

* **Nyelvrokonság-kutatás:** 
  + A finnugorok őshazája **Belső-Ázsiában**, a Szaján-hegységben és az Altáj-hegység nyugati részén volt. Ezt az elméletet az uráli-altáji nyelvrokonságot, illetve a török-származást vallók állították fel
* **Nyelvészeti paleontológia**: a nyelvészeti paleontológia a rokon nyelvekben megtalálható, a közös alapnyelv szókészletébe tartozó növény- és állatneveket veti össze a növények és állatok hajdani elterjedésével:
  + Őt fafajta uráli, illetve finnugor eredetű nevére alapozva is született elmélet. Az alapnyelvben meglévő luc-, cirbolya-, jegenye és vörösfenyő, valamint a szil közül a fenyők a tajgán honos fafajták, míg a szil az európai lombos erdők fái közé tartozik. Az uráli őshazának tehát ott kellett elhelyezkednie, ahol a tajga fái voltak a meghatározók, de a vegyes lomberdők is megjelentek. A pollenanalízis szerint ez a hely az **Urál-hg**. vidéke volt

**Régészeti kutatás:**

* 4 középső kőkori (mezolitikus) kultúrát hoztak kapcsolatba az uráli alapnyelvet beszélő népességgel:
* 3 újkőkori (neolitikus) kultúra, amelyeket a finnugorokkal hoztak kapcsolatba, és amelyből kettő egy-egy előbb említett kultúra folytatása:

A régészeti leletek, illetve a nyelvészet módszerei alapján a **legvalószínűbb az uráli alapnyelvet beszélő népcsoportok Urál-hg. környéki őshazája.**

**Források:**

A magyarság őstörténetéről viszonylag kevés forrás szól

Arab, bizánci, szláv és nyugati kútfőket érdemes számba venni

**Arab források:**

**Dzsájháni** földrajtudós 920 körül készítette el művét muszlim kereskedők (pl. Ibn Hurradadbih: Az utak és az országok című könyve, 846) beszámolója alapján. Dzsájháni könyve, amely 870 körüli állapotokat tükrözte, elveszett, tartalmát csak később átírásokból ismerjük:

**Ibn Ruszta** (930 körül) és **Gardizi** (1050 körül) műveinek főbb tartalmi elemei:

* „a magyarok pedig a türkök egyik fajtája”
* A magyarok egyetlen összefüggő országból jöttek
* Kettős fejedelemség: kündü, gyula
* Vándorló állattenyésztés: nyári és téli szállások
* Szlávok ellen győztes háborúk: élelmiszeradót vetnek ki rájuk a magyarok és rabszolgákat szereznek közülük, akikkel kereskednek
* „a magyarok szemre való szép emberek”

**Ibn Fadlan** a kazár kettős fejedelemségről írt

**Bizánci források**:

**Bölcs Leo** császár (886-912): Taktika c. hadművészetről szóló könyve:

* A **nomád magyarok harcmodora**: lesben állás, csel (színlelt meghátrálás), rajtaütés, ellenség bekerítése és végsőkig való üldözése
* A fegyverzet leírása: kard, bőrpáncél, íj, kopja

**VII. Bíborbanszületett Konstantin** császár (912-959): „A birodalom kormányzásáról” c. műve:

* X. század közepén állították össze
* Értesüléseit a magyarokról a bizánci udvarban járt Tormástól és Bulcsú horkától szerezte, továbbá levéltárának kb. 50 évre visszatekintő magyar vonatkozású irataiból
* A honfoglalás koráról számol be:
  + Említi a besenyő támadást
  + Leírja a 7 magyar törzs nevét
  + Leírja a kabarok csatlakozását
  + Ír Levediről, Álmosról és Árpád fejedelemmé választásáról, Etelközről

**Szláv legendák, nyugati évkönyvek:**

**Konstantin (Cirill) és Metód szláv legendái:**

* Konstantin 860-ban a Krím-félszigeten tett útja alkalmával találkozott magyarokkal
* Metód pedig a Duna-vidékén találkozott a magyar fejedelemmel

Nyugati évkönyvek:

* Fuldai évkönyvek
* Regino: Világkrónika
* Bajor évkönyvek
* Liutprand leírása

**Levédia:**

VII. Bíborbanszületett Konstantin császár „A birodalom kormányzásáról” c. műve alapján a **Don és Dnyeper folyók közé** tehető az a szálláshely, amelyet az egyik magyar törzsi vezető, Levedi neve nyomán Levédiának neveznek:

* A magyarok itt **kapcsolatban lehettek a térség legerősebb államalakulatával, a Kazár Birodalommal,** Levedinek kazár felesége volt.
* Vannak olyan történészek, akik ebben a kapcsolatban a **magyar törzsek szövetségét vagy még inkább alárendeltségét** látják a Kazár Birodalommal szemben, illetve fontos hatásokat (pl. a kettős fejedelemség rendszere) tulajdonították nekik.
* Vannak olyan nézetek is, miszerint **Levédia nem is volt** az etelközi szállásterületet megelőző állomása a magyarok vándorlásának, hanem ez a terület Etelköz keleti, sokáig kazár befolyás alatt álló része volt.

Levédiában **lehetséges, hogy besenyő támadás** érte a magyar törzseket és ezért vagy más okból a **magyar népesség több részre szakadt és szétvált:**

* Az **egyik csoport keletre, Perzsia vidékére** költözött – a Kaukázus előterében vannak rájuk utaló régészeti kultúrák
* Egy **másik csoport lehet, hogy ugyancsak keleti irányba, a Középső-Ural vidékre**, a Volga-Káma folyók területére vándorolhatott – **a XIII. században** itt, a „Magna Hungariának” („Régi Magyarországnak”) nevezett területen**, Baskíriában talált rá Julianus barát a magyarok egy csoportjára**
* Egy **harmadik csoport indulhatott nyugati irányba**, az Etelköznek nevezett területre

**A magyarok Etelközben:**

**Etelköz földrajzi meghatározása:**

* A földrajzi hely megjelölése bizonytalan, mert a „A birodalom kormányzásáról” c. műben szereplő Etel/Etil név egy **nagyobb folyót** jelölhetett, ami lehetett a Volga, de más nagy folyó is, pl. a Don.
* Napjainkban a magyarsággal kapcsolatba hózható régészeti lelőhelyek alapján **a Dnyeper és a Dnyeszter folyók vidéke** tűnik Etelköz szűkebb értelmű területének

Etelközben a legjelentősebb esemény a **fejedelemség létrejötte** lehetett:

* A magyar törzsek, hasonlóan a sztyeppe többi népéhez (avarok, besenyők stb.), valószínűleg már **Etelközbe érkezésük előtt törzsszövetségben** élhettek, amelyben az egyes törzsek vezetői, **az egymással egyenlő törzsfők együttműködtek** belső és külső (védekezés, támadás) ügyekben egyaránt
* **Etelközben a hét magyar törzs** (a Birodalom Kormányzásáról c. műben a nevük: Nyék, Megyer, Kürtgyarmat, Tarján, Jenő, Kér, Keszi) **vezetői** (Anonymus gestájában Álmos, Előd, Ond, Kond, Tas, Huba, Téteny vagy Töhötöm) **vérszerződést kötöttek, amely megerősíthette Álmos vezetői szerepét, és ez már egyszemélyi vezetésre utalhat:**
  + A **kialakuló fejedelemség vagy nagyfejedelemség** (mivel a kortárs krónikák Álmost és utódjait, Árpádot, Gézát nagyfejedelemnek nevezik) egy **nomád vagy sztyeppei államalakulatként** működhetett továnn
  + A **fejedelem/nagyfejedelem** mellett más tisztségviselők: **gyula** – katonai vezető, **horka** – bíró is részt vehetett az irányításban

**Etelközben a magyarok végleg elszakadhattak a Kazár Birodalomtól:**

* Ezt valószínűsiti, hogy a kazárokkal kapcsolatban lévő Levedi helyet **Álmos lett a fejedelem**
* A magyarokhoz ekkor csatlakozhattak a **kabarok**, akik a Kazár Birodalomból kiváló népcsoportként, a magyarok nyolcadik törzseként harcoltak a 880-as években Európa-szerte

Etelközben indult meg a magyarok honfoglalása