***A második világháború: frontok, fordulópontok, a háború lezárása***

**A háború kezdete: német és szovjet támadás**

**Német támadás Lengyelország ellen**

* **1939. szept. 1.** 4 óra 45 perc: **német támadás** földön, vízen levegőben (Fall Weiss=Fehér Terv).
* **Szept. 3.: Anglia és Fro. hadat üzent No-nak**, de nem indítottak hadműveleteket.
* Varsó szept. 28-ig tartott ki, okt. 6-án a lengyelek letették a fegyvert.

**Szovjet támadás(ok)**

* **1939. szept. 17-én a SzU megtámadta** (a már gyakorlatilag legyőzött) Lengyelországot.
  + Fogságba esett kb. 240 ezer lengyel katona.
  + **1940-ben Katynban** a tisztek közül kb. 4000-et kivégeztek (majd igyekeztek a felelősséget a németekre hárítani).
* A **balti államokban** előbb szovjetbarát kormányok kerültek hatalomra, majd 1940-ben „önként” csatlakoztak a SzU-hoz.
* **Szovjet támadás Finnország ellen** (1939. nov.)
  + **Mannerheim marsal** vezetésével a finnek hősiesen ellenálltak.
  + 1940. febr. 11-én a SzU-t kizárták a Népszövetségből.
  + **1940. márc. 12.: békekötés**: a finneknek át kellett adniuk a Karéliai-földszorost, Hanko kikötőjét.
* A Szovjetunió Romániától 1940 júniusában diplomáciai úton **megszerezte Besszarábiát** és É-Bukovinát.

**„Furcsa** háború”

* **1939. szept. – 1940. ápr**. „furcsa”, „ülő”, „csalóka” háború:
  + A Lengyelország megtámadása utáni hadüzenetek ellenére **a nyugati hatalmak nem indítottak hadműveleteket, Hitler pedig még nem akart nyugaton harcolni.**
* Anglia és Fro. passzív volt, bíztak a diplomáciai megoldásban:
  + Fro.: a kb. 350 km hosszú **Maginot-vonal** mögött várta az esetleges német támadást.
  + Anglia: befogadta a menekülő lengyel kormányt, expedíciós erőt szervezett.

**Észak- és Nyugat-Európa lerohanása**

Észak-Európa elleni támadás

* **Dánia, Norvégia** lerohanásának okai:
  + északi front lehetőségének kizárása;
  + svéd vasérc biztosítása;
  + tengerhajózás (tengerszorosok) biztosítása.
* **1940. április 9. a német támadás kezdete**
  + **Dánia** (X. Keresztély király) 1 nap alatt kapitulált.
  + **Norvégia** (VII. Haakon király) júniusig kitartott, majd a kormány elmenekült. 1942-től a németekkel együttműködő **bábkormány** jött létre **Quisling** vezetésével.
  + **Svédország** átengedte a német csapatokat és szállítmányokat, így nem került megszállás alá, **semleges maradhatott**.

**Nyugat-Európa meghódítása**

* **1940. máj. 10.:**
  + A **németek támadást indítottak Franciaország** és hadüzenet nélkül a **Benelux államok ellen**.
  + Észak-Európa eleste után Angliában Chamberlain helyett **Churchill lett a miniszterelnök**: *„Nem ígérhetek mást, mint vért és gyötrelmet”.*
* A **német támadás Manstein terve** alapján (Fall Gelb=Sárga Terv):
  + Támadás északon a **Benelux államok ellen** – gyors győzelem (Rotterdam lebombázása).
  + A német főerők az **Ardenneken keresztül** (kikerülve a Maginot- vonalat a középső arcvonalon) támadtak – **Guderian** német tábornok páncélosai átkelve a Meuse-ön északnak fordultak.
  + Az **angolok és a franciák két tűz közé szorultak**, csapataik menekültek a tengerpartra.

**Dunkerque-ből** 1940. máj. 26-tól megkezdődött a **brit–francia–belga haderő kimenekítése**. A Dinamó-hadművelet során 850 hajóval 340 ezer (leginkább brit) katonát szállítottak át Angliába. Közel 150 ezer (döntően francia és belga) katona viszont német hadifogságba került.

A **németek** ezután **Párizs ellen** fordultak, ahova június 14-én bevonultak. Még június 10-én Mussolini is hadat üzent, az akkor már gyakorlatilag legyőzött franciáknak, majd jún. 22-én megkötötték a német–francia, június 24-én az olasz–francia fegyverszünetet.

**Franciaország sorsa**:

* északi része megszállás alatt maradt;
* **Elzász-Lotharingiát No-hoz csatolták**;
* **déli részén Vichy központú állam**, **Pétain** marsall vezetésével.

A legyőzött Franciaországból Angliába menekülő, de Gaulle vezetésével megalakult az ellenállás szervezete, a Szabad Franciaország mozgalom.

**A villámháborús terv 3 hónap alatt sikerült a németeknek:**

* váratlan helyen és időben támadtak;
* páncélosok nagy szerepe, mozgékonysága;
* koncentrált támadás a légierő támogatásával.

**Angliai csata (1940. aug. – nov.)**

* Anglia egyedül nézett szembe Németországgal.
* Német terv: a **légierő megtöri az angol ellenállást, majd ezt követi a partraszállás**.
* **Angliai csata = légiháború**: német Luftwaffe↔brit RAF (Royal Air Force):
  + **szakasz** 1940. aug. – szept.: a **németek katonai célpontokat** bombáztak.
  + **szakasz** 1940. szept. – nov.: **városok, civil célpontok** (London, Coventry) német terrorbombázása, de ez sem érte el a célját.
* Az **angol siker** tényezői:
  + a célnak jobban megfelelő repülőgép típusok,
  + az angol repülőket naponta többször is be tudták vetni, míg a németeknek vissza kellett térniük Németországba,
  + radar (lokátor) használata, jelentős német veszteségek (főleg a pilóták, akiket nehezebb volt pótolni, mint a repülőgépeket).
* 1940. nov.: az **USA-ban elfogadták a lend-lease** (kölcsönbérlet) törvényt – korlátlanul áramolhatott a hadianyag az antifasiszta hatalmakhoz.

**Háború Afrikában és a Balkánon**

**1940. szept. 27.: No., Olo. és Japán megkötötték a háromhatalmi egyezményt:**

* elhatárolták az európai és ázsiai érdekszférákat;
* kölcsönös katonai segítségben állapodtak meg, ha egy új hadviselő lépne be a háborúba.

**Mussolini ki akarta használni az angliai csatából adódó helyzetet**, azaz, hogy Anglia nem tudja megvédeni a balkáni és mediterráneumbeli érdekeit.

**Háború Afrikában**

* **Olaszország** 1940. szept. 13-án **megtámadta** Líbia felől **Egyiptomot** – de az angolok megállították és visszaverték a támadást.
* **Németország sietett Mussolini segítségére**: 1941. februárban Tripoliban partra szállt a **Rommel** tábornok vezette Német Afrika Észak-hadtest, az **Afrikakorps**, és visszaszorította az angolokat a líbiai– egyiptomi határig.

**Háború a Balkánon**

* 1940. okt. 28-án **Olaszország** Albánia felől **megtámadta Görögországot**, akik segítséget kértek Angliától.
* Az angol segítség miatt **Hitler** az **olaszokat megsegítő beavatkozás mellett döntött** („Marita-terv”), okai:
* nem engedhette meg az olasz vereséget;
* már tervezte a SzU lerohanását is, amiben fontos szerepet szánt a balkáni (hát)országoknak.
* Görögország szárazföldi megközelítéséhez **szükséges volt Jugoszlávia szövetsége**, ami az ottani németbarát kormány eltávolítása után már nem volt biztosított, ezért
* **Németország 1941. ápr. 6-án megtámadta** (Olaszország, Bulgária és Magyarország bevonásával) és legyőzte Jugoszláviát;
* 1941. április 21-én a görög hadsereg is kapitulált, a király Londonba menekült és Athénban egy kollaboráns görög kormány alakult.

**A német–szovjet háború**

**Háború a Szovjetunió ellen**

* **Miért támadta meg Németország a SzU-t?**
  + bővelkedett nyersanyagokban;
  + hatalmas élelmiszertartalékot jelenthetett a nyugati hatalmak ellen folytatott háborúban;
  + Hitler bízott a gyors (1 hónap) és könnyű győzelemben.
* A SzU elleni támadás terve a **Barbarossa-terv**:
  + számolt a románok és a finnek közreműködésével, de végül Szlovákia, Magyarország és Olaszország is csatlakozott (a japánok semlegességi szerződést kötöttek a SzU-val, amit be is tartottak);
  + számolt a meglepetéssel – Sztálin ismerte a tervet, de nem hitt a hírszerzők információinak.
  + **3 irányú a német támadás**: **Észak:** Leningrád, Baltikum; **Közép**: Moszkva; **Dél**: Kijev

**A támadás kezdete 1941. jún. 22-én:**

* Szinte **nem volt szovjet ellenállás** (a németek pontosan ismerték a szovjet védelmi erők elhelyezkedését, a német bombázók még a földön megsemmisítették a szovjet légierőt, mert a szovjet légvédelem nem kapott engedélyt a tüzelésre).
* **Sztálin hatalmas politikai és katonai kudarca volt** mindez. Hallgatott, szinte eltűnt, majd csak **július 3-án mondott rádióüzenetével** tért vissza: ekkor már az ellenállásra buzdított, **meghirdette a honvédő háborút**.

**Német sikerek, de elhúzódó hadműveletek** mindegyik hadszíntéren:

* **Leningrádot** körbezárták, de hosszú, kiéheztető ostrom kezdődött (900 nap, napi 4000 éhhalál).
* **Kijevet** elfoglalták a németek (1941. szept. 19., 600 ezer szovjet hadifogoly).
* 1941. okt. 2: Tájfun-hadművelet **Moszkva elfoglalására** Sztálin is a városban maradt, Zsukov marsall szervezte a védelmet. **A beköszöntő** **tél miatt megtorpant a német támadás**, december elején pedig már szovjet ellentámadás kezdődött, ami 300 km-el szorította vissza a német csapatokat.

**Miért nem sikerült legyőznie Hitlernek (1 hónap alatt) a Szovjetuniót?**

* hősies szovjet ellenállás, a várakozással ellentétben a **szovjet emberek nem fordultak szembe tömegesen Sztálinnal** (szovjet propaganda:„orosz anyácskánk veszélyben”);
* szinte kimeríthetetlenek voltak a **szovjet tartalékok**, az emberélet Sztálinnak nem számított;
* **hatalmas távolságok**, ugyanakkor nincsenek utak, őszi esők és korán beköszöntő tél;
* **a szovjetek a felperzselt föld taktikáját** alkalmazták, amely a hatalmas utánpótlási távolságok miatt azonnali ellátási nehézséget okozott a német hadseregben;
* a **szovjetek keletre (Urálba és Szibériába) költöztették a gyárakat**, ahonnan viszonylag korszerű tankok (T-34) és rakétavetők (Katyusa) érkeztek hamarosan a hadszínterekre.

**Az antifasiszta koalíció kialakulása**

* 1941. jún. 22.: angol–szovjet szerződés.
* 1941. aug. 14.: USA+Ang – az **Atlanti Charta** aláírása, szept.-ben a SzU is csatlakozott.
* 1942. jan. 1. Egyesült Nemzetek deklarációja: Ang+USA+SzU+Kína és 22 ország.

**Az USA hadbalépése**

1941. szept. – okt.: **sikertelen Japán–USA tárgyalások** a csendes-óceáni térségről + szigorú amerikai gazdasági blokád.

**1941. dec. 7.: japán légitámadás** a Hawaii-szigeteken levő amerikai támaszpont, **Pearl Harbor** ellen:

* Jamamoto japán tengernagy volt a terv kitalálója.
* 8 amerikai hadihajó elsüllyedt, de 3 repülőgéphordozó viszont megmaradt.

Az USA hadüzenete után, **Japán diadalmas 100 napja** következett:

* Malájföld, Hongkong, Szingapúr, Fülöp-szk. (ahonnan MacArthur tábornoknak menekülnie kell), Indonézia elfoglalása.

**A fordulat évei (1942–43) és színterei**

**Fordulat a Csendes-óceánon**

* Japán célja India, Kína, Hawai-szk. elfoglalása volt döntő csapást akartak mérni az USA flottájára.
* **1942. jún. 3–7. Midway-szigeteknél csata**:
  + japán kudarc, mind a 4 repülőgéphordozójuk elsüllyedt;
  + az **USA megállította a japánok előretörését**

**Fordulat Afrikában és Dél-Európában**

* **Afrikában Rommel 1942 júniusában támadást indított:**
  + elérkezett az egyiptomi Alexandria közelébe, de
  + **El Alameinnál** (szűk sáv a tengerpart és a déli mocsaras terület között) **Montgomery angol tábornok megállította és ellentámadásba** ment át.
  + **Hitler elképzelése Egyiptom és a Szuezi-csatorna elfoglalására nem sikerült**, és ezzel meghiúsult az egyiptomi és a kaukázusi frontvonalak egyesítéséről szőtt terve.
* **1942. nov. 7–8.: a szövetségesek észak-afrikai partraszállása** – Torch (Fáklya)-hadművelet:
  + **Eisenhower vezetésével amerikai és angol csapatok szálltak partra** Casablancában, Oránban és Algírban;
  + **Rommel** így két tűz közé szorult, kénytelen volt **visszavonulni**;
  + **1943. május 12.: az olaszok és a németek letették a fegyvert** – ez volt az első front, ahol győztek a szövetségesek.
* **1943. júl. 10.: szicíliai partraszállás**
  + **Eisenhower és Patton vezetésével a szövetségesek partra szálltak Szicíliában.**
  + Júl. 24-én a Fasiszta Nagytanács **leváltotta Mussolinit**, akit ezután fogva tartottak. Új kormány alakult, Badoglio tábornok vezetésével.
  + **Szept. 3-án Olaszország aláírta a fegyverszünetet**.
  + A **németek** azonban **megszállták** Észak-Olaszországot, Mussolinit kiszabadították és létrehozták bábállamukat, a Salói Köztársaságot.

**Fordulat az Atlanti-óceánon**

* Az Atlanti-óceán stratégiai fontosságú volt Anglia számára – itt érkezett az USA-ból a hadianyag, élelmiszer stb. Az **„atlanti csatát”** ezért hirdette meg Churchill még 1941-ben. Az angol hajók az I. világháborúban bevált karaván-módszerrel, csoportosan közlekedtek.
* A **németek Doenitz admirális vezetésével** azonban sikeresen **alkalmazták a „farkasfalka”-taktikát** (ha egy német tengeralattjáró felfedezett egy konvojt, akkor odarendelték az összes közelben levő tengeralattjárót és együttesen támadták meg a konvojt)ezzel nagyon sok szövetséges hajót tudtak elsüllyeszteni.
* 1943 elejére a **szövetségeseknek** sikerült a veszteségeket kiheverni, ekkor már **sok német tengeralattjárót semmisítettek meg**.

**Fordulat a keleti fronton**

* 1942. május végén (a moszkvai csata sikertelensége után) **a németek a déli fronton indítottak támadást**, áttörték a szovjet vonalakat.
* **Hitler** ezután párhuzamosan **két irányban** rendelt el támadást:
  + a **Kaukázus vidékén**, az ottani olajmezőkért (Baku),
  + **Sztálingrád** ellen, stratégiai fekvése és nevéből adódó szimbolikus jellege miatt.
* A **Sztálingrád elleni hadműveletek**:
* Paulus német tábornok bekerítette, Csujkov orosz tábornok védte a várost.
* **1942. aug. 23-án indult a német támadás**, amely nyomán elfoglalták a város 90%-át.
* 1942. nov. 19-én azonban elkezdődött **Zsukov vezetésével a szovjet ellentámadás**, majd **1943. januártól egy átkaroló hadművelet („Kalco”)**
* Paulus 250 ezer katonáját bekerítették **1943. febr. 2-án kapituláltak a németek**.
* Hitler még egy **utolsó nagy támadó hadműveletet** indított a keleti fronton (Citadella-hadművelet):
  + **1943. júl. 5–12.: kurszki csata** – a világháború legnagyobb páncélos ütközete volt (1500 páncélos csapott össze), **szovjet** **győzelemmel**.
* A keleti fronton (is) bekövetkezett a fordulat, ekkortól a szovjet csapatok vették át a kezdeményezést.

**A szövetségesek előretörése**

**A teheráni konferencia (1943. nov. 28. – dec. 1.)**

* Churchill, Roosevelt, Sztálin tanácskozása.
* Megállapodtak a háború folytatásáról és a második front megnyitásáról.

**A szövetségesek támadása: Csendes-óceán térsége**

* 1943. ápr.: az amerikaiak lelőtték Jamamoto, a legjelentősebb japán katonai stratéga repülőgépét.
* **1943 őszén két irányból indult az amerikai támadás**:
* **Nimitz** tengernagy a legrövidebb úton közelített Japánhoz.
* **MacArthur szigetről-szigetre haladt** („békaugrás taktikája”): 1944 októberében ért a Fülöp-szigetekhez, ahol a **Leyte-öbölben** minden idők legnagyobb tengeri ütközete zajlott le (október 23–25.) a japánok döntő vereséget szenvedtek, de a szigetekért még hónapokig folytak harcok.

**A szovjet ellentámadás a keleti fronton**

* A **Vörös Hadsereg előrenyomult**:
  + 1944. jan.: felszabadult Leningrád
  + 1944. jún. – júl.: Belorussziát is elfoglalták
* A **lengyel Honi Hadsereg** a szovjet csapatok közeledtére **felkelést robbantott ki Varsóban** (1944. aug.1.), de a szovjet csapatok megálltak,nem segítettek a **németek** 2 hónap alatt **leverték a felkelést**.
* 1944. aug. 23.: **Románia Antonescu diktatúrájának megdöntése után kiugrott a háborúból**.
* 1944. aug. 29: szlovák felkelés, amit a németek levertek.
* 1944 szeptemberében Finnország fegyverszünetet kért és Bulgária is átállt.
* 1944 októberében **Jugoszláviában Tito partizánhadserege elfoglalta Belgrádot**.

**A szövetségesek támadása: olasz front**

* A **brit–amerikai csapatok 1943. szept.-ben partra szálltak Nápolytól délre Salernónál**, de a németek erős védelmi rendszereketépítettek ki:
  + **Nápolytól északra: Gusztáv-vonal**, központja Monte Cassino kolostora volt a szövetségesek csak nehezen törték át („**csigaoffenzíva**”). 1944. jún. elején a szövetségesek elfoglalták Rómát.
  + A németek újabb, északi védelmi álása: Gót-vonal, amit az amerikai csapatok 1945 áprilisában törtek át, ezután a német haderő is kapitulált.
* **Mussolinit kivégezték az olasz partizánok** (1945. ápr. 28.).

**A szövetségesek támadása: a második (nyugati) front megnyitása**

* A második front megnyitását a szövetségesek részéről **hosszas előkészület** előzte meg:
  + hadsereg- és hadianyaggyűjtés;
  + elterelő lépések Dover-Calais környékén.
* 1944. jún. 6-án (D-day):
  + **Montgomery angol tábornok vezetésével partraszállás Normandiában** (Overlord hadművelet).
  + Az **Eisenhower** amerikai tábornok **vezette szövetségesek az első 50 napban áttörték a német védelmi állásokat** („hídfőcsaták”), majd gyorsan haladtak előre Párizs, ill. Belgium irányába.

1944. júl. 20.: **sikertelen merényletkísérlet Hitler ellen** (von Stauffenberg ezredes).

1944. aug. 19.: a közelítő szövetséges csapatok támogatására **felkelés kezdődött Párizsban**:

* **aug. 25.: Párizs felszabadult**;
* de Gaulle ideiglenes kormányt alakított;
* **decemberre felszabadult egész Franciaország**.

**1944. dec. 10–24.: német páncélos ellentámadás indult az Ardenneken Keresztül 🡪** célja Antwerpen visszaszerzése, de az offenzíva sikertelen volt.

**A szövetségesek győzelme**

**A jaltai konferencia (1945. febr. 4–11.)**

* Churchill, Roosevelt és Sztálin részvételével tartott tanácskozás.
* A megállapodások a háború befejezéséről és a háború utáni rend kialakításáról szóltak.
* A SzU vállalta, hogy belép a Japán elleni háborúba, ezért megkapta Dél-Szahalint, a Kurili-szigeteket, Port Arthurt.

**Németország összeomlása**

* **Keleten**:
  + Egy 1945. februári német ellentámadási kísérlet összeomlása után a **szovjet hadsereg 1945 áprilisára elfoglalta Lengyelországot**.
  + A Vörös Hadsereg **1944 őszén elérte Magyarország területét**. Budapest sikeres ostroma után visszaverték a németek utolsó ellentámadási kísérletét a Dunántúlon („Tavaszi ébredés”, 1945. március) és áprilisra elfoglalták Magyarországot is.
* **Nyugaton**:
  + 1945 tavaszán már a német területeken folyt a harc.
  + **1945. ápr. 15.: Torgaunál, az Elba mellett találkoztak az amerikai és a szovjet csapatok**.
* **Berlin ostroma**:
  + 1945. ápr. 24-én kezdődött az ostrom, a harc házról-házra folyt.
  + **Hitler** berlini bunkerjában (a pár nappal korábban feleségül vett Eva Braunnal együtt) ápr. 30-án öngyilkos lett.
  + **Berlin védői máj. 2-án kapituláltak**, Csujkov (Sztálingrád védője) előtt tették le a fegyvert.

1945. máj. 7–8. **fegyverszünet aláírása**, ami máj. 9-től lépett életbe → **május 9-én véget ért az európai háború**.

**A potsdami konferencia (1945. júl. 17. – aug. 2.)**

* Churchill, majd Attlee, Truman, Sztálin vettek rajta részt.
* Megállapodtak a háborús bűnösök felelősségre vonásáról, rögzítették Németország felosztását.
* Japánt felszólították a feltétel nélküli megadásra.

**Japán veresége**

* Japán szerette volna a SzU-t közvetítőnek megnyerni, és vonakodott letenni a fegyvert.
* Az **USA elhatározza az atombomba bevetését**, aminek az okai:
  + **megtörni a japán ellenállást**, csökkenteni a várható szövetséges emberveszteséget (hatalmas csatákat vívott az USA Japánnal 1945-ben Iwo Dzsimánál, majd Okinawán);
  + **kipróbálni az új fegyvert** és annak erejét, hatásait;
  + **a SzU-nak demonstrálni a haditechnikai fölényt**.
* 1945. aug. 6. **Hirosima** elleni atomtámadás
* 1945. aug. 9. **Nagaszaki** elleni atomtámadás
* 1945. aug. 8-án végül a **SzU is hadat üzent Japánnak**, és megindult a Vörös Hadsereg Mandzsúriában.
* 1945. aug. 14-én Hirohito császár fegyverszünetet kért.
* **1945. szept. 2. a Tokiói-öbölben, a Missouri csatahajón aláírták a fegyverszünetet, és ezzel véget ér a II. világháború.**

****