**A sztyeppei állam: a Hun Birodalom és hódításainak irányai**

**A hunok**

A hunok voltak az elsők azon lovasnomád népek sorában, akik a IV. századtól kezdve keletről nyomultak be Európába

A hunok **nagyállattartó nomádok** voltak

* Laza politikai szervezetben, törzs- és nemzetségfők vezetése alatt éltek
* A korabeli források rendkívül kegyetlen, vad népként írtak róluk, a **Római Birodalom lakói „Isten ostorának”** (flagellum Dei) tartották őket.

A hun név eredete: hiungnu-ként szerepeltek a kínai forrásokban, de nem lehet tudni, hogy török, mongol vagy iráni eredetű népek voltak-e

**A nomád életforma**

A **nomadizmus: vándorló állattartáson** alapuló életforma, amely az ókorban Belső-Ázsiától a Kárpát-medencéig húzódó **sztyeppövezet** jellemezte:

* **Nagyállattartó** pásztorkodással foglalkoztak: ló, szarvasmarha, juh, kecske voltak a fő tartott állatok
* A nomád népek **legelőterületeiket szabályosan válogattak**, a legelők területéről egymás között megegyeztek, de gyakran háborúztak is miattuk
* A vándorlás során gyorsan összeállítható és szétszedhető **nemzetjurtákban laktak, de voltak állandó szálláshelyeik is:** általában folyók mellett, ahol az állatokkal átvészelték a téli hónapokat

A **lónak** volt kiemelkedő szerepe: a belső-ázsiai lófajta kis termetű, igénytelen (akár gallyakat is eszik) és szívós (átvészeli a hosszú, rideg teleket).

* **A ló a hadsereg alapja** – a nomádok lovas katonák
* A **ló az étkezésben is** fontos szerepet játszott: tejét, húsát fogyasztották

A nomád törzsek a nomád életformából adódóan elsősorban állati termékekkel rendelkeztek, ezért bizonyos **növényi élelmiszereket és kézműves termékeket** a környező, **letelepült népektől** kellett beszerezniük:

* Békés úton, **kereskedelem** révén
* **Rablással, háborúskodással**

**A nomád társadalom és állam:**

Az eurázsiai sztyepp zónában a Hérodotosz révén megismerhető **szkítáktól kezdve, a szarmatákon, hunokon, avarokon, türkökön keresztül a besenyőkig és a magyarokig, végül a mongolokig** évszázadokon keresztül vándoroltak nomád népek, alakultak és tűntek el nomád államalakulatok

A nomád **társadalmak nemzetségi-törzsi alapon** szerveződtek:

* A nemzetségeket a **vérségi összetartozás** tudata tartotta össze
* A rokonnemzetségekből álló **törzseknél pedig a közös eredettudat**, esetleg a **törzsi vallás** volt az összetartó erő

A nomád államot a **tízes szervezet jellemezte**:

* Tíz családot (tized) fogott össze egy vezető, aki irányította őket a harcban, bíráskodott és adót szedett
* A tizedet századokba, azok ezredekbe, és az ezredek tízedredekbe szerveződtek

A nagyobb területeket uraló nomád államok (törzsszövetségek) sokszor **három szárnyra** (keleti-központi-nyugati) tagolódtak, melyek közül a központi területet irányította a törzsszövetséget vezető uralkodó (kán), a másik két területet pedig közeli rokonai (fiai, testvérei)

* Az uralkodók általában égi származásúnak tartották magukat, szigorú törvényekkel, erős központi hatalmat hoztak létre

**A hunok megjelenése és hódításaik:**

A hunok sikereiket **katonai fölényüknek** köszönhették, amelynek fontosabb tényezői:

* Bár kengyelt nem használtak, de magas kápájú nyeregben ülve, **aszimmetrikus visszacsapó íjaikkal** messzire tudtak lőni és biztosabban célozni, mint ellenfeleik (éppen ezért ezen íj használatát tiltották katonai segédnépeiknek is, csak ők rendelkeztek vele)
* **Fegyelmezett, gyors összehangolt, meglepetésszerű támadásokat** hajtottak végre, melyekben a **cselvetés** és a harapófogóba zárás is megjelent

A **hunok európai történetének, hódításainak** fontosabb lépései:

* 375-376 körül **legyőzték** az Aral-tótól a Donig terjedő sztyeppövezetet uraló **alánokat**, majd Dontól a Dnyeszterig levő területen élő **keleti gótokat** (oszrogótokat)
* A legyőzött alán és osztrogót seregeket is hadrendbe állítva a Balkánra vonultak és **378-ban Hadrianpolisznál** (ma Edirne) **legyőzték a kelet-római birodalom seregeit,** a csatában maga Valens császár is meghalt
* Az **V. század elején** a hunok fokozatosan **elfoglalták a Kárpát-medencét**, ahonnak az ott élő germán népek (gótok, vandálok, gepidák) egy újabb népvándorlási hullám keretében nyugati irányba, a Nyugatrómai Birodalom területére vándoroltak tovább
* A hunok sok eseteben ezután a **Nyugatrómai Birodalom szövetségeseként** harcoltak a germán népekkel, illetve zsákmány és adófizetés reményében a nyugati résznél ekkor már gazdagabb Kelet-római Birodalom seregeivel

**A hun birodalom fénykora a 430-450-es évekre esett:**

* A 430-as években a hun törzsszövetség vezetője Ruga lett, majd őt egyik testvérének gyerekei, **Bleda (Buda) és Attila** követték. **Attila** megölette testvérét, és **445-től egyedül uralkodott**
* **A hun birodalom központja a Kárpát-medencében** volt, területe a Dontól a Rajnáig, az Alpokoktól a Balti-tengerig húzódott
* Több **sikeres hadjáratot** indítottak:
  + 437-ben a **burgundok** ellen vívtak véres és győztes csatát, amelyben a burgund király is meghalt és amelynek történetét a germán Nibelung ének örökítette meg
  + A hun-bizánci kapcsolatok továbbra is háborúskodás jelemezte, de voltak béketörekvések is: pl. 448/449-ben egy **bizánci követség** ment a hunokhoz, amelynek **Priszkosz rétor** is tagja volt – az ő fenmaradt leírása az egyik legfontosabb történeti forrás a hunok életmódjáról, szokásairól, Attila valahol a magyar Alföldön fából felépített városáról

Attila a bizánciakkal megkötött béke után, **451-ben indította el nagy nyugati hadjáratát**, amelynek a célja a nyugati (vizi)gót királyság területének elfoglalása volt:

* **451-ben a hun seregek Galliába betörve**, a Troyes környéki **catalunumi mezőn** ütköztek meg a **vizigót-(nyugat-)római** seregekkel:
  + Hatalmas, öldöklő küzdelem zajlott – mindkét oldalon domináltak a gyalogosok, ugyanis a hunoknál is sok germán segédnép harcolt és viszonylag kevesebb hun lovas
* Theodorik vizigót király ugyan meghalt a csatában, de az v**égül döntetlenül zárult és a hunok visszavonultak**

**Attila 453-ban váratlanul meghalt:**

* Bizonyos források egyes értelmezései szerint hármas (arany, ezüst és vas) koporsóban, talán a Tisza medrében temethették el
* Fiai harcolni kezdtek egymással, **a birodalom szétesett** és a hunok egy csoportja keletre vándorolt