**Felvilágosodás**

**A felvilágosodás fogalma**

Mi a felvilágosodás?

Immanuel Kant meghatározása: Sapere aude! („Hallgass az értelmedre!”, „Merj gondolkodni!”)

A felvilágosodás **eszmei mozgalom**,

* amely **szakítani akar a** feudalizmus uralkodó ideológiájával, a katolikus egyház által intézményesített **vallással**;
* **reformokkal korszerűsíteni** akarja a gazdaságot és a társadalmat;
* **új erkölcsöt** hirdet egy **emberközpontú** értékrend alapján;
* célja: az embert, mint **individuumot felszabadítani**, boldoggá tenni, és terjeszteni a „világosságot”, tehát a tudomány eredményeit.

**Az angol felvilágosodás**

A felvilágosodás a kapitalista fejlődésben élenjáró Angliában született meg.

**John Locke** (1632–1704): az „alkotmányos monarchia filozófusa”:

* **„Két értekezés a polgári kormányzásról”** c. művében lerakta a politikai liberalizmus eszméjének alapjait (társadalmi szerződés).
* **„Értekezés az emberi természetről”** c. művében írja: velünk született eszmék nem léteznek, az újszülött tudata tiszta lap, amelyre az érzéki tapasztalat, a nevelés írja rá a külvilágból érkező információkat (szenzualizmus).

**A német felvilágosodás**

**Gottfried Wilhelm Leibniz** (1646–1716)

* Az általunk ismert világ a világok lehető legtökéletesebbike, mert ha ennél is tökéletesebb lehetett volna, akkor Isten olyannak teremti.
* Az ember képes a végtelen világ megismerésére.

**Immanuel Kant** (1724–1804)

* „A tiszta ész kritikája”; „A gyakorlati ész kritikája” c. művei:
  + Kant az észt állította a középpontba. Vannak velünk született (a priori) ismereteink.
  + Az értelem, miközben törvényei alá vonja az érzékelést és a képzeletet, lehetővé teszi a természetet kormányzó elsődleges törvények felállítását.

**A francia felvilágosodás:**

**I. szakasza (1680–1715): a hagyományos értékrend elleni támadás**

* **Voltaire** (1694–1778) (művei: „Candide”, „Filozófiai ábécé”)
  + **támadta az egyházat**, mint az elnyomó hatalom ideológiai támaszát;
  + **deista** volt: Isten létét elismerte, de szerepét csak a teremtésre korlátozta.
* **Montesquieu** (1689–1755)
  + „Perzsa levelek” (1721): elképzelt perzsiai és franciaországi állapotok párhuzamos bemutatása révén bírálta a franciaországi viszonyokat.
  + **„A törvények szelleméről”** (1748) c. munkájában:

1. A társadalmak életét a **földrajzi környezetük** szabja meg. A társadalmi haladásra a mérsékelt övben, ezen belül is Európában a legkedvezőbb a helyzet, itt is leginkább a közepes méretű országokban.
2. Definiálta a **szabadságot** is: az a jog, hogy mindenki megteheti azt, amit a törvények megengednek. A politikai szabadság szerinte a vagyonbírás biztonságából származik, ezt kell szolgálnia a politikai intézményrendszernek is.
3. **Hatalommegosztás elve**: szétválasztja a **törvényhozói**, a **végrehajtói** és a **bírói** hatalmat, kizárólag e hatalmi ágak egymástól való függetlensége biztosíthatja a zsarnokság felszámolását.

**II. szakasz (1715–1760): a „felvilágosodás dele”**

* Az „**Enciklopédia**, avagy a tudományok, művészetek, mesterségek értelmező szótára”:
  + angol mintája: 1728 – Chambers-féle Cyclopaedia;
  + 1751–1772 között 28 kötete jelent meg, szerkesztői és szerzői: **Diderot** filozófiai cikkeket; **Condorcet** márki (1743–94) közgazdasági, **D’Alembert** (1717–1789) matematikai és fizikai cikkeket írt (további munkatársak: Helvetius, Holbach);
  + a Sorbonne elítélte, a királyi tanács elkobzását írta elő;
  + nagy szerepe volt a modern kori szókincs megteremtésében.

**III. szakasz (1760–) az eszmék szétágazása**

* **Jean-Jacques Rousseau** (1712–78)
  + - **„Az emberek közti egyenlőtlenség eredetéről”** (1754): öszszevetette a társadalom emberének állapotát a vademberével. Jelszava: „Vissza a természethez” (többek közt az egyenlőség állapotába).
    - **„Társadalmi szerződés”** (1762): a **szerződés az egyének és a közösség között áll fenn**, és nem a fejedelem és az alattvalók között (Aquinói Szent Tamás, Locke). A közvetlen demokráciát alkalmazó köztársaság a legtökéletesebb államforma

**A felvilágosodás következményei**

Minden gondolat mozgásba lendült, megjelentek a máig is érvényes **demokratikus eszmék**: hatalom megosztása, népszuverenitás (a hatalom nem isteni eredetű, hanem a nép akaratából származtatható), természetes és elidegeníthetetlen emberi jogok, vallási tolerancia.

A **tudományok kitörtek az egyházi felügyelet alól**, és lendületesen fejlődtek.

Megjelent a **haladás eszméje**:

* a **világ változik**, **javítani és fejleszteni** szükséges.
* az **embereket és a társadalmakat is javítani kell neveléssel**.

A francia forradalomban az egyes irányzatoknak megvoltak a felvilágosodás kori ideológiai előképeik (Montesquieu – Saint-Just; Rousseau – Robespierre; Voltaire – Desmoulins, Diderot – Danton).

**Az Emberi és Polgári Jogok Nyilatkozatának megszületése**

**1789. július 14-én kezdődött a nagy francia forradalom Párizsban**.

**A forradalom okai:**

* A felvilágosodás eszméi **megkérdőjelezték az abszolutista uralom alapjait**.
* **Kormányzati válság**: XVI. Lajos (1774–92) helyett „a gyűlölt osztrák nő” Maria Antoniette (Mária Terézia lánya) irányított.
* **Pénzügyi válság**: a rosszul kivetett és be nem szedett adók és az udvari fényűzés mellett, az amerikai függetlenségi háború támogatása eladósította az államot.
* **Gazdasági-szociális válság**: rossz termésű évek az 1780-as években a mezőgazdaságban, illetve a már gépekkel termelő angol textilipar termékeinek beengedése a francia piacra válságba sodorta a francia ipart.

**A forradalom kezdete:**

* XVI. Lajos a fenyegető államcsőd elkerülésére **1789. május 5-re összehívta a rendi gyűlést Versailles-ba**. A harmadik rend azonban azt követelte, hogy ne rendenként, hanem képviselőnként történjen a szavazás. A király ezt nem teljesítette, sőt bezáratta a tanácstermet.
* A **harmadik rend képvielői**, miután csatlakoztak hozzájuk nemesek és papság képviselői is, **alkotmányozó nemzetgyűléssé nyilvánították magukat**.
* A király csapatösszevonásokat rendelt el, mire **1789. július 14-én a párizsi tömeg megostromolta a Bastille-t, a hírhedt erőd-börtönt, ezzel megkezdődött a nagy francia forradalom**.
* Az **alkotmányozó nemzetgyűlés** a párizsi és a vidéki népmozgalmak hatására **eltörölte a rendi kiváltságokat** (augusztus 4.), majd az Emberi és Polgári Jogok Nyilatkozatának kiadása után az állami bevételek növelése érdekében kisajátította és nemzeti vagyonná nyilvánította az egyházi földbirtokokat, megszűntette a céheket és a belső vámokat, adóügyi reformot vezetett be és megkezdte a koronabirtokok kiárusítását.

**1789. augusztus 26-án** adta ki a nemzetgyűlés a 17 cikkelyből álló **Emberi** **és Polgári Jogok Nyilatkozatát**.

* Az elnevezés utal arra, hogy egyrészt az **általános emberi jogokat**, másrészt a **franciák állampolgári jogait** rögzítik benne.
* A **megszülető alkotmányos monarchia (1789–1792)** alapértékeit fektették le benne

**Az Emberi és Polgári Jogok Nyilatkozatának pontjai**

**Amerikai mintára** (Függetlenségi Nyilatkozat) született.

Első változatát **La Fayette fogalmazta, és Thomas Jefferson,** az akkori párizsi amerikai követ is **átnézte.**

**Megjelentek benne a felvilágosodás nézetei:**

* **Polgári szabadságjogok**
  + Minden ember **szabadnak és egyenlőnek** születik, az emberek között csak a társadalmi hasznosság szerint lehetnek különbségek.
  + Mindenkinek **joga van a szabadsághoz, a tulajdonhoz, biztonsághoz** és az elnyomással szembeni **ellenálláshoz**.
  + Mindenkit megillet a **meggyőződés-, a vallás- és a sajtószabadság** joga.
  + Mindenkit megillet az ártatlanság vélelme.
* **Államhatalmi ágak szétválasztása** (Montesquieu elvei alapján).
* **Jogegyenlőség elve**: mindenki egyenlő a törvény előtt.
* **Arányos közteherviselés**.
* **Népfelség elve:**
  + „A törvény a közakarat kifejezése”, megalkotásában minden polgár közvetlenül, vagy képviselője útján részt vehet.
  + A képviselők számonkérhetők.
* **Jogállamiság elve:**
  + Csak az kötelező, amit törvény rendel el, mindent szabad, amit a törvény nem tilt.

**Jelentősége és hatása**

* A francia gyerekek ebből tanultak olvasni.
* Az 1791-es alkotmány bevezetője lett.
* A benne megfogalmazott elvek a mai napig érvényesek, megtalálhatók pl. az ENSZ alapokmányában is.

A screenshot of a computer

AI-generated content may be incorrect.