**I. világháború kiegészítés**

**Etnikai tisztogatás és népírtás**

Már **az I. világháború előtt is jellemző volt az etnikai jellegű erőszak, tisztogatás Európában**: a zsidóság egyes csoportjai elleni programok Oroszországban; az 1910-es évek balkáni háborúi során pl. a szerbek léptek fel megtorlólag a muzulmánok ellen Koszovóban és Macedóniában

Az **I. világháború során a bolgárok, görögök, szerbek, törökök kölcsönösen** igyekeztek az általuk elfoglalt területeikről elüldözni a más nemzetiségűeket és sokszor alkalmaztak erőszakot.

A legsúlyosabb, legtöbb áldozatot követelő etnikai tisztogatás az **örmény népírtás** volt:

* Az **I. világháború előtt 2-3 millió örmény élt az Oszmán Birodalomban**, és 1-1.5 millió az Oroszországhoz tartozó területeken.
* A világháború kitörése után az oroszok igyekeztek fellázítani a török területeken élő örményeket, mire **a törökök örményellenes intézkedéseket** hoztak: a török hadseregben szolgáló örményeket fegyvertelen munkaszolgálatra vezényelték, majd 1915 áprilisától megkezdődtek a **letartóztatások** és a **tömeges deportálás** Irak és Szíria irányába
* Becslések szerint **1.5 millióra tehető az örmények halottak száma** az erőszakhullám, az embertelen gyalogmenetekben történő deportálás miatt.

**Nyugati frontok**

**Az 1914-es év:**

A német támadás a **Schlieffen-terv szerint** indult: lerohanták Belgiumot, majd 1914 szeptember 5-én a Marne folyónál megkezdődött a **Merne-i csata (1914. szeptember 5-10)** amelyben **a franciák megállították a németeket** – mindkét fél lövészárkokba vette be magát, és ezzel megmerevedett a front, állóháború alakult ki.

A németek 1914 októberében még megpróbáltak kijutni a La Manche partján fekvő kikötőkig, de sem ezeket, sem Párizst (amit eredetileg nem is akartak) nem sikerült elfoglalniuk.

Lezajlott az **első nagy tengeri ütközet is: 1914. október 1-én Helgolandnál** a német flotta vereséget szenvedett az angoloktól.

**Az 1915-ös év:**

A nyugati fronton az állóháború folytatódott, amely során a **2. yperni ütközetben (1915. április 22.)** használták először a németek a **harci gázt** (klórgázt)

A németek a tengeri háborúban bevetették a **tengeralattjárókat** és a torpedókat. 1915. május 7-én elsüllyesztették a Lusitania óceánjárót, amely Amerikából tartott Európába.

**Az 1916-os év:**

Ebben az évben két hatalmas úgynevezett **anyagcsata** zajlott le a nyugati fronton:

* **Verdun erődjénél** („verduni vérszivattyú”) 1916. február 21. – december 16. között zajlottak le azok a csaták, amelyben 550 ezer francia és 450 ezer német katona halt meg vagy lett rokkant.
* A **Somme** folyónál lezajlott csatákban (1916. június 24 – november 26) – amelyet a brit seregek Verdunt mentesíteni igyekvő támadása indított el – játszottak szerepet először az angolok által bevetett **tankok**

1916. május 31 – június 1. között **Jütlandnál** lezajlott a világháború legnagyobb tengeri ütközete, amelyben a németek célja az volt, hogy áttörjék az angol flotta német kikötők köré vont blokádját. Végül az angolok több hajót vesztettek, de a németek nem tudták áttörni a blokádot.

**Az 1917-es év:**

A **németek 1917 február 1-től megkezdték a korlátlan tengeralattjáró-háborút,** ami azt jelentette, hogy figyelmeztetés nélkül minden ellenségesnek vélt hajót megtámadtak. Ennek, illetve egy, a németek által Mexikónak küldött, USA-ellenes szövetségkötés ajánló táviratnak (Zimmermann távirat) a következtében **1917 április 6-án az USA is belépett a világháborúba az antant oldalán.**

A nyugati fronton több antant támadás nyomán sem változott lényegesen a helyzet: l**ezajlott a 3. Ypern-i csata („sárcsata”)** 1917. július-novemberben, majd **Cambrai-nál** (1917. november 20.) **jelentős mennyiségű tankot** is bevettek az angolok, de átütő sikert nem tudtak aratni.

**Az 1918-as év:**

A keleti front megszűnése után a németek nagy erejű támadásokat indítottak Franciaországban, de mint 1914-ben, megint csak a Marne folyóig jutottak. **A 2. Marne-i csata** (1918. július 18. – augusztus 6.) már **az antant győzelmi sorozatának a kezdetét** jelentette.

A lélektanilag is legfontosabb győzelmet az antant 1**918. augusztus 8-án Amiens-nél aratta (a német hadsereg „fekete napja”),** ezt követően a brit-amerikai-francia haderő felőrölte II. Vilmos császár hadseregét

Németországban a november 9-i forradalom megbuktatta a császárt, kikiáltották a köztársaságot, majd **1918. november 11-én a Compiegne-i erődben, egy vasúti kocsiban Németország képviselői aláírták a fegyverszünetet.**

**A tengeri hadviselés**

**A tengeri hadviselésben a katonák ugyanúgy a XIX. századi hadakozási formákban gondolkodtak,** mint a szárazföldi harcok esetében:

* Modern fegyverekkel felszerelt nagy hadsereg fognak összecsapni, döntő ütközeteket vívni
* Ezért az angolok és a németek is **páncélozott, több ezer mérföldet gyorsan megtenni** képes csatahajókat és cirkálókat építettek

Az első világháború azonban, ahogy a szárazföldön, úgy a tengereken is **több újdonságot** eredményezett:

* A nagy csatahajók helyett a **tengeralattjáró**, a **torpedó** és a vízi **akna** váltak meghatározó fegyverekké
* A nagy tengeri csaták helyett **blokád** kialakítása és fenntartása lett a tengeri hadviselés egyik legfontosabb feladata.

A háború a tengereken még a hagyományos módon kezdődött:

* **1914 októberében Helgolandnál** az angolok, novemberben Chile partjainál a német flotta győzedelmeskedett tengeri ütközetekben
* A németek igyekeztek csatára kényszeríteni az angolokat, ami 1916-ban sikerült: május végén került sor a stratégiai fontosságú Skagerrák tengerszorosnál, a dániai **Jütland-félszigetnél a világháború legnagyobb tengeri csatájára**, ahol az angolok kétszeres fölényük ellenére sem tudták legyőzni a német flottát és végül nagyobb veszteségeket is szenvedtek.

Az **új fegyverek és eszközök** alkalmazására viszont egyre jelentősebbé vált, mivel mind Németország, mind Anglia utánpótlásában nagyon fontos szerepet játszott a tengeri szállítás, ezért mindketten **blokáddal** (kikötők és partrészek elzárása haditengerészeti eszközökkel) **kísérleteztek**:

* Az **angolok** igyekeztek szoros felügyelet alatt tartani még azokat a semleges hajókat és szállítmányaikat is, amelyek akár semleges (holland, skandináviai) kikötőkbe tartottak
* A **németek** pedig féltve és így saját kikötőikben tartva a hagyományos flottájukat, tengeralattjáróikkal igyekeztek akadályozni az Anglia felé irányuló szállításokat
  + A **német tengeralattjárók nagyon sok hajót elsüllyesztettek**, így például 1**915-ben a Lusitania nevű brit gőzöst** is arra hivatkozva, hogy hadianyagot szállított (ez csak 2008-ban bizonyosodott be), 1200 civil halálát okozva.
* A tengeralattjárók támadásai ellen **hadihajó kíséretet kaptak a szállítóhajók** – a Lloyd George, brit miniszterelnök által szorgalmazott **konvojok** végül sikeresnek bizonyultak, tudták valamelyest csökkenteni a veszteségeket és így biztosítani az Anglia számára oly fontos kereskedelmi szállítmányokat

**Wilsoni pontok (1918 január 8.):**

1. Titkos diplomácia megszűnése (Szovjet-Oroszország nyilvánosságra hozta ugyanis a korábban megkötött, titkos antant szerződéseket)
2. Tengeri hajózás biztosítása
3. Minden gazdasági korlátozás megszüntetése és egyenlő feltételek megteremtése a nemzetközi kereskedelemben
4. A fegyverkezési szint csökkentése
5. A gyarmattartó országok jogainak korlátozása, a gyarmati országok és lakosságuk igényeinek figyelembevétele
6. Oroszország maga dönthessen jövőjéről
7. Belgium kiürítése, szuverenitásának helyreállítása
8. Németország ürítse ki Észak-Franciaországot és Elzász-Lotharingiát
9. Az olasz határokat a nemzeti elv alapján kell kiigazítani
10. Ausztria-Magyarország népei számára biztosítani kell az önálló, szabad fejlődés lehetőségét
11. Romániát, Szerbiát és Montenegrót ki kell üríteni; Szerbiának szabad és biztosított kijáratot kell adni a tengerhez; a különböző balkáni államok egymás közötti kapcsolatait diplomáciai úton kell rendezni és nemzetközi garanciákkal alátámasztani.
12. A török uralom alatt élő népek szabad, autonóm fejlődését kell biztosítani
13. Létre kell hozni újra a független, tengeri kijárattal rendelkező Lengyelországot
14. Különleges szerződésekkel meg kell alakítani a nemzetek általános szövetségét, hogy az egyes államok politikai függetlensége és területi sérthetetlensége garantálva legyen

**Az első öt pont demokratikus és liberális elveken nyugvó általános alapelveket** fogalmazott meg**. A 6-13. pontok konkrét javaslatok voltak**. A **14. pont a később Nemzetek Szövetségeként** (de az USA nélkül) megalakuló **nemzetközi szervezetre tett javaslat** volt.

A wilsoni pontokat az antant hatalmak kelletlenül, **a központi hatalmak közvéleménye és bizonyos politikai körei viszont pozitívan fogadták** és a béketárgyalásokra készülve sokszor **hivatkoztak rá.**