|  |  |  |  |
| --- | --- | --- | --- |
|  | **Nyugati front** | **Keleti front** | **Déli front** |
| **1914** | * Németország a **Schliffen-terv** alapján indította meg a támadását, de a franciák megállították őket a Marne folyónál * Kialakult az állóháború * Első nagy **tengeri ütközetek** | * A német villámháborús terv azzal számolt, hogy a k**eleti fronton még nem kezdődnek meg a harcok**, vagy ha igen, akkor a Monarchia itt helytáll, amíg a németek nem győznek nyugaton * **Oroszország azonban** gyorsan mozgósított és **támadást indított** Kelet-Poroszországban, ahol két ütközetben (**1914. augusztus 26-30: Tannenberg; szeptember 6-15: Mazuri tavaknál**) a németek megállították őket **Hindenburg** és Ludendorff vezetésével * Az **oroszok Galíciában is támadást indítottak** az **OMM ellen**, ami az OMM erőit kötötte le | * **OMM megindította a támadást Szerbia ellen**, el is foglalták Belgrádot * A galíciai harcok miatt azonban át kellett csoportosítani csapatokat, így a **szerb ellentámadás komoly veszteségeket és visszavonulást hozott a Monarchia számára** |
| **1915** | * Folytatódott az **állóháború** * A németek bevetették **a harci gázt és a tengeralattjárókat** | * Az **orosz hadsereg** fél éves ostrom után 1915 márciusában **bevette Przemysl** erődrendszerét * A **központi hatalmak** viszont ellentámadást indítottak Galíciában, és **Gorlicénél** (1915. május 2-4.) **áttörték az orosz állásokat**, majd közel 500 km-t nyomultak keleti irányba | * **Törökország**: az angol haderő 1915 februárjában partra szállt a Dardanelláknál, azonban csak nagy veszteségek árán tudták megvetni itt a lábukat, de 1916-ban végül ki kellett vonulniuk * **Olaszország**: az olaszok az antant által megígért területek fejében 1915 májusában az antant oldalán beléptek a háborúba és az Isonzó folyónál megkezdődtek a harcok (1915-17 között 12 isonzói csata zajlott le) * **Szerbia**: miután Bulgária is hadba lépett a központi hatalmak oldalán (1915. október) egy általános offenzíva megroppantotta a szerb ellenállást |

|  |  |  |  |
| --- | --- | --- | --- |
| **1916** | * **Anyagcsaták Verdun** erődjénél és a Somme folyónál * **Jütlandnál a legnagyobb tengeri ütközet** | * A nyugati fronton Verdunre nehezedő nyomás csökkentése érdekében orosz támadás kezdődött **1916. június 4-én: a Bruszilov-offenzíva sikeres volt**, az orosz csapatok a Kárpátokig nyomultak előre. Az **offenzíva** azonban **kora őszre kifulladt**. * Románia is csatlakozott az antanthoz, és **1916 augusztus 27-én román csapatok betörtek Erdélybe.** Német és bolgár csapatokkal megerősítve azonban a **Monarchia hadserege ellentámadást hajtott végre és 1916. december 6-án elfoglalták Bukarestet**, ami után Románia (az antanttal kötött megállapodást felrúgva) fegyverszünetet, majd már 1918-ban Bukarestben békét kötött a központi hatalmakkal | * Folytatódtak az isonzói csaták a **6-9. isonzói ütközetekkel** |
| **1917** | * Németek megkezdték **a korlátlan tengeralattjáró háborút** * Az **USA belépett a háborúba (1917. ápr. 6.)** * **Felőrlő anyagcsaták** folytatódtak | * Oroszországban **1917 februárjában lezajlott a polgári forradalom**, ami után **július 1**-én az Ideiglenes Kormány hadügyminisztere, Kerenszkij vezetésével indult egy támadás (**Kerenszkij offenzíva)** * Az offenzíva azonban **két hét alatt összeomlott** és megindult a központi hatalmak ellentámadása * **1917 októberében** Oroszországban a **bolsevikok** átvették a hatalmat és **kinyilvánítottak békeszándékukat** | * Az **olasz** **fronton** olasz támadásokkal folytatódtak az **isonzói csaták** (10-11.) * **1917. október 24-én azonban az osztrák-magyar és német seregek Caporettónál áttörték az olasz frontot**, ezzel elindult a **12. Isonzói csata (1917. október 24 – november 19)** amelynek eredményeképpen az **olasz csapatok a Piave folyóig vonultak vissza** * 1917- május 14-15-én **az OMM haditengerészete, Horthy Miklós jelentős közreműködésével győzelmet aratott az Otrantói-szorosban**, ahol megpróbálta feltörni az antant tengeri zárját * Hosszas tárgyalások és a németbarát uralkodó lemondása után, **Görögország is csatlakozott az antanthoz** * Bár a Dardanellákról az **angolok** visszavonultak, de a Török Birodalom más területein **sikereket értek el: elfoglalták Bagdadot és Jeruzsálemet** |
| **1918** | * A keleti front megszűnése lehetőséget teremtett nagyerejű **német támadásra**, de a 2**. Marne-i csatában az antant megállította őket** * **Döntő** jelentőségű **ütközet** volt **Amiens-nél (1918. aug. 8.)** ezután a német haderő (is) **vereséget** szenvedett * **Németország 1918. nov. 11-én aláírta a fegyverszünetet** | * A bolsevik vezetésű **Szovjet-Oroszország különbékét kötött Németországgal (breszt-**   **litovszki béke, 1918 március 3.),** amely lehetővé tette, hogy a németek teljesen a nyugati frontra koncentráljanak | * Az **olasz fronton** – ellátási és utánpótlási nehézségek miatt – a Monarchia csapatainak vissza kellett vonulniuk, majd a **Piavénál 1918. október 24-én indított sikeres olasz offenzíva nyomán az OMM hadserege elkezdett felbomlani** * **A Monarchia 1918 november 3-án Padovában írta alá a fegyverszünetet** * A Balkánon, a Görögországból induló antant támadás nyomán a **bolgár hadsereg is összeomlott** és 1918. **szeptember 29-én Bulgária aláírta a fegyverszünetet** * A Közel-Keleten elszenvedett vereségek után **Törökország is aláírta 1918. október 30-án a fegyverszünetet** |