**Magyarország háborús részvétele 1944. Márciusig**

**A hadbalépés**

Teleki Pál öngyilkosságát követően **Bárdossy László** lett a miniszterelnök (1941. április 4 – 1942. március 7.)

A németek Szovjetunió elleni támadása után a magyar katonai vezetés sürgette a háborúba belépést, pedig

* A németek ezt nem erőltették
* A Szovjetunió pedig kinyilvánította, hogy nincs támadó szándéka

A háborús okot a máig tisztázatlan **kassai bombázás** teremtette meg **(1941. június 26).** A **hadbalépést** Bárdossy még aznap **bejelentette** a minisztertanácsban, majd másnap a parlamentben – **1941. június 27-én beállt a hadiállapot**

**Háborús hadműveletek**

A Szovjetunió elleni támadás a július 1-én **Szombathelyi Ferenc vezetésével megalakult a Kárpát-csoport** feladata volt

* A Szovjetunióba bevonuló 45000 fős sereg néhány nap alatt elérte a Dnyesztert, innen már csak az úgynevezett **Gyorshadtest** haladt tovább a Donyec folyóig
* A Kárpát-csoport többi része **megszálló erőként** Ukrajnában maradt

A sikeres harcok után Horthy és Bárdossy a harcoló magyar alakulatok hazahozatalára törekedett, de ennek ellenére **1941. december 7-én Anglia hadat üzent Magyarországnak**. Ezután olasz és német nyomásra **Bárdossy hadat üzent az USA-nak.**

**Német igények**

A németek Moszkva alatt elszenvedett veresége véget vetett a villámháborús terveknek. A német vezérkar szemében ezért **felértékelődtek a szövetséges erők**, így a magyar kormányt is komolyabb szerepvállalásra ösztönözték. 1942. januárjában végül a magyar kormány vállalta:

* Egy kb. 200 ezres hadsereg keleti frontra küldését
* A Német Birodalomba irányuló olajszállítások növelését

Magyarország ekkortól úgy politikailag, mint katonailag és gazdaságilag egyre inkább alárendelődött Németországnak.

**Belpolitika**

* Budapesten **bevezették a kenyér és lisztjegyet, a fontos üzemeket katonai parancsnokság alá helyezték.**
* **1941. augusztus 8.-án kihirdették a 3. zsidótörvényt**
* **Háborúellenes megmozdulások** kezdődtek

**Az első háborúellenes megmozdulások**

**1941**

* Október 6: megemlékezés a Batthyány örökmécsesnél
* November 1: koszorúzás Kossuth és Táncsics sírjánál
* December 25: a **Népszava karácsonyi számában** együtt jelentkeztek a németellenes harcban érdekelt erők
  + Szociáldemokraták kommunisták
  + Bajcsy-Zsilinszky Endre, Móricz Zsigmond, Szekfű Gyula

**Bárdossy bukása**

Horthy szerette volna, esetleges utódlását megoldandó, idősebbik fiát, **Horthy Istvánt kormányzó-helyettesé** választani

* Bárdossy ezt ellenezte, de végül megakadályozni nem tudta (azonban ezt követően Horthy István kormányzóhelyettes 1942. augusztus 20-án repülőgépével lezuhant és meghalt a keleti hadszíntéren)

Horthy és a körülötte lévő, mérsékelt konzervatívokból álló csoport szerette volna **csökkenteni a németekkel való függést:**

* A kormányzó Bárdossyt leváltotta és Kállay Miklóst nevezte ki miniszterelnöknek

**A Kállay-kabinet (1942 március 9 – 1944 március 22)**

A **Kállay-kormány** személyileg alig tért el a Bárdossy-kormánytól

**Céljai** is ugyanazok voltak, mint az előző kormány kezdeti céljai: a belpolitikában visszaszorítani az ellenzéket, folytatni a zsidósággal szembeni diszkriminatív politikát, csökkenteni a német befolyást

**MTE**

1942 februárjában alakult meg a **Magyar Történelmi Emlékbizottság** (MTE)

* **Célja**: méltó módon előkészítse az 1848-as centenáriumi ünnepségeket
* **Résztvevői**: jobb és baloldaliak, népiek és urbánosok, konzervatívok és liberálisok
* **Elnöke**: Szekfű Gyula lett, az ő szerkesztésében jelent meg a „Petőfi útján járunk” c. tanulmánygyűjtemény, amelynek alapgondolata az összefogás volt

Az **MTE 1942. március 15-én a Petőfi szobornál antifasiszta, háborúellenes tömegdemonstrációt** rendezett, amelyet a Kállay-kormány nem engedélyezett:

* A rendőrség 90 embert letartoztatott
* Az MTE ezután háttérbe szorult

**A II. magyar hadsereg pusztulása**

Az ország addigi „jelképes” hadviselésének 1942-ben vége lett: **Hitler nyárra tervezett nagyszabású keleti hadjáratához követelte szövetségesei hozzájárulását**, így Magyarországtól is teljes haderejének bevetését.

A **magyar kormány alkudozni kezdett**, mert tudták, hogy a magyar haderő nincs felkészülve egy ilyen nagyszabású hadműveletre

A tárgyalások eredménye az lett, hogy **2. magyar hadsereg** néven, 10 harcoló és 6 megszálló hadosztályt szereltek fel

**A 2. magyar hadsereg:**

* **Jány Gusztáv vezérezredes** vezetésével 1942. április-július között vonult fel a **Don-folyóhoz**, és a német és olasz csapatok között **Voronyezs térségében, a Don-kanyarnál foglalta el állásait**, és rendezkedett be egy nagyon hosszú, kb. 200 km-es frontszakasz védelmére
* A magyar hadsereg megfelelő felszereléssel történő ellátására tett német ígéretek nem teljesültek. **A gyengén felszerelt, kevés tapasztalattal rendelkező és irányítási problémákkal küzdő, tartalékokat és korszerű fegyvernemeket nélkülöző magyar hadsereg**, a sztálingrádi ütközethez kapcsolódó **1943. januári szovjet offenzívát nem tudta feltartóztatni:** 
  + Az **1943 január** 12-i, mínusz 25 fokos hidegben indított szovjet támadást ugyan még sikerült megállítani, de a következő napokban a **szovjet hadsereg felőrölte a magyar ellenállást**
  + Voltak, akik **harcolva vonultak vissza,** mások önfeláldozó csatába bocsátkoztak (pl. napokig tartották a nyugati irányú visszavonulás-menekülés kulcspontját, Alekszejevkát), és **voltak olyan alakulatok is, amelyek pánikba esve megfutamodtak**
  + **Jány Gusztáv** – nem pontosan ismerve a fronton történteket – január 23-án kiadott **hadparancsban** elítélően és túlzott szigorúsággal **becstelennek és gyávának nevezte a harcokban részt vevő (és néhol) megfutamodó magyar csapatokat**. Jány ezt ugyan később módosította, de sajnálatos módon elhamarkodott ítéletével megteremtette a lehetőséget annak, hogy **Hitler** a Don-kanyarnál elszenvedett **vereségért a teljes felelőséget a magyarokra hárítsa**
* A **voronyezsi katasztrófa** – amely során mintegy **80000 magyar katona elesett, 40000 fogságba** esett, és a hazatért mintegy 80000 katonának pedig közel a fele sebesült volt – **a magyar hadtörténelem legnagyobb veszteséggel járó háborúja lett**. Ezt követően már csak kisebb megszálló erő maradt a keleti fronton.

**Tárgyalások a nyugati hatalmakkal**

**A tárgyalások megkezdésének okai:**

* Általános fordulat a háború menetében (Sztálingrád, afrikai majd szicíliai partraszállás)
* **Voronyezsi katasztrófa**

**A nyugati hatalmakkal történő kapcsolatfelvétel**:

* Isztambulban Szent-Györgyi Albert
* Stockholmban Szegedy-Maszák Aladár, Gellért Andor
* Svájcban Barcza György folytatott titkos tárgyalásokat

Hitler azonban mindenről tudott: 1943 április 16-17-i klessheimi találkozójukon követelte Horthytól Kállay felmentését és a „zsidókérdés megoldását”

**Az ellenzéki erők megélénkülése és összefogása**

A **Kisgazdapárt** (vezetőjük ekkor: Tildy Zoltán) volt a demokratikus erők bázisa, a fennálló kormányzat alternatívája:

* 1943. augusztus elején a Kisgazdapárt párszövetséget alakított ki a Szociáldemokrata Párttal a háborúból való kilépés és a polgári demokrácia megteremtése érdekében

1943 júniusában újjáalakult a kommunista párt **Békepárt** néven:

* Vezetői: Kádár János, Rajk László, Donáth Ferenc
* Sztrájkokat vezettek

A Bethlen István vezette **konzervatívok** és a Rassay Károly vezette **liberálisok** is közös szervezetbe tömörültek (Demokratikus Polgári Szövetség)

**Az előzetes fegyverszüneti egyezmény:**

1943 szeptember 9-10. éjszakáján Veress László a Márvány-tengeren, egy jacht fedélzetén átvette az angol kormány képviselőitől a **külön fegyverszünet előzetes feltételeit**, miszerint Magyarország:

* Beleegyezik a feltétel nélküli megadásba
* Csökkenti a katonai és gazdasági együttműködést Németországgal
* Végrehajtja a háborúból való kiugráshoz szükséges személycseréket a hadseregben

A magyar kormány 1943. október 10-én **elfogadta a feltételeket**

Az angolszáz hatalmakkal történt megállapodás a Kállay-kormány kényszer szülte „**hintapolitikájában**” (kényes egyensúlyozás Németországgal és az antifasiszta hatalmak között) fontos szerepet játszott, de végül nem valósult meg, mert:

* Elmaradt a balkáni második front megnyitása
* **A németek 1944. március 19-én megszállták az országot**