A gyarmatosítás a 16-17. században, a világkereskedelem kialakulása

A spanyol gyarmatosítás jellemzői:

A spanyol hodítok (konkvisztádorok) viszonylag könnyen győzték le a helyi indián kultúrákat, birodalmakat:

* Cortes 500 emberrel indult el, és döntötte meg az aszték birodalmat
* Pizarro 185 emberrel hódította meg az inka államot, ugyanis:
  + Tűzfegyvereik voltak, lovon ülve harcoltak (indiánoknak nem volt)
  + Az inka állam megosztott volt, az „oszd meg és uralkodj” elvét alkalmazták a hódítók
  + Az asztékok hitvilágában volt egy olyan tanítás, hogy majd egyszer visszatér közéjük Quetzalcoatl isten, s az európaiakat azonosították vele

A spanyol által elfoglalt területek:

* A király irányitotta az Indiák Tanácsának segítségével
* Alkirályságokra osztották (Új-Spanyolország, Peru, majd a XVIII. században Új-Granada és La Plata)

A gyarmatosítókat nyomban követte az egyház is:

* 22 püspökség, 3 érsekség (Santo Domingo, Mexikóváros, Lima) szerveződött
* A szerzetesrendek missziókat létesítettek (pl. a jezsuiták 1609-1776 között Paraguay őserdeiben működtetett missziói)

A gyarmatokon:

* A spanyol királyok birtokokat adományoztak, ahol eleinte indiánok, később Afrikából behurcolt rabszolgák dolgoztak a cukornád, gyapot, dohány, indigó ültetvényeken
* Fellendült a bányászat (pl. Potosi: ezüst): a bányákban indián férfiak dolgoztak embertelen körülmények között
* A spanyolok monopolizálták a kereskedelmet, európai árukkal árasztva el Latin-Amerikát, aminek következtében visszaszorult a hagyományos kézművesipar
* A spanyolok keményen adóztatták az őslakosságot, pénzt követelve tőlük, ami nem nagyon volt nekik (a férfiaknak ezért kellett a bányákba menni dolgozni)

A portugálok célja nem lehetett a szárazföldek meghódítása, inkább csak a partvidékek stratégiai pontjait, erődöket foglaltak el, ahol kereskedelmi telepeket létesítettek

Az elsődleges célterület India és Ázsia távolabbi térségei voltak

Egy idő után azonban feltűntek a holland és angol hajósok, kereskedők – ekkor fordultak a portugálok Dél-Amerika felé, és vált egyre fontosabbá Brazilia:

* Itt meghonosították a fekete rabszolgákkal dolgoztató ültetvényes cukornádtermesztést
* Később arany- és gyémántlelőhelyeket is találták

Afrika elrendelt szerepet játszott, de arany, elefántcsont és rabszolga áramlott innen Portugáliába és gyarmataira

Két világ találkozása:

Mit adott az Újvilág az „öreg kontinensnek” (Európának)?

* Hatalmas mennyiségű nemesfémet (főleg ezüst, arany)
* Új kultúrnövényeket: kukorica, dohány, burgonya, paprika, paradicsom, napraforgó, ananász, tök, gyapot, kaucsuk, kakaó
* Nagy mennyiségű gyarmati árut: cukor, gyapot, nemes fák stb.
* Egy betegséget: szifilisz (vérbaj)

Mit kapott az Újvilág Európától, a gyarmatosítóktól?

* Hatalmas népességcsökkenést (1492: kb. 60 millió indián 🡪 1700: 6 millió indián)

Okai:

* + Háborúk
  + A hódítók elvették az indiánok szabadságát, megnövekedett az öngyilkosságok, csecsemőgyilkosságok aránya
  + A lakosságot tizedelték az európaiak által behurcolt betegségek
  + A hódítók tönkretették az indián civilizációk központilag szervezett élelmiszertermelését, az indiánoknak nem volt jártasságuk az önálló gazdalkodásban, ezért ehínségek alakultak ki
* Háziállatok betelepítését

A Nyugat-Európa központú világgazdasági rendszer kibontakozása

A felfedezések után az Atlanti-óceán térségében kialakult világkereskedelmi háromszögben:

* A kontinentális Amerikából nemesfémet (arany, ezüst), a Nyugat-indiai szigetvilából gyarmati árukat (cukornád, rum, gyapot, kakaó, indigó, dohány) szállítottak Európába
* Európából feldolgozott termékeket (vasáruk, fegyverek, textil és alkohol) Afrikába
* Afrikából rabszolgakereskedők közreműködésével rabszolgákat Amerikába

A korábban is meglévő Európa-Ázsia kereskedelem hasonló maradt a középkorihoz: Kínából, Indiából porcelán, selyem, tea és fűszerek érkeztek Európába, amiért nemesfémmel fizettek, ugyanakkor a tengeri út vált meghatározóvá a visszaszoruló szárazföldi utakkal szemben

A XVI. században kialakuló, súlypontját tekintve a mediterrán térségről az atlantikumra áttevődő új világgazdasági rendszer

* Centruma: Németalföld, Anglia, Észak-Franciaország, Észak-Itália
  + Ezek voltak a kiemelkedően iparosodott térségek
  + A nemzetközi kereskedelemben iparcikk exportőrök és mezőgazdasági termék, illetve nyersanyag importőrök voltak
* Perifériája: Kelet-Közép-Európa és Latin-Amerika
  + A centrum régióiban mezőgazdasági termékeket exportáltak és késztermékeket, iparcikkeket importáltak

A merkantilizmus:

Merkantilizmus: állami beavatkozás a gazdaságba (gazdasági etatizmus):

* A merkantilizmus célja: az állam gazdasági hatalmának a növelése a gazdasági ágak célirányos támogatása és a külkereskedelem révén
* A merkantilizmus 3 pillére:
  + 1. a nemesfém és pénz védelme (az országban tartása)
  + 2. a mezőgazdasági és az ipari termelés védelme
  + 3. a külkereskedelmi aktívumra törekvés (több export, mint import)
* A merkantilista gazdaságpolitika eszközei általában:
  + Az exporthoz támogatást nyújtottak
  + Az importot vámokkal korlátozták
  + Nemesfém és pénzkiviteli tilalmat rendeltek el
  + Fejlesztették a kereskedelmi flottát
  + Az iparban királyi manufaktúrákat alapítottak, külföldi iparosokat telepítettek be (sok esetben vallási okokból üldözötteket), szabványosítottak
* A merkantilista gazdaságpolitika eredményeképpen a királyok jelentős bevételekre tehettek szert, ami lehetővé tette a hatalmas építkezéseket, a fényűző udvartartást, a költséges háborúkat