Rendi és abszolutista törekvések, konfliktusok a 17. században: a Bocskai-szabadságharc, Bethlen Gábor bekapcsolódása a harmincéves háborúba, Zrínyi Miklós pályafutása

Összetartó erők a szétdaraboltságban:

A hódoltsági időkben végig fennmaradt a magyarság egységtudata (a Werbőczy Hármaskönyvében rögzített nemesi jogok megtartására törekedett a nemesség)

A 3 rész határos volt egymással (Eger 1552-es megvédése ezért is fontos volt, mert így a török nem tudta elszigetelni Erdélyt!)

Fennmaradtak a Kárpát-medence egyes területének gazdasági kapcsolatai

Mindvégig jelen voltak az egyesítő törekvések, a királyi Magyarország és Erdély többször szövetkezett a török ellen.

Megmaradt az egységes jogrend:

* A törökök csak a közigazgatás, adóztatás területén tudták felügyeletük alá vonni a hódoltsági területeket (a Balkánon a kádik felügyelték ezeken túl pl. a céheket, a kereskedelmet, a piacok működését, árak alakulását is).
* A magyar birtokos nemesség, ha el is menekült a hódoltságból Erdélybe vagy a királyi Magyarországra, azért megpróbálta a működtetni a rendi intézményeket, ha tudta beszedte/beszedette jobbágyaitól az adókat, bíráskodott felettük – mindezt megtehette mert:
  + A törökök nem bénították meg a rendi intézmények működését
  + Nem voltak az egyes területek között a mai értelemben vett határok, így „szabad” volt az átjárás, és mindig akadt jelentkező (végvári „unatkozó” katona), aki végrehajtotta pl. az adószedést
* Mindez kettős uralmi helyzetet (kondomínium) eredményezett, amely a kettős (néha hármas) adóztatás világtörténeti kuriózumát is magában hordozta.

Megmaradt a katolikus egyház szervezete az egész országban

A kultúra is egységes maradt:

* A hódítok és a meghódítottak elkülönülve éltek
* Nem volt erőszakos iszlamizáció, a törökök vallási kérdésekben közömbösek voltak
* Török hatás persze volt:
  + Jövevényszavak: aga, pasa, minaret, kaftán, hombár (gabonatároló láda), bogrács, turbán
  + Magyar viselet törökös jellege: dolmány (paszománttal díszitett felsőkabát), zseb a ruhán, csizma
  + Egyes növények megjelenése: kávé (fekete leves), dohány, törökbors
  + Ételek: pörköltes jellegű ételek, tarhonya
  + Dzsámlik, minaretek, (török) fürdők: Buda, Pécs, Eger

Elválasztó erők:

Magyar királyságban: Habsburgok (idegen dinesztia), Erdélyben nemzeti uralkodóház

Erdély, mint török vazallusfejedelemség kényes politikai helyzete:

* Viszonylagos belpolitikai önállóság
* Külpolitikában óvatos hintapolitika, mert Erdély volt a magyar nemzeti érdekek letéteményese:
  + Ellenállni a Habsburgok hóditási kísérleteinek (csak török szövetségben volt lehetséges)
* Megszabadulni a török gyámkodástól, felszabadítani az egész török hódoltságot (csak Habsburg szövetségben volt lehetséges)

A széttagolt országban megnövekedett a vámok mennyisége, amely drágította a kereskedelmet.

A Bocskai szabadságharc (1604-1606) okai:

Elhúzodott a 15 éves háború (1591-1606): a zsoldos katonák dúltak, fosztogattak, a lakosság kimerült

A háború költségeit a bécsi udvar már nem tudta fedezni, ezért, hogy pénzhez jussanak, koholt vádak alapján úgynevezett kamarai pereket indítottak magyarországi főurak ellen, amelyekben a fő cél a perbe fogottak vagyonának elkobzása volt (pl. Illésházy István pere).

Rendi sérelmek: A középkorban kialakult Szent Korona-tan értelmében az államhatalaom a nemzetből ered, amely azt a szent koronával való megkoronázás révén osztja meg a királlyal. A király és a nemzet együtt alkotják a szent koronát, amelynek a király a feje, az ország ügyeinek intézésében részt vevő nemesek pedig a teste. A szent korona fejezi ki az államnak az egységet, és kifejezésére jutattja az államhatalom megosztott voltát. A nemesség a Szent Korona-tanból levezetve sérelmezte a rendi jogok csorbulását:

* Nem volt nádora az országnak
* Idegenek töltöttek be vezető tisztségeket (Erdély kormányzója: Basta generális, Felső-Magyarország főkapitánya: Belgioiso volt).

Ellenreformációs törekvések:

* Az ország lakosságának 72%-a protestáns volt
* Nagy felháborodást váltott ki, hogy az 1604-ben tartott magyar rendi országgyűlés – a háború kérdésével kapcsolatban – megszavazott 21 törvénycikkélyhez Bécsben, Mátyás főherceg kezdeményezésére egy 22. cikkelyt is hozzáfűztek, amely megtiltotta a vallási ügyek országgyűlési tárgyalását – Rudolf császár és király pedig ezt is szentesítette

A felkelés kirobbanása:

Bocskai István bihari nagybirtokos volt:

* Egyik parancsnoka volt a törökök felett, a 15 éves háború során 1595-ben Gyurgyevónál győzelmet aratott seregeknek
* Ellene is indítotak kamarai pert

1604-ben, miután Bocskai tárgyalásokat folytatott a törökökkel, akik elfogadták voltna őt erdélyi fejedelemnek, Belgioiso csapatai rátámadtak Bocskai váraira

* Bocskai megállapodott a 15 éves háborúban már kipróbált hajdúkkal, akik mintegy harmincezren elszegődtek hozzá
  + A hajdúk is protestánsok voltak, védelmet vártak
  + A török háborúk után nem volt biztosítva a jövőjük

Az első jelentős összecsapásban Álmosdnál (1604. október 15) Bocskai hajdúi legyőzték Belgioiso hadait

Sikerek

Bocskai elfoglalta a Felvidéket, székhelyévé Kassát tette meg

1605 februárjában Marosszerdahelyen Bocskait erdélyi fejelemmé választották.

1605 április 17-én a szerencsi országgyűlésen Magyarország fejedelemmé választották, azonban a török által küldött koronát nem fogadta el

Megkezdte a tárgyalást a Habsburgokkal, és eközben több mint 9000 hajdúvitézt telepített le, és adományozott nekik kollektív nemességet (hajdúszabadság), ami adó- és földesúri joghatóság alóli mentességet biztosított számukra, katonáskodásért cserébe.

A bécsi béke

1606-ban kötötték meg a szabadságharcot lezáró bécsi békét. Pontjai:

* A rendi kormányzás élére ismért nádor került
* A falvak és mezővárosok kivételével biztosították a vallásszabadságot
* Bocskai és utódai megkapták Ung, Bereg, Szatmár vármegyét és Tokaj városát, összes birtokaival, jövedelmeivel
* A törökökkel le kell zárni a háborút

A zsitvatoroki béke:

1606 novemberében I. Rudolf és I. Ahmed 20 évre megkötötte a 15 éves háborút lezáró zsitvatoroki békét:

* A status quot rögzítette (Eger, Esztergom, Kanizsa a török kézen maradt)
* A törökök egy egyszeri 200 000 forintos ajéndék fejében lemondtak a Bécs által fizetendő adóról

Bocskai halála, végrendelete

1606. december 29-én meghalt Bocskai István

Politikai végrendelete („Valameddig pedig a magyar korona…”) hosszú időre meghatározta a magyar rendek gondolkodását

Bethlen Gábor hatalomra jutása és „jelzői”

Báthory Gábor (1608-13) erdélyi fejedelem igen sok ellenséget szerzett magának (szászok: el akarta venni kiváltságaikat; hajdúk: megölette vezetőjüket; tanácsokat: vagyonuk és feleségeik is veszélyben voltak; törökök: el akarta foglalni Havasalföldet).

Az elégedetlen rendek 1613-ban Koloszvárott leváltottak Báthoryt, és a török támogatását és élvező Bethlen Gábort választották fejedelemmé (1613-29)

Bethlent sem szerették azonban túlságosan:

* „Török-bérenc”-nek tartották:
  + A törökök hathatós segítségével jutott hatalomra, aminek ára volt: 1616-ban a törököknek átadta Lippa várát, miután az ellenálló örségtő erővel foglalta azt de ügyes politizálással a török szultántól való függést névlegessé tudta tenni, a vazallusi viszony ellenére megőrizte Erdély szuveneritását
* „Zsarnoknak tartották”
  + Kemény kézzel látott hozzá a fejedelmi hatalom megerősítéséhez: elrendelte a kincstári birtokok összeírását, elkobozta az érdemtelenül adományozott javakat ugyanakkor visszaadta a szászoknak a Báthory által elfoglalt Nagyszebent, a székelyeknek pedig megígérte jogaik tiszteletben tartását

Erdély „aranykora”

Bethlen Gábor gazdaságpolitikája:

* Állami monopóliumot vezetett be a higany, méz, viasz, marha, nemesfémek kereskedelmében és a pénzverésben
* Bányászokat hívott Erdélybe (pl. Körmöcbányából)
* Kézműveseket telepített le Erdélyben (pl. Morvaországból anabaptista habán fazekasokat)

Kultúrpolitikája:

* Pompás késő reneszánsz gyulafehérvári udvartartás
* Jelentős fejedelmi könyvtárat hozott létre, támogatta a könyvnyomtatást (Misztótfalusi Kis Miklós)
* Gyulafehérvárott protestáns főiskolát alapított (1622)
* Számos tanár érkezett Erdélybe, pl.: Apáczai Csere János, aki a „Magyar enciklopédia” – az első magyar tudományos gyűjtemény írója volt
* Támogatta a tehetséges diákok külföldi tanulmányútjait

Bethlen külpolitikája

1619-ben a cseh rendek oldalán bekapcsolódott a 30 éves háborúba:

* Elfoglalta Kassát, Pozsonyt
* 1620-ban Pozsonyban Magyarország fejedelmévé, majd Besztercebányán a magyar rendek királlyá választották, de nem koronázta meg magát, mert tudta, hogy a törökök nem egyeznek bele a két országrész egyesítésébe
* A fehérhegyi csatában (1620) nem vett részt, majd 1621-ben Nikolsburgban békét kötött II. Ferdinánddal:
  + Bethlen lemondott a magyar fejedelmi és királyi címről és kivonult Alsó-Magyarországról
  + Megújították az 1606-os bécsi békét (amely biztosította a nemesek szabad vallásgyakorlását, a nádori tisztség betöltését, a városok kiváltságainak visszaadását ás a rendi jogok tiszteletben tartását), továbbá élete végéig megkapta 7 vármegye (Szabolcs, Szatmár, Bereg, Borsod, Abaúj, Zemplén, Ugocsa) jövedelmeit és birtokadományozási jogát.
* Még kétszer (1623, 1626) avatkozott be a 30 éves háborúba, de végül nem sikerült megvalósítania nagy tervét: Magyarország egyesítését

Utódlása

Bethlen Gábor 1629-ben halt meg, utóda felesége, Brandenburgi Katalin lett

A hajdúk és a törökök nyomására, a váradi és székely főkapitányok támogatásával az 1630-as segesvári országgyűlés I. Rákóczi Györgyöt választotta fejedelemmé (1630-48):

* A „bibliás, őrálló fejedelem” őrködött a protestánsok vallásszabadsága felett
* Ő is belépett a 30 éves háborúba, seregei elfoglalták Felső-Magyarországot (1644), de a török visszarendelte Erdélybe
  + Az 1645-ben megkötött linzi békében a vallásszabadságot kiterjesztették a mezővárosok és a falvak lakóira is, továbbá Rákóczi is megkapta élete végéig, a Bethlennek a nikolsburgi békében juttatott 7 vármegyét

Zrínyi Miklós (1620-64)

Az egész Európára kiterjedő 30 éves háború Magyarországon háttérbe szorította a török-kérdés, de lezárulta után újból előkerült a törökök kiűzésének ideája.

Zrínyi Miklóst III. Ferdinánd 1647-ben nevezte ki horvát bánnak, ezzel a déli részek őrzőjévé vált. Ő is várta a Habsburgok segítségét, de hamar ráébredt, hogy előbb az országnak is meg kell újulnia: fel kell számolni a belső megosztottságot, modernizálni kell a közigazgatást, a hadsereget. Műveiben ezeket a feladatokat írta le:

* Szigeti veszedelem (1645/46): példát állít a nemzet elé
* Tábori kis tracta (1649): hadseregszervezés elméleti munkája
* Vitéz hadnagy (1653): elmélkedés a jó hadvezérről
* Mátyás király életéről való elmélkedés (1656): bírálja a döntésképtelen Habsburg uralkodókat, hangsúlyozza az aktív törökellenes külpolitikát
* A török áfium ellen való orvosság, avagy az töröknek magyarral való békessége ellen való antidotum [ellenméreg] (1661): „Aki békét akar, készüljön háborúra” – meghirdette a nemzeti (nemesekből, hajdúkból, jobbágyokból álló) hadsereg kialakításának programját amelynek 3 alapfeltételét jelölte meg:
  + Pénzügyi alapok megteremtése
  + A kapcsolatok rendezése Ausztriával
  + A magyar közigazgatás korszerűsítése

Elképzelését nádorként szerette volna megvalósítani, de 1655-ben nem őt, hanem Wesselényi Ferencet választották nádorrá.

Ezután fordult II. Rákóczi György erdélyi fejedelem (1648-1660) felé. Aki azonban meggondolatlan lengyelországi hadjáratával kivívta a török haragját, és állandóan menekülésben volt, így nem lehetett a nemzeti összefogás vezetője

Zrínyi ezekben a zavaros időkben (trónharcok Erdélyben, a törökök elfoglalták Váradot, vallási viták az országgyűléseken, hideg telek és éhínségek) fogott hozzá – a török engedélye nélkül – a Mura bal partján Zrínyiújvár építéséhez

Zrínyi harcai:

Küprülü Ahmed negyvezír 1663-ban nagy hadjáratra indult, célja Bécs volt, de egy 40 napos eső Budán tartotta. Elfoglalta viszont a Forgách Ádám védte Érsekújvárat.

Zrínyi Miklós eközben sikeresen harcolt a Muraközben, majd hozzákezdett az úgynevezett téli hadjárathoz (1664. január 21 – február 9) :

* Célja: elfoglalni Kanizsát
* Elfoglalta Babócsa várát és Pécset
* A török utánpótlást megakadályozandó felégette az eszéki Dráva-hidat

E sikerek után a német birodalomból érkezett seregekkel kiegészült haderő – parancs híján – csak késlekedve kezdte meg Kanizsa ostromát, így az Eszéknél új hídat építő törökök fel tudták menteni a várat.

Közben Zrínyit leváltották a dél-dunántúli erők éléről, és Montecuccoli tábornokot nevezték ki főparancsnoknak, azzal az utasítással, hogy Stájerországot és Bécset védje. Ezért Zrínyiújvárat feladták.

* A törökök megindultak Bécs felé. Amikor Küprülü Ahmed 1664 augusztus 1.-én Szentgotthárdnál át akart kelni a Rábán, Montecuccoli csatát vállalt, és vérest ütközetben győzött. A legyőzött törökök visszavonultak, de közben a kezükön lévő Zrínyiújvárat felrobantották, végül békekötésre került sor

A („szégyenteljes”, „siralmas”) vasvári béke (1664. augusztus 10):

* A zsitvatoroki béke (1606) alapján 20 évre kötött béke
* Elismerte és a török kezén hagyta hódításait (Várad, Éjsekújvár)
* Zrínyiújvárat nem szabad újjáépíteni
* A Habsburgok uralkodó 200 ezer forint ajándékot küld a szultánnak
* A két fél kereskedelmi szerződést köt

A vasvári béke igen nagy felháborodást keltett Európában és Magyarországon is:

* I. Lipót császár a békét a szövetségesek tudta nélkül kötötte meg olyan feltételekkel, mintha a törökök győztek volna 🡪 a gyors békekötés magyarázata: Bécs francia támadástól tartott

Zrínyi Miklós a harcok befejeztével több európai országban is tárgyalásokat folytatott, hogy támogatókat szerezzen az országegyesítés programjához, de eredménye már nem volt ezeknek, mert 1664. november 18-án Zrínyi egy vadkanvadászatban halálosan megsebesült