**A zsidó monoteizmus**

**Földrajzi tér:**

A Jordan folyó, a Holt-tenger, a Karmel és a Galileai-hegység, a Negev sivatag, illetve a Földközi-tenger vidéke: **Kánaán** („ígéret földje”), más néven **Palesztina** (filiszteusok-paleszetek földje)

A tengerparti sáv öntözés nélküli földművelésre, míg a többi terület inkább állattenyésztésre alkalmas

**A zsidóság betelepülése:**

**Kánaán** területére valószínűleg két korszakban, két irányból érkeztek a sémi eredetű zsidó törzsek:

* Kr. e. kb. XV-XIV. században **kelet felől** érkeztek az első csoportok – róluk szól Ábrahám története: Ábrahám fia Izsák annak utána Jákob (Izrael) lett a zsidó törzs atyja. Jákobnak 12 fia volt, akik az éhínség elől Egyiptomba menekültek
* Kr. e. kb. XIII. században **nyugat** felől, Egyiptomból érkeztek **Mózes** vezetésével a héber törzsek (ismét) Kánaán területére. A 12 törzs itt szövetséget kötött, legyőzték a helyi lakosságot.

**Az Izraeli királyság:**

A háborúk alatt fejlődött ki a zsidó állam, majd jött létre az **Izraeli Királyság.**

Legelőször az északi területek törzseit összefogva **Saul központosította a hatalmat** (Kr. e. 1020 körül) és lett király rövid ideig

Saul utódja a délről, Júda törzséből származó **Dávid** lett (Kr. e. 1010-970), aki erővel egyesítette Júdeát és az északi Izrael törzseit. Székhelyévé Jeruzsálemet tette, közigazgatási kerületeket alakított ki, bevezette az írásbeliséget a hivatalokba, törvényeket alkotott, és adókat vetett ki.

Dávid fia, **Salamon** (Kr. e. 970-930) megerősítette a királyságot és felépítette az első jeruzsálemi Jahve-szentélyt (templomot)

Salamon halála után **kettészakadt az ország** (Júda és Izrael). Jelentősen romlottak a nép életkörülményei, és sokan elfordultak Jahvétől, a zsidók istenétől. A gondokra és a várható veszélyekre a próféták (Isten által elhívott személy, aki Isten akaratát közvetíti) figyelmeztették a tömegeket.

Kr. e. 722-ben II. Sarukin, az Újasszír Birodalom uralkodója elfoglalta Izraelt

Kr. e. 587-ben Nabu-kudurri-uszur, az Újbabiloni Birodalom uralkodója **elfoglalta Jeruzsálemet, leromboltatta Salamon templomát,** és a lakosság egy részét Mezopotámiába viette (52 éves „**babiloni fogság**”) A templom később újjáépült, de végül a római uralom ellen kirobbant 66-70-ig tartó háború során újra lerombolták, és már sohasem épült újjá.

**A zsidó vallás:**

A **zsidó vallás monoteista**, egyetlen istent, Jahvét tisztelik, aki eredetileg a tűz, a láng és a vihar sivatagi istene volt. A monoteizmus fejlődés története:

* Kr. e. VIII. századig: **Jahve mellett** még (időszakosan) **más isteneket is tiszteltek**
* Az egységes királyság szétesése után, a próféták tevékenysége nyomán **a zsidóság** szakított más kultuszokkal, **csak Jahvét ismerték el egyetlen istenként**
* A „babiloni fogság” időszakában pedig **Jahve** a zsidók felett uralkodó egyetlen istenségből **a mindenség teremtőjévé, és a világ egyetlen istenévé vált (nem ismerték el más népek isteneit).** Nevének kiejtése tabu lett, az Adonáj, El, Elohim („Uram, Istenem”) megnevezés vált használatossá

A zsidó vallás forrása a 24 könyvből álló **Szentírás**, amely azonos a katolikus Biblia 39 ószövetségi iratával

A zsidó vallásban Jahve és a zsidóság kapcsolata kölcsönös és kizárólagos, azaz nemcsak a nép egyetlen istene Jahve, hanem Izrael és Isten választott népe, amellyel szövetséget kötött, és amelynek törvényt adott. Ez a törvény a **Tóra**, Mózes öt könyve, a vallási élet irányítója.

A legfontosabb törvénycsoport a **Tízparancsolat**, amelyet az Isten két kőtáblán nyújtott át Mózesnek

Az idők során felhalmozott hagyományt – amely a Tóra magyarázatát és értelmezését, illetve tudósok, tanítók (rabbik) nézeteit jelenti – összegyűjtötték és megszerkesztették. Így jött létre a **Talmud** („tanítás”). A legismertebb a babilóniai Talmud (Kr. e. 499), amely 12 kötetes, egyenként 600 oldallal.

**Vallási élet:**

* A jeruzsálemi templom lerombolása után ima- és olvasógyülekezeti hely lett a **zsinagóga**, amelyben központi helyen van a Tóra-tartó szekrény
* A **szombat** nyugalomnap, tilos a munka
* Jelképek: Dávid-csillag, hétkarú lámpás (menóra)
* Nagy ünnepek:
  + Pészah (húsvét) – az Egyiptomból való kivonulás emlékére
  + Hetek Ünnepe – aratási hálaünnep
  + Sátoros ünnep – emlékezés a pusztai vándorlásra
  + Újév ünnepe
  + Jóm Kippur – nagy engesztelési nap