**A görög és a római építészet**

**Égei kultúrák:**

Az Égei-tenger térségében kialakult kultúrák (Kréta, Mükéné) építészetének jellemző építőanyagai: terméskő, fa és napon szárított agyagtégla voltak

**Kréta: Knosszoszi palota**, aminek Arthur Evans angol régész kezdte meg a feltárást

**Mükéné:**

* A **városkapu** fölött háromszögletű kőtömb, amelyben két oroszlán van (**Oroszlános kapu**)
* **Palota**: a tömör fallal védett fellegvárak közepén, nyitott belső udvar köré szerveződött
* **Sírok**: kör alakú, földalatti kamrasírok – a legnevezetesebb **Átreusz kincsesháza**

**Görög poliszok:**

A hellén poliszok legjellegzetesebb alkotásai a **templomok**

* Az **istenség szobrának helye** volt **és nem szolgált a hívők gyülekezőhelyeként**. (**A szertartások a templomon kívül**, a főhomlokzattal szemben elhelyezkedő oltárnál zajlottak)
* A templom kelet felé nézett és körbefutó három **lépcsős talapzaton** állt
* A téglalap alaprajzú templomnak egyszerű volt a szerkezete, de a görögök figyeltek **az arányokra és a díszítésre, színezésre**
  + Szerkezetében meghatározó az **oszlopcsarnok** és a **belsejében** az istenség szobrát magába foglaló cella
  + A díszítést a **domborműsorok (fríz)** és a h**áromszög alakú oromzat (timpanon)** adta

A templomok jellegzetesen háromféle, kör keresztmetszetű **oszloprenddel** épültek: a Kr. e. VII. századtól jelent meg a dór, a Kr. e. VI. századtól az ión és a Kr. e. V. századtól a korinthoszi oszlop:

* A **dór oszlopnak** még nincs elkülönített lábazata, az oszloptörzsön hosszanti vájatok vannak, az oszlopfő egyszerű. Az oszlopon nyugszik a kőgerenda (architráv), fölötte a fríz, amelyet a vájatok és sima mezők tagolnak. A fríz fölött az eresz és a párkány zárja le a tetőzetet. Elsősorban **a görög szárazföldön és Dél-Itáliában** volt jellemző, a fennmaradt görög templomok nagy része dór stílusú

Pl. **Parthenon** az Akropoliszon

* Az **ion oszlop** már lábazaton áll, az oszloptörzsön több a vájat, mint a dóron és magasabb, karcsúbb is nála. Az oszlopfő díszesebb, jellegzetesen lefelé csavarodó csigavonalban végződik. Elsősorban jellegzetesen lefelé csavarodó csigavonalban végződik. Elsősorban **Kis-Ázsiában és az égei szigeteken** volt jellemző. Athénban az Akropoliszon **Athéné Niké temploma** ión stílusú
* A **korinthoszi oszlop** elemei az iónhoz hasonlóak, de annál is vékonyabb, magasabb, illetve az oszlopfőn akuntuszlevelek futnak körbe

**Jellegzetes épület típusok:**

**Sztoa** (fedett oszlopcsarnok):sokféle funkciója lehetett – piac, hivatalok székhelye, közéleti fórum, beszélgető-politizáló hely

Szinház:

* Kihasználva a természeti adottságot, a domboldalon félkörben kialakított nézőtér vette körbe a kör alakú táncteret (orkhesztra: ahol a kórus szavalt)
* A tánctér mögött helyezkedett el a palotát vagy templomot idéző szkéné, amely a színészek darab közbeni jelmez- és maszkcseréjét tette lehetővé

Sportjátékok épületegyüttesei:

* Gümnaszion: tornacsarnok, ahol a testedzés helyiségei mellett öltözők, könyvtár, előadótermek is voltak
* Stadion: futó- és lovaskocsi versenyeken épült pálya, amelyek hossza hosszmértékként is szolgált

Fontosabb görög épületek:

Az athéni Akropolisz:  
Már a mükénéi korban is létező erődítmény lehetett, amelyet a Kr. e. V. században, Periklész korában épülhetett ki teljesen. Több templom, kultuszhely, szabadon álló szobor állt itt.

A központi épület a Parthenon:

* Rövidebb oldalán 8, hosszabb oldalán 17 dór oszlop tagolja a pentelikoni márványból készült épületet
* A timpanon és a frízek szobrászi munkáit Pheidiász készítette ugyanúgy, ahogy az arannyal és elefántcsonttal borított 11 méteres Athéné szobrot, amely a belső cellában állt.

Athéné Niké temploma: ión stílusú, pentelikoni márványból épült.

Erektheion: Athéné és Posszeidon Erechteiusz tiszteletére épült, déli oldalán levő előcsarnokának jellegzetes, az oszlopokat helyettesítő nőalakjai a kariatidák

A szabadban is állt egy Athéné szobor, amelynek mára csak a talpazata maradt meg

Az Akropolisz déli lejtőjén volt a Dionüszosz-színház

Az athéni Agóra:

A klasszikus kori Athén politikai, kereskedelmi és közéleti központja volt

Itt voltak a város fontos középületei, hivatalépületei (pl. a bulé tanácskozási épülete vagy az esküdtbíróság tárgyalóterei).

Kultikus helyek és terek:

Olümpia: itt rendezték a pánhellén játékokat (az elsőt Kr. e. 776-ban). A szent ligetben egykor Zeusz templom, Héra templom, kincsesházak, gümnaszion és stadion is volt.

Epidaurosz: Apollón fiának, Aszklépiosznak volt gyógyító szentélye. Itt építették ki a ma is még látható, 14.000 főt befogadó színházat.

Delphoi: Apollón szentélye, ahol a jós papnő (Püthia) bódulatában hallucinálva szaggatottan rikácsolt, amit a papság időmértékes verssorokba átültetve közvetített – ez szolgált a híres jóslatok alapjául. Kincsesházak, színház és stadion is volt itt.

A római építészet kialakulása:

Az Itália területén élő etruszkok kiváló építőmesterek voltak, a rómaiak sokat tanultak tőlük:

* Az etruszkok használták a boltívet és a boltozatot
* Lakóházaikban volt egy középen elhelyezkedő, nyitott rész, amit a rómaiaknál a lakóház átriumaként ismerünk

A rómaiak sok mindent átvettek a görögöktől is, azonban az oszlop és a gerendázat mellett és helyet boltozatot és a kő, a fa és a márvány mellett vulkanikus épitőanyagot (tufa) és falazóhabarcsot (homok és oltott mész) is használtak.

A rómaiak jellegzetes épületei, épitményei:

Templom:

* Etruszk és görög minták alapján építették, azonban a rómaiaknál a templomnak már csak a főbejárathoz vezetett lépcső, illetve a szertartások már a templom belsejében zajlottak és nem azon kívül
* Építészetileg is az egyik legjelentősebb épület a Pantheon, amely az egykori Mars-mezőn épült. Kerek belseje felett a 43 méter átmérőjű kupola Hadriánus császár korában épülhetett, amely az ókori építészet egyik csúcsteljesítménye, és hatott a reneszánsz építészetre is

Színházak:

* A nézőtér – természetes domboldalak híján – épített módon emelkedett és zárt egységet alkotott a színpaddal és az orkhesztrával
* Az első római színházból, amit Pompeius épített, kevés maradt fenn, viszont restaurálás után ma is látható az Augustus korában épített Marcellus színház, amely több ezer néző befogadására volt képet

Amfiteátrum:

* Az amfiteátrum egy elliptikus alaprajzú aréna, amelyet több emelet magas, lépcsőzetesen kialakított nézőtér vesz körül. Állatviadalokra és gladiátorjátékokra tervezték és használták
* A Fórum Romanum délkeleti végében épült fel Vespasianus és Titus császárok, azaz a Flaviusok idején az Amphiteatrum Flavium, más néven a Colosseum, amely faragott kövekből épült és négyszintes volt. Vízzel feltöltött porondján hajócsatákat is el tudtak játszani

Bazilika: Görög stílusú csarnokok, amelyek kereskedelmi célokra, gyűlések színhelyéül épültek. A Rómában kialakult három hajós elrendeződése (középső nagyobb teret oldalról oszlopcsarnokok kísérték) megőrződött a középkori Európa templomépületeiben.

Cirkusz (lóversenypája):

* Lovas- és kocsisversenyek lebonyolítására építették a görög stadionokhoz hasonló pályákat, amelyeket középen egy alacsony fal két részre osztott.
* A legnagyobb cirkusz a Circus Maximum volt, amely Róma első és legnagyobb állandó lóversenypályája volt, amelyben a hagyomány szerint már a királyság korában is tartottak versenyeket.

Fürdő

* Sokféle funciójú (hideg-langyos-meleg fürdőmedencék, öltözők, testedző-, kiállitó- és hangversenytermek), nagy tömegeket befogadó építmények voltak a fürdők (thermák)
* Az ókori Róma több, mint 10 ha alapterületű, a római hétköznapokban fontos szerepet játszó centrumai voltak Hadriánus és Caracalla császárok thermái.

Diadalív:

* Egy vagy háromnyílású kapuzatok, amelyek homlok- vagy oldalfalain megörökítették a hadvezérek és/vagy császárok dicső haditetteit.
* Augustus korától jellemzőek, általában valamelyik fontos út végén díszes kapuként is szolgáltak: pl. Titus és Septemus császárok diadalívei a Forum Romanum úgynevezett diadalútjának a két végén.

Síremlékek: Augustus vezette be Rómába a császári síremléket (mauzóleum). A leghíresebb és máig fennmaradt ilyen síremlék Hadrianus mauzóleuma (később a római pápák átépítették várrá: Angyalvár)

Fórum:

* A görög agorához hasonlóan a város politikai, gazdasági és társadalmi életének központja, jellemző épülete a bazilika
* Róma központi tere a Forum Romanum volt, itt állt a Curia (ahol a szenátus tanácskozott), több templom és egy börtön is

Katonai tábor: A jellegzetes katonai tábor (castrum) téglalap alaprajzú, az oldalainak közepén voltak a kapuk, amelyeket egymásra merőleges utak kötöttek össze. Az utak metszéspontjában volt a központ – parancsnoki épülettel, raktárakkal, szentéllyel

Villák és bérházak:

* A gazdagabb jómódú rómaiak saját tulajdonú házakban (domus) éltek, a város kertvárosi jellegű részein. A legfényűzőbb házak, a villák a vidéki birtokok központjai voltak
* A városokban a szegényebb néprétegek többnyire fából épült, többemeletes bérházakban éltek, komfort nélküli lakásokban.

Vízvezeték és csatorna:

* A vízvezetékek (aquaductus) a lakosság, a fürdők és a díszkutak vízszükségletét biztosították
* A vízelvezetést a csatornák biztosították – pl. a Forum Romanumnál a Cloaca Maxima

Útépítés:

* 29 jól megépített (4 rétegű útfelület) és folyamatosan karbantartott út indult Rómából
* A legrégebbi kövezett út a Via Appia volt