**Oktatás és kultúrpolitika Magyarországon**

**A kultúrfölény politikája**

Klebelsberg Kunó 1922-től 1931-ig volt vallás- és közoktatási miniszter

„ne feledjük, hogy a magyar hazát ma elsősorban nem a kard, hanem a kultúra tarthatja meg, és teheti ismét naggyá” – szólt Klebelsberg ars poeticája

Klebelsberg a magyar nacionalizmusnak új értelmet szeretett volna adni, megalkotva a **neonacionalizmus** fogalmát:

* Klebelsberg szerint a **nacionalizmus** régi értelme eltűnt (a magyarságot korábban az osztrákokkal és a németekkel szembeni küzdelem és a magyarországi nemzetiségek feletti hegemóniára való törekvés jellemezte), ezért **új tartalommal** kell felruházni
* A **neonacionalizmus alapja** az lehet, hogy egy **művelt, jómódú nemzet** alakuljon ki, amely **kiemelkedik a környező népek közül**. Ezért a fő feladatok a **nemzetnevelés** és a **tömegek jólétét biztosító szociálpolitika** megvalósítása

Klebelsberg kultúrpolitikájának a célja az volt, hogy hosszú távon is biztosíthassák a **magyarság kulturális és szellemi fölényét a Kárpát-medencében**: meg kell mutatni Európának, hogy Magyarország szellemi élete magasabb szintű szomszédjainál, és így nem véletlenül volt évszázadokon ét vezető nemzete a térségnek.

A **kultúrfölény politikája** a revíziós eszme része lett, ugyanakkor Klebelsberg és Bethlen is tudta, hogy a képzett, művelt munkaerő az ország gazdasági fejlődésének is fontos előfeltétele.

A kultúrfölény biztosítása az alapok megszilárdulásával, **a népnevelés, a népoktatás** fejlesztésével tűnt megvalósíthatónak:

* Mindenkinek meg kell tanulnia **írni-olvasni, számolni és a nemzeti kultúrát, történelmet** is meg kell ismernie
* **Ez a tudás** adhat még a legegyszerűbb embereknek is egy olyan **állampolgári tudatot**, amely megalapozhatja a hűséget az állam iránt és **megerősítheti a nemzeti összetartozás érzését**
* **Továbbá alkalmassá válik** a népesség nagy része **arra, hogy felelősen tudjon dönteni politikai kérdésekben** (és akkor lehet majd demokratizálni a politikai életet)

**Oktatásfejlesztés:**

Az oktatásra-kultúrára fordított **költségvetési kiadások** az 1920-as évek második felében elérték a **9-10%**-ot:

* Ehhez a magas arányhoz hozzátartozik az, hogy a kultuszminisztérium hatáskörébe tartozott **leventeképzés**, amely a békeszerződésben megtiltott hivatásos hadsereg helyett folytatott (bújtatott) katonai kiképzést
* A rendelkezésre bocsátott igen jelentős összegeket Klebelsberg nagyszabású **fejlesztésekre** fordította

**1926-os népiskolai törvény**: 3400-3500 új tanterem és feleannyi tanítói lakás építését irányozta elő (a terv 1930-ra megvalósult), az egy tanteremre jutó tanulók száma 60-ról 40-re csökkent

Az analfabetizmus megszüntetésére tanfolyamokat szerveztek, 1500 **népkönyvtárat** állítottak fel.

A paraszti népművelést szolgálták a **népfőiskolák**

**Középiskolai reform**:

* A dualizmus idején létezett kétféle középiskola közül a XIX. században a műszaki és gazdasági felsőoktatásra felkészítő **reáliskola** változatlan maradt, de a két világháború között már bármelyik egyetemre lehetett innen (is) menni
* A **gimnáziumban**, ahonnan a dualizmus idején mindenféle felsőoktatási intézménybe továbbtanulni kettévált:
  + A **humángimnáziumban** a görög és latin nyelvek tanításával klasszikus kulturális ismereteket lehetett elsajátítani
  + A **reálgimnáziumokban** a latinra alapozva modernebb humán ismeretanyagot tanulhattak a diákok (pl. modern nyelvek)
* Az elemi népiskola négy osztályra épülő, négyéves **polgári iskola**, amely a kisvárosok és a birtokos parasztság gyerekei képezte (eladók, hivatalnokok, alkalmazottak, gépírónők lettek) alapjaiban nem változott, csak a számuk növekedett: 1927-ben törvény írta elő, hogy z 5000 főnél népesebb településben kötelező polgári iskolákat építeni.
* Nagy gondot fordítottak a vallási-erkölcsi nevelésre: bevezették a kötelező testnevelést

**Felsőoktatás:**

* A **pozsonyi egyetemet Pécsre, a kolozsvárit Szegedre** helyezték el
* Magyarországra, Sopronba települt át a nagymúltú selmecbányai **Bányászati és Erdészeti Főiskola**
* Tovább fejlesztették a **debreceni egyetemet**
* A fiatal kutatókat külföldi ösztöndíjakkal támogatták

**Kulturális külpolitika:**

A klebelsbergi **kulturális külpolitika** legfontosabb **célkitűzései**:

* Külföldi magyar intézetek, tanszékek, magyar nyelvtanítást szolgáló lektorátusok létesítése, bővítése
* Az ország kultúrájának, tudományos eredményeinek széleskörű megismertetése
* Magyar és külföldi tudósok és diákok csereutazásainak támogatása, a fiatal magyar kutatók ösztöndíjjal történő támogatása
* A magyarság kulturális szerepének, a magyar kultúrfölénynek a megőrzése, támogatása

1927-ben elfogadott törvénnyel felállították a **Magyar Intézetek** (Collegium Hungaricum) **hálózatát**: Bécs, Berlin, Róma. Kettős céljuk volt:

* A **magyar kultúra terjesztése** ezekben az országokban
* Az adott ország nyelvét és kultúráját tanulmányozni szándékozó **magyar ösztöndíjasok támogatása**, lakó- és kutatóhelyiségek biztosítása